Fuvahmulah City ge Quraan aai Behey Marukazuge Amalee Masaikah Naib Raees Fahtavai Dhehvaifi - Fvm Times\nފުވައްމުލައް ސިޓީގެ ޤުރުއާނާއި ބެހޭ މަރުކަޒުގެ ޢަމަލީ މަސައްކަތް ނައިބު ރައީސް ފައިސަލް ނަސީމް ފަށްޓަވައި ދެއްވައިފިއެވެ.\nޤުރުއާނާއި ބެހޭ މަރުކަޒުގެ ޢަމަލީ މަސައްކަތް ފަށްޓަވައިދެއްވުމަށް ފުވައްމުލަކުގެ ސިޓީގައި ބޭއްވި ރަސްމިއްޔާތުގައި، ވާހަކަ ދައްކަވަމުން ނައިބު ރައީސް ފައިސަލް ނަސީމް ވިދާޅުވީ ދިވެހިރާއްޖެއަށް ކުރިއެރުން ލިބެންއޮތީ ރަނގަޅު ޖީލެއް ބިނާކުރެވިގެން ކަމަށާއި އެކަމަށްޓަކައި އަޅުގަނޑުމެންގެ ތެރޭގައި އެކިއެކި އިލްމު އުނގެނިވަޑައިގެން ތިއްބެވި ފަރާތްތަކުން މަސައްކަތް ކޮށްދެއްވުމަށް އެދިވަޑައިގެންނެވިއެވެ. އަދި މި މަސްޢޫލިއްޔަތަކީ މުޖްތަމަޢުގެ ވަކި ބައެއްގެ ޒިންމާއެއްގެ ގޮތުގައި ނުދެކި، މުޅި މުޖްތަމަޢުގެ އެންމެން ގުޅިގެން ކުރަންޖެހިފައިވާ މަސައްކަތެއްގެ ގޮތުގައި ސިފަކުރައްވާފައިވެއެވެ. އަދި މިސަރަހައްދަށްވެސް ޚިދުމަތް ދެވޭނެ މި މަރުކަޒު އައުމާއެކު އިތުރު ފަސޭހަތަކެއް ލިބިގެންދާނެ ކަމަށްވެސް ނައިބު ރައީސް ވިދާޅުވިއެވެ.\n” މިއަދު އަޅުގަނޑުމެންގެ އުއްމީދަކީ މިސަރަހައްދަށްވެސް ޚިދުމަތް ދެވޭނެ ގޮތަށް ފަރުމާކުރެވިގެންދާ މިމަރުކަޒުގެ ސަބަބުން އިތުރު ފަސޭހަތަކެއްވެ، މިހާރު މިދާއިރާގައި، ވަކިން ޚާއްސަކޮށް ޙިފްޒު ކްލާސްތަކާއި މިކަމުގައި ކިޔަވަމުންދާ ފަރާތްތަކަށް ވަރަށް ބޮޑު ފަސޭހަތަކެއް ލިބިގެންދާނެކަމަށް ” ނައިބު ރައީސް ވިދާޅުވިއެވެ.\nމި ރަސްމިއްޔާތުގައި ވާހަކަ ދައްކަވަމުން އިސްލާމިކް މިނިސްޓަރ ޑރ. އަހުމަދު ޒާހިރު އަލީ ވިދާޅުވީ، މިތަނުގައި ހިންގާނީ މިތަނުގެ އެންމެހައި އިދާރީ ކަންކަމާއި ކޯސްތައް ފަރުމާ ކުރުމާއި ހިންގުން މިތަނުން އަމިއްލައަށް ބަލަހައްޓާ ގޮތަށް ކަމަށެވެ. އެހެން ކަމުން މިތަނުން ލިބޭ ޚިދުމަތްތަކަށް އިތުރު ލުއިފަސޭހަތަކެއް ލިބިގެން ދާނެ ކަމަށް މިނިސްޓަރ ވިދާޅުވިއެވެ.\nފުވައްމުލަކު ސިޓީގެ މޭޔަރ އިސްމާޢިލް ރަފީޤް ވިދާޅުވީ، ފުވައްމުލަކަކީ އަބަދުވެސް ޤުރުޢާނަށް އިސްކަމެއްދޭ ރައްޔިތުން ތިބި ރަށެއް ކަމަށާއި މި ރަށުގައި މިހާރުވެސް ހާފިޒުން އުފެއްދުމަށް ގިނަ މަސައްކަތްތަކެއް ކުރެވޭ ކަމަށެވެ. އެހެން ކަމުން މިތަނަކީ ފުވައްމުލަކުގެ ގިނަ ރައްޔިތުންގެ އުއްމީދުތަކާއި ގުޅިފައިވާ ތަނެއް ކަމަށް މޭޔަރ ވިދާޅުވިއެވެ.\nފުވައްމުލަކުގައި ބިނާ ކުރާ ޤުރުޢާނާއި ބެހޭ މަރުކަޒު ޢިމާރާތް ކުރުމަށް ފުރަތަމަ ބަޔަކާއި ހަވާލު ކުރީ 2019 ވަނަ އަހަރުއެވެ. ނަމަވެސް ތަން ނުނިމި ކޯޓު މަރުހަލާގައި ބިމުގެ މައްސަލަ އޮތުމުން އެހެން ތަނެއްގައި މިތަން ޢިމާރާތް ކުރުމަށް އަލުން ހުޅުވާލައިގެން މަސައްކަތް ފެށުނެވެ.\nމިމަޝްރޫޢުގެ ޢަމަލީ މަސައްކަތް މިހާރު ފެށިގެން ދިޔައިރު، ސަރުކާރުން 12 މިލިއަން ރުފިޔާ ޚަރަދުކޮށްގެން ހަދާ މިމަރުކަޒުގައި ކްލާސްރޫމްތަކާއި އޮޑިޓޯރިއަމް އަކާއި މީޓިން ރޫމާއި ލައިބްރަރީ ހުންނާނެއެވެ. މިމަޝްރޫޢު ހަވާލުކޮށްފައިވަނީ ރައިޒަރ ޕްރައިވެޓް ލިމިޓެޑާއެވެ. މިތަނުގެ މަސައްކަތް ހަވާލު ކުރެވިފައިވަނީ އެއް އަހަރު ދުވަހުގެ ތެރޭގައި ނިންމާ ގޮތަށެވެ.\nފުވައްމުލަކުގައި މިހާރުވެސް ޤުރުއާނާއި ބެހޭ މަރުކަޒުގެ ކްލާސްތައް ހިންގައެވެ. ނަމަވެސް މިހާރު ބޭނުން ކުރާ ޢިމާރާތަކީ ވަރަށް ބޮޑަށް ޖާގައިގެ ދަތިކަން އޮތް އިމާރާތެއް ކަމަށް ސިޓީ ކައުންސިލުން ބުނެއެވެ.


"8 Ball Pool" fadha game thah mihaaru seedha Messanger in!\n"8 ބޯލް ޕޫލް" ފަދަ ގޭމްތައް މިހާރު ސީދާ މެސެންޖާއިން!\nދުނިޔޭގެ އެންމެ ބޮޑު އެއް ސޯޝަލް ނެޓްވާކިން ޕްލެޓްފޯމަށް ވެގެން ގޮސަަފައިމިވަނީ ފޭސްބުކެވެ. ފޭސްބުކް ވުޖޫދަށް އައިސް މިއަދާ ހަމައަށް އައިއިރު މިވަނީ ވަރަށް ގިނަ ކުރިއެރުންތަށް ވެސް ހޯދާފައެވެ.\nއެގޮތުން ފޭސްބުކްއިން އެންމެ ފުޅާކޮށް ދެމުންދާ ހިދުމަތަކަށް ވެގެން ގޮސްފައި މިވަނީ ފޭސްބުކް ގެ ޗެޓް ޕްލެޓްފޯމް ކަމުގައިވާ މެސެންޖާ އެވެ. މި ޕްލެޓްފޯމަށް މިފަހަރު ފޭސްބުކްއިން މިވަނީ މުޅިން އާ ފީޗާއެއް ގެނެސްފައެވެ.\nފޭސްބުކް މެސެންޖާއިން މިހާރު ގޭމް ކުޅެވޭ ގޮތް ވަނީ ހަދާފައެވެ. އެގޮތުން މި ޗެޓް ޕްލެޓްފޯމްގެ ތެރެއިން ބޭރަށް ނުގޮސް މިހާރު ގޭމް ކުޅެލެވޭނެ ފުރުސަތު ތަނަވަސް ވީއެވެ. ފޭސްބުކްއިން ވަނީ މި ފީޗާ މިދިއަ އަހަރުގެ ފަހުކޮޅުއްސުރެ ޓެސްޓް ކުރަމުންނެވެ. އޭރު މި ފީޗާ ބޭނުން ކުރެވުނީ ހަމައެކަނި ކްލޯސްޑް ބީޓާ އެއްގެ ގޮތުގައި ދެތިން ގޭމެކެވެ. ނަމަވެސް ކާމިޔާބު ޓެސްޓް ބުރުތަކަށް ފަހު މިހާރު މިފާޗާ މެސެންޖާ ބޭނުންކުރާ ހުރިހާ ފަރާތްތަކަށް މެސެންޖާގެ އާ އަޕްޑޭޓާއި އެކު ބޭނުން ކުރެވޭނެ އެވެ.\nމިފީޗާ މުޅި ދުނިޔެއަށް ލޯންޗްކޮށްފައިމިވަނީ 50 އަށް ވުރެ ގިނަ ގޭމާއި އެކުގަ އެވެ. އޭގެ ތެރޭގައި ދިވެހިންގެ ތެރޭގައި އެންމެ މަގްބޫލު ޕޫލް (ބިލިޔާޑް) ގޭމް ކަމުގައިވާ މިނިކްލިޕް 8 ބޯލް ޕޫލް ފާހަގަ ކޮށްލެވެއެވެ. އޭގެ އިތުރުންން ވެސް ފޭސްބުކްއިން ކުޅެވުނު މަގްބޫލް ގިނަ ގޭމްތަކެއް މެސެންޖާއިން ކުޅެވޭނެކަމަށް ފޭސްބުކްއިން ބުނެއެވެ. މި ފީޗާއަކީ އެންޑްރޮއިޑް އަދި އެޕަލްއަށް ވެސް ސަޕޯޓްކުރާނެ ފީޗައެކެވެ.\nމެސެންޖާއިން މި ފީޗާގައި އެންމެ ބޮޑަށް ވިސްނާފައިވަނީ ޓާން ބޭސްޑް ގޭމްތަކަށެވެ. އެއީ މަލްޓިޕްލެޔާ ނުވަތަ ދެމީހަކަށް އެއްފަހަރާ ރައުންޑް ގޮަތުގައި ކުޅެވޭ ގޭމްތަކަށެވެ. މި ގޮތަށް ވެސް ގޭމް ކުޅެވޭނީ ގޭމް ކުޅޭ ދެފަރާތުން ވެސް މެސެންޖާ އެންމެ ފަހުގެ އަޕްޑޭޓަށް އަޕްޑޭޓް ކޮށްގެންނެވެ.\nފޭސްބުކްއިން ވަނީ ވޭތުވެދިޔަ ދެއަހަރު ތެރޭ މެސެންޖާއަށް ހާއްސަ އިސް ކަމެެއް ދީގެން ގިނަ އަޕްޑޭޓްތަކެއް ގެނެސްފައެވެ. ހަމައެއާއެކު މިއަހަރު ތެރޭގައި ވެސް ދަނީ ތަފާތު ފީޗާތަކެއް ގެނެއުމަށް މަސައްކަތް ކުރަމުންނެވެ. ދުނިޔޭގެ 1.2 ބިލިއަން މީހުން ދަނީ މެސެންޖާ ބޭނުން ކުރަމުންނެވެ.


Disaster management authority Raees ufahdhavaifi | Mihaaru\nމި މަހުގެ ކުރީކޮޅު ކުރި ވިއްސާރައިގައި މާލޭގައި ފެންބޮޑުވެފައި: ޑިޒާސްޓާ މެނޭޖްމަންޓް އޮތޯރިޓީ ވަނީ މިއަދު އުފައްދާފައި-- ފޮޓޯ: ނިޝާން އަލީ/ މިހާރު\n30 ޑިސެމްބަރ 2018 - 15:149comments\nރައީސް އިބްރާހިމް މުހައްމަދު ސޯލިހު، ނޭޝަނަލް ޑިޒާސްޓާ މެނޭޖްމަންޓް އޮތޯރިޓީ (އެންޑީއެމްއޭ) މިއަދު އުފައްދަވައިފި އެވެ.\nއެ އޮތޯރިޓީއަކީ 2015 ވަނަ އަހަރު އުފެއްދި ކާރިސާއާ ބެހޭ ކަންކަން ބެލެހެއްޓުމުގެ ގާނޫނުގެ ދަށުން އުފައްދަން ޖެހޭ އޮތޯރިޓީއެކެވެ.\nސެޕްޓެމްބަރު 6، 2015 ވަނަ އަހަރު ތަސްދީގުކުރި ގާނޫނުގައި ވަނީ އެ ގާނޫނަށް އަމަލުކުރަން ފަށާ ތާރީހުން ފެށިގެން 30 ދުވަހުގެ ތެރޭގައި އެ އޮތޯރިޓީ އުފައްދަންޖެހޭނެ ކަމަށެވެ. ނަމަވެސް މިއަދާ ހަމައަށް އެ އޮތޯރިޓީ އުފައްދައިފައެއް ނުވެ އެވެ.\nމީގެ ކުރިން ކާރިސާގެ ކަންކަން ބަލަމުން ދިޔައީ ނޭޝަނަލް ޑިޒާސްޓާ މެނޭޖްމަންޓް ސެންޓަރު (އެންޑީއެމްސީ) އިންނެވެ. ޑިޒާސްޓާ މެނޭޖްމަންޓް އޮތޯރިޓީ އުފެއްދުމާ އެކު، އެންޑީއެމްސީގެ ހުރިހާ މުވައްޒަފުންނާއި މަސައްކަތް ބަދަލުވާނީ އަލަށް އުފެއްދި އޮތޯރިޓީއަށެވެ.\nއެ ގާނޫނުގައިވާ ގޮތުން އެންޑީއެމްއޭގެ އެންމެ އިސްވެރިއެއްގެ ގޮތުގައި ޗީފް އެގްޒެކެޓިވް އަދި ޑެޕިއުޓީ ޗީފް އެގްޒެކެޓިވް އައްޔަންކުރާނީ ރައީސެވެ. އަދި އެތަން ހިނގަމުންދާނީ ރައީސް ކަނޑައަޅުއްވާ މިނިސްޓަރެއްގެ ބެލުމުގެ ދަށުންނެވެ.\nއިތުރު ލިޔުންތައް ކާރިސާ ޑިޒާސްޓަ މެނެޖްމެންޓް ސެންޓަރު ރައީސް އިބްރާހިމް މުހައްމަދު ސޯލިހް


އުރީދޫއިން ސެމްސަންގް ގެލެކްސީ ނޯޓް7ތައާރަފްކޮށްފި\nއުރީދޫ އިން ވަރަށް ހާއްސަ އޮފާތަކާއި އެކު ސެންސަންގުގެ އެންމެ ފަހުގެ ސްމާޓްފޯން ކަމަށްވާ ގެލެކްސީ ނޯޓް7 ރާއްޖޭގައި ތައާރަފްކޮށްފިއެވެ. މިއަދުން ފެށިގެން އުރީދޫއިން މި ފޯނު ވިއްކަންފަށާފައިވާ އިރު، އުރީދޫ އެކްސްޕީރިއަންސް ސެންޓަރ އިން ފޯނު ބައްލަވައިގަންނަ ކޮންމެ ބޭފުޅަކަށްވެސް 128 ޖީބީގެ އެސްޑީ މެމަރީ ކާޑެއް ލިބޭނެއެވެ.\nއުރީދޫގެ ސީއީއޯ ވިކްރަމް ސިންހަ ވިދާޅުވީ ''އުރީދޫ އިން ޑިޖިޓަލް މޯލްޑިވްސް އަށް ދެމުންގެންދާ އެއްބާރުލުމާއި އެކު، އަޅުގަނޑުމެން މަސައްކަތް ކުރަމުންދަނީ ދިވެހިރާއްޖެއަށް ފަހުގެ ޓެކްނޮލޮޖީތަކާއި ވަސީލަތްތައް ގެނައުމުގެ އެންމެ ކުރީ ސަފުގައި ތިބުމަށް. ސެމްސަންގް އިން އެންމެ ފަހުން ނެރުނު ފޯނުވަނީ ރާއްޖޭގެ ގިނަބައެއްގެ މެދުގައި މަޤްބޫލުކަން ހޯދާފަ. މިގޮތުން، އަޅުގަނޑުމެންގެ ކަސްޓަމަރުންނާއި ހަމައަށް މި ފޯނު ގެނެސްދިނުމަށްޓަކައި، އަޅުގަނޑުމެންވަނީ ވަރަށް ފަސޭހަ އަދި އަގުހެޔޮ ޕެކޭޖްތަކެއް ތައާރަފްކޮށްފައި'' ކަމަށެވެ.\nމާރކެޓްގައި ލިބެންހުރި އެންމެ ރަނގަޅު އަގުގައި އުރީދޫ އިން ސެމްސަންގް ގެލެކްސީ ނޯޓް7 ބައްލަވައިގަނެވޭއިރު، މިކުންފުނިން ތައާރަފް ކޮށްފައިވާ ޕްރީޕެއިޑް ޕްލޭން މެދުވެރިކޮށް، ބައްލަވައިގަނެވުނު ފޯން އާއި އެކު އަހަރެއްތެރޭގައި ބޭނުންކުރެވޭނެ 12 ޖީބީގެ ހިލޭ ޑޭޓާ އާއި ހިލޭ މިނިޓު ލިބިގެންދެއެވެ. މިގޮތުން ކޮންމެ މަހަކުވެސް 1 ޖީބީގެ ހިލޭ ޑޭޓާ އާއިއެކު، 100 މިނިޓުގެ ހިލޭ ކޯލް ކުރުމުގެ ފުރުސަތު ލިބިގެންދާނެއެވެ.\nސެމްސަންގް ގެލެކްސީ ނޯޓް7 ޙިޔާރުކުރައްވަން ބޭނުންފުޅުވާ ކަސްޓަމަރުންނަށް، އުރީދޫ އިން ވަރަށް ހިތްގައިމު އިންސްޓޯލްމަންޓް ޕެކޭޖްތަކެއް ވެސް ތައާރަފްކޮށްފައިވެއެވެ. މީގެތެރޭގައި މަހަކު އެންމެ 890 ރުފިޔާ ދައްކަވައިގެންފޯނު ބައްލަވައިގަނެވޭނެ 12 މަހުގެ އިންސްޓޯލްމަންޓް ޕްލޭން އަކާއި، މަހަކު 1،200 ރުފިޔާ ދައްކަވަންޖެހޭ6މަހުގެ އިންސްޓޯލްމެންޓް ޕްލޭން އެއް ހިމެނެއެވެ. މި ޕްލޭންތައް މެދުވެރިކޮށް ސެމްސަންގް ގެލެކްސީ ނޯޓް7ބައްލަވައިގަނެވޭނީ އުރީދޫ ޕޯސްޓްޕެއިޑް 399 އަށް ވުރެ މަތީ ޕެކޭޖެއް ޙިޔާރުކުރަށްވާ ބޭފުޅުންނަށެވެ.


މިސްކިތްތަކަށް ކުރާ ހޭދަ އިތުރު ކުރަންޖެހޭ: ނައިބު ރައީސް | Jazeera\tމިސްކިތްތަކަށް ކުރާ ހޭދަ އިތުރު ކުރަންޖެހޭ: ނައިބު ރައީސް - Jazeera\nމިސްކިތްތަކަށް ކުރާ ހޭދަ އިތުރު ކުރަންޖެހޭ: ނައިބު ރައީސް\nއީމާ މުހައްމަދު ވަހީދު April 20, 2019 55 views0\nމިސްކިތްތަކަށް ކުރާ ހޭދަ މިހާރަށްވުރެ އިތުރު ކުރަންޖެހޭ ކަމަށް ނައިބު ރައީސް ފައިސަލް ނަސީމް ވިދާޅެއްޖެއެވެ.\n"ދަރުމަ ކަމާކެމި" ހަރަކާތް ރަސްމީކޮށް ފައްޓަވައިދެއްވުމަށް ބޭއްވި ރަސްމިއްޔާތުގައި ވާހަކަފުޅު ދައްކަވަމުން ނައިބު ރައީސް ފައިސަލް ނަސީމު ވިދާޅުވީ، ބިންމަތީގައިވާ އެންމެ މާތް މުގައްދަސް ތަނަކީ މިސްކިތް ކަމަށާއި މިސްކިތްތަކަށް ކުރާ ހޭދަ މިހާރަށްވުރެ އިތުރު ކުރަންޖެހޭ ކަމަށެވެ.\nނައިބު ރައީސް ފައިސަލް ނަސީމް، "ދަރުމަ ކަމާކެމި" ހަރަކާތް ފެއްޓެވުމަށް ބޭއްވި ރަސްމިއްޔާތު ޝަރަފުވެރިކޮށްދެމުން ދެއްކެވި ވާހަކަފުޅުގައި އިތުރަށް ވިދާޅުވީ، ހެޔޮ ކަންތައްތަކީ ނިމުން އަންނަ ކަމެއް ނޫންކަން ކަމަށާއި އެކަން އަބަދުވެސް ހަނދާން ބަހައްޓަން ޖެހޭ ކަމަށެވެ. މީހުންނަށް އަޅާލުމާއި ހެޔޮ ކަންތައްތަކަށް ހޭދަ ކުރުން އިތުރުކުރަންޖެހޭ ކަމަށެވެ.\n"ދަރުމަ ކަމާކެމި" ނަމުގައި ހިންގާ ޚަރަކާތުގެ މަޤުސަދަކީ މިސްކިތްތަކަށް އެހީވާން ބޭނުންވާ ފަރާތްތަކަށް އެ ފުރުސަތު ހުޅުވާލުންކަމަށް މިނިސްޓްރީން މައުލޫމާތުދެއެވެ.


Ismail Wajeeh aai Jamsheedha ge joadu ves dhimaavee votun\nވަޖީހާއި ޖަމްޝީދާގެ ޖޯޑު ވެސް ދިމާވީ ވޯޓުން!\nމަރިޔަމް ޖަމްޝީދާ އަދި އިސްމާއިިލް ވަޖީހު 20 އަހަރަށްފަހު ބައްދަލުވެ ނެގި ފޮޓޯއެއް: އެ ދެމީހުން ބައްދަލުވީ މެލޭޝިއާގެ ވޯޓުލާ މަރުކަޒުން --\nރިޔާސީ އިންތިހާބުގެ ވޯޓުލުން ކުރިއަށްދާއިރު ކޮންމެ ރަށެއްގެ ވެސް ފޮށި ކައިރިން އެތަން ޒަމާނަކަށްފަހު ތިމާގެ މީހުންނާއި އެކުވެރިންނާއި އަންނަނީ ބައްދަލުވަމުންނެވެ. ސޯޝަލް މީޑިއާގައި އެމީހުންގެ ތަފާތު އިހުސާސްތައް ވެސް އަންނަނީ ބަނޑުންކުރަމުންނެވެ. ނުފެނި އެތައް ޒަމާނެއްވި ރައްޓެހިންނާ ބައްދަލުވެ، ސަލާން ގަލާންކޮށް ކުރީގެ ހަނދާންތައް އަންނަނީ އާކުރަމުންނެވެ.\nކުރީގެ މަޝްހޫރު ދިވެހި ފިލްމީ ދެ ތަރިން ކަމަށްވާ މަރިޔަމް ޖަމްޝީދާ އާއި އިސްމާއިލް ވަޖީހުއަށް ވެސް މިއަދަކީ އެފަދަ ދުވަހެކެވެ. އެތައް އަހަރަކަށްފަހު މިއަދު އެ ދެ ތަރިން މިވަނީ ބައްދަލުވެފަ އެވެ. ގާތްގަނޑަކަށް 20 އަހަރަށްފަހު އެ ދެ ތަރިން މިއަދު މި ބައްދަލުވީ ވޯޓުލުމަށްޓަކައި މެލޭޝިއާގެ ވޯޓުލާ މަރުކަޒަށް ގޮސް ތިއްބަ އެވެ.\n"ވޯޓުލާން މިއަދު ދިޔައިރު އެންމެ އުފާވީ މިހެންވެ، ގާތްގަނޑަކަށް 20 ވަރަކަށް އަހަރު ފަހުން މިއަދު އަޅުގަނޑުގެ ކޯ ސްޓާރެއް އަދި އެހާމެ ރީތި އެކްޓްރެސް ޖަމްޝީދާއާ މި ބައްދަލުވީ، ވަރަށް އުފާވެއްޖެ،" ވަޖީހު ފޭސްބުކްގައި އާންމުކުރި ޕޯސްޓެއްގައި ބުނެފައިވެ އެވެ.\nޖަމްޝީދާ އާއި ވަޖީހު އެކީގައި ވަނީ ވަރަށް ގިނަ ވީޑިއޯ ލަވަތައް ކުޅެފަ އެވެ. ނަމަވެސް އެ ދެތަރިން އެކީގައި ފެނިގެން ދިޔައީ އެންމެ ފިލްމަކުންނެވެ. އެއީ ފިލްމް "މާޒީ"އިންނެވެ. ދެ ތަރިން އެކުގައި ކުޅުނު އެހެން ފިލްމެއް ކަމަށްވާ، "ރާއްޖެ އަލީ" ފަންޑު ނުލިބިގެން ހުއްޓާލިކަން ވަޖީހު މިއަދު ވަނީ ހާމަކޮށްފަ އެވެ.\nޖަމްޝީދާ ފިލްމީ ދާއިރާއާ އެއްކޮށް ދުރުގައި ހުރި ނަމަވެސް ވަޖީހު ވަނީ މިދިޔަ އަހަރު ނިކުތް ޑާކްރެއިންގެ ފިލްމު "މިއީ ލޯތްބަކީ" އިން ހާއްސަ ފެނިލުމަކުން ފެނިގެން ގޮސްފަ އެވެ. އަދި އަންނަ އަހަރު ނިކުންނަ ޑާކްރެއިންގެ ކޮމެޑީ ފިލްމު "މާމުއި" އިންވެސް ހާއްސަ ފެނިލުމަކުން އޭނާ ފެނިގެންދާނެ އެވެ.\nޖަމްޝީދާއަކީ އިހުގެ އެންމެ މަޝްހޫރު ތަރިންގެ ތެރޭގައި ހިމެނޭ ތަރިއެކެވެ. އޭނާގެ ދިގު އިސްތަށިގަނޑަކީ އޭރު ފިރިހެނުންގެ މެދުގައި އެންމެ މަޝްހޫރު އެއް ކަމެވެ. އޭނާ މިފަހުން ވަނީ ސޯޝަލް މީޑިއާގައި ކުރީގެ ރައީސް މައުމޫންއާއެކު ނަންގަވާފައިވާ ފޮޓޯއެއް ވެސް އާންމު ކުރައްވާފަ އެވެ.


Binal aguvaamee Quruaan mubaaraathun Raajje ah3vana libijje\nބައިނަލް އަޤްވާމީ ޤުރުއާން މުބާރާތުން ރާއްޖެއަށް ތިން ވަނަ ލިބިއްޖެ\nއައްނޫރުލް މުބީން ގެ ނަމުގައި ރާއްޖޭގައި ބޭއްވި ފުރަތަމަ ބައިނަލްއަޤުވާމީ ޤުރުއާން މުބާރާތުގެ ތިންވަނަ ރާއްޖޭގެ ފަރާތުން ބައިވެރިވި އަޝްރަގް ނާޒިރު ހޯދާފިއެވެ.\nއިސްލާމީ މަރުކަޒުގައި މިރޭ ބޭއްވެވި ޖަލްސާގައި މުބާރާތުން ވަނަ ވަނައަށް އައި ފަރާތްތަކަށް ހަނދާނީ ފިލައާއި، ސެޓްފިކެޓާއި، އިނާމު ދެއްވާފައިވެއެވެ. މުޅި މުބާރާތުން 1 ވަނައަށް ހޮވިފައިވާ ޢަބްދުﷲ މުޙައްމަދު ޚާތިމް މުޙައްމަދު އަލް ޚައްޔާތަށް އިނާމާއި ތައްޓާއި، ސެޓްފިކެޓް ދެއްވީ ރައީސުލްޖުމްހޫރިއްޔާ އެވެ.\nބައިނަލްއަޤްވާމީ މުބާރާތުގެ ތިން ވަނަ މަގާމު އަޝްރަގް ހާސިލްކުރިއިރު މިއީ ބައިނަލްއަގްވާމީ މުބާރާތެއްގައި އޭނާ ތަމްސީލުކޮށް ވާދަކުރި ދެ ވަނަ ފަހަރެވެ. މުބާރާތުގެ ދެވަނައަށް ހޮވުނީ، ތުރުކީން މުބާރާތުގައި ވާދަކުރި ހަމީދު އަފްޝާރު ޤުރްޖާެވެ.\nމުބާރާތުގެ އެއްވަނަ އިނާމެއްގެ ގޮތުގައި އަލްހައްޔާތަށް ވަނީ 30000 އެމެރިކާ ޑޮލަރުގެ ފައިސާގެ އިނާމަކާއި ރައީސްގެ ފަރާތުން ދެއްވައި ހާއްސަ އިނާމުގެ އިތުރުން ތަށްޓާއި ސެޓްފިކެޓް ވަނީ ދީފައެވެ. އަދި މުބާރާތުގެ ދެވަނައަށް ދިޔަ ބައިވެރިޔާއަށް 15000 އެމެރިކާ ޑޮލަރު އަދި ތިން ވަނަ އަށް ދާ ބައިވެރިޔާއަށް 5000 އެމެރިކާ ޑޮލަރުގެ ފައިސާގެ އިނާމްވަނީ ދީފައެވެ.\nމީގެއިތުރުން މިރޭގެ ޖަލްސާގައި ރަމަޟާންމަސް އިޙްޔާކުރުމުގެ ޕްރޮގްރާމްގެ ދަށުން ކުރިއަށް ގެންދަވާ ދަރުސް ދެއްވުންވެސް އޮތެވެ. މިރޭގެ ދަރުސް ދެއްވީ މުފްތީ އިސްމާޢީލް މެންކްއެވެ.\nރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމްގެ ދަޢުވަތަށް ބޭއްވި "އައްނޫރުލް މުބީން" ޤުރުއާން މުބާރާތް ކުރިއަށް ގެންދިޔައީ ކީރިތި ޤުރުއާނާބެހޭ މަރުކަޒާއި، އިސްލާމިކް މިނިސްޓްރީއާއި، ޕަބްލިކް ސާރވިސް މީޑިއާ ގުޅިގެންނެވެ.\nރާއްޖޭގެ އިތުރުން މި މުބާރާތުގައި ބައިވެރިވި ޤައުމުތަކުގެ ތެރޭގައި ސޫދާނާއި، ތުރުކީއާއި، ސަޢުދީ ޢަރަބިއްޔާއާއި، ޕާކިސްތާނާއި، މެލޭޝިޔާއާއި، ކުވެއިތާއި، މިޞްރާއި، ބަންގްލަދޭޝް ހިމެނެއެވެ. މި މުބާރާތުގެ ޖަޖުންގެ ގޮތުގައި ހިމެނިވަޑައިގަންނަވަނީ ސޫދާނާއި، ޕާކިސްތާނާއި، މެލޭޝިޔާއާއި، ޔަމަނާއި ރާއްޖޭގެ ބޭފުޅުންގެ މައްޗަށް އެކުލެވިގެންވާ5ބޭފުޅުންގެ ޕެނަލެކެވެ.


Aniyaaveri kuh thah madhuvejje, mee ufaleh: Raees | Mihaaru\nޖުމްހޫރީ ދުވަހުގެ ޖަލްސާގައި ރައީސް: ގޭންގް ކުށްތައް މިދިޔަ އަހަރަށް ވުރެ 50 ޕަސެންޓް ދަށްވެފައިވާ ކަމަށް ރައީސް ވިދާޅުވި. --ފޮޓޯ/މިހާރު\n11 ނޮވެމްބަރ 2019 - 00:409comments\nދަރުބާރުގޭގައި މިރޭ ބޭއްވި ޖުމްހޫރީ ދުވަހުގެ ޖަލްސާގައި ރައީސް ވަނީ އެމަނިކުފާނުގެ ސަރުކާރުގެ ފުރަތަމަ އަހަރުގެ ކާމިޔާބީތަކާއި ކުރިއަށް ހުރި މަޝްރޫއުތައް ރައްޔިތުންނާ ހިއްސާކުރައްވައިފަ އެވެ. އޭގެތެރެއިން އެމަނިކުފާނު އެންމެ ހިތްހަމަޖެހިވަޑައިގަތް އެއް ކަމެއްގެ ގޮތުގައި ފާހަގަކުރެއްވީ، ގޭންގް ކުށްތައް މަދުވުމެވެ.\nރައީސް ވިދާޅުވީ ރައްޔިތުންނަށް ވެވަޑައިގަތް ވައުދުތަކުގެ ތެރެއިން މި އަހަރު އެންމެ ބޮޑު ސަމާލުކަމެއް ސަރުކާރުން ދީފައިވަނީ ވެސް މުޖުތަމައުގެ ހަމަޖެހުމާއި އަމާންކަން ކަށަވަރުކޮށްދޭން ކަމަށެވެ. ވޭތުވެދިޔަ ހަ އަހަރުގެ ޕޮލިސް ރެކޯޑުތަކަށް ބަލާއިރު، އެ މަންޒަރު ފެންނަން އޮތީ އުފާވެރިކޮށް ކަމަށް ވިދާޅުވި އެވެ.\nޖުމްހޫރީ ދުވަހުގެ ޖަލްސާގައި، ރައީސްގެ އަރިހުގައި ހޯމް މިނިސްޓަރު އިމްރާން އަބްދުﷲ ބައިވެރިވެވަޑައިގަންނަވަނީ. --ފޮޓޯ/ރައީސް އޮފީސް\nއެމަނިކުފާނު ވިދާޅުވި ގޮތުގައި ގްރޫޕް މާރާމާރީގެ އަދަދު ވެސް މިދިޔަ އަހަރަށް ވުރެން މި އަހަރު 50 ޕަސެންޓް މަދެވެ.\nމިދިޔަ6އަހަރުގެ ތެރޭގައި ގޭންގް ކުށްތަކުގައި، މާލޭގެ މަގުތަކުގައި 21 މީހަކު މަރާލާފައިވޭ. ނަމަވެސް އަޅުގަނޑު އެންމެ އުފަލާ އެކު ފާހަގަކޮށްލާނީ، ގޭންގް ކުށްތަކުގައި އެންމެ ދިވެއްސެއްގެ ފުރާނަ ވެސް މި އަހަރު ގެއްލިފައި ނުވާކަން.\nރައީސް ވިދާޅުވީ އެ ނަތީޖާ ނެރެވުނީ، ދާޚިލީ ސުލްހަ މަސަލަސްކަން ގާއިމްކުރުމުގައި ދިވެހި ފުލުހުން ކުރަމުން އަންނަ ވަރަށް ބުރަ މަސައްކަތްތަކަކުން ކަމަށެވެ. އެކަން ފާހަގަކުރައްވައި، ފުލުހުންނަށް އެމަނިކުފާނު ޝުކުރު އަދާކުރެއްވި އެވެ.\nމާލޭގެ މަގުތަކުގެ އަމާންކަން ދަމަަހައްޓައި ސުލްހަ ގާއިމްކުރަން އަދިވެސް ގިނަ މަސައްކަތްތަކެއް ފުލުހުން ކުރަން ޖެހޭ ކަމަށް ރައީސް ވިދާޅުވި އެވެ.\n"އަސްކަރީ ޒިންމާގެ އިތުރުން، ގައުމުގެ އަމާންކަމާއި ހަމަޖެހުން ގާއިމުކުރުމުގައި ދިވެހި ސިފައިން އަދާކުރާ ދައުރު ވެސް އަޅުގަނޑުމެން ނުހަނު އުފަލާ އެކު ފާހަގަކުރަން. ވަކިން ހާއްސަކޮށް، މާލޭގައި ދާދި ފަހުން ހިނގި ނުރައްކާތެރި އަލިފާނުގެ ހާދިސާގައި މީހުންގެ ފުރާނައާ ގެދޮރާއި މުދާ ސަލާމަތްކުރުމުގައި، ދިވެހި ސިފައިން އަދާކުރި ފުރިހަމަ ދައުރަށްޓަކައި ވަރަށް ހާއްސަ ޝުކުރެއް ދަންނަވަން،" ރައީސް ވިދާޅުވި އެވެ.\nޖުމްހޫރީ ދުވަހުގެ ޖަލްސާގައި ރައީސް ވާހަކަފުޅު ދައްކަވަނީ. --ފޮޓޯ/ރައީސް އޮފީސް\nމީގެކުރިން ހިންގާފައިވާ އަނިޔާވެރި މަރުތަކުގައި އިންސާފު ހޯދައި ދެއްވަން ވެވަޑައިގަތް ވައުދު ރައީސް މިރޭ ވެސް ތަކުރާރު ކުރެއްވި އެވެ. އެމަނިކުފާނު ވިދާޅުވި ގޮތުގައި، އެ މައްސަލަތައް ބެލުމަށް އުފެއްދެވި ރިޔާސީ ކޮމިޝަނުން ވެސް މުހިއްމު މަސައްކަތްތަކެއް ކުރިއަށް އެބަދެ އެވެ.\nއެގޮތުން، ދީނީ އިލްމުވެރިޔާ އަދި ރައްޔިތުންގެ މަޖިލީހުގެ އުނގޫފާރު ދާއިރާގެ މެމްބަރު ޑރ. އަފްރާޝީމް އަލީ އަނިޔާވެރިކޮށް އަވަހާރަކޮށްލުމާ ގުޅޭ ގޮތުން މަރު ކޮމިޝަނުން ތައްޔާރުކުރި ރިޕޯޓް މި ހަފުތާ ތެރޭގައި ސަރުކާރުން އާއްމުކުރާނެ ކަމަށް ރައީސް ވިދާޅުވި އެވެ.\nއިތުރު ލިޔުންތައް ޕޮލިސް ގޭންގް ހަމަނުޖެހުން ކުށްކުރުން ޖުމްހޫރީ ދުވަސް


މެއިލް މެނޭޖްމަންޓުގެ ތެރެއިން އޮފީހަށް ލިބޭ އެންމެހާ ލިއުކިއުންތައް ބެލެހެއްޓުމުގެ ނިޒާމް ހަމަޖެހިގެންދާނެއެވެ. މިގޮތުން އޮފީހަށް ލިބޭ އެންމެހާ ލިއެކިއުންތައް ސިސްޓަމްގެ ތެރެއިން އެންޓްރީ ކުރުމާއި، ސެކްޝަންތަކަށް ޙަވާލުކުރުމާއި، އެތަކެއްޗަށް ޖަވާބުދެވޭ ކަން މޮނިޓަރ ކުރުމާއި، އޮފީހުގެ ފަރާތުން ބޭރަށް ފޮނުވަންޖެހޭ އެންމެހާ ލިއުންތަކުގައި ނަންބަރު ޖަހައި، އެމަސައްކަތްތަކުގެ ތެރެއިން ކަމާގުޅޭ އެންމެހާ ޑޮކިއުމަންޓުތައް ސްކޭންކޮށް ސިސްޓަމްގެ ތެރެއަށް އަޕްލޯޑް ކުރެވޭނެގޮތް ހަމަޖެހިގެންދާނެއެވެ.\nމެމްސް ގެ ތެރޭގައި ހިމެނޭ އެމްޕްލޯއީ އިންފޮރމޭޝަން ސިސްޓަމް (އީއައިއެސް) މިހާރު ދިވެހިރާއްޖޭގެ ސުޕްރީމް ކޯޓުގައި ދަނީ ބޭނުންކުރަމުންނެވެ. މި މޮޑިއުލްއަކީ މުވައްޒަފުންގެ ހުރިހާ ރެކޯޑުތައް ބެލެހެއްޓުމަށްޓަކައި ތައްޔާރު ކުރެވިފައިވާ މޮޑިއުލްއެކެވެ.\nދިވެހިރާއްޖޭގައި ޤާނޫނީ ވަކީލެއްގެ ހައިސިއްޔަތުން މަސައްކަތްކުރުމުގެ ހުއްދަ ދިނުމަށްޓަކައި ބާއްވާ މި އަހަރު 03ވަނަ ރަސްމިއްޔާތު މިރޭ ބާއްވައިފި\n"ދިވެހިރާއްޖޭގެ ފަނޑިޔާރުންގެ ޖަމްޢިއްޔާ" އުފެއްދުމަށް ނިންމަވައިފި\nފަނޑިޔާރުގޭގެ މިނިވަންކަން ކަށަވަރުކޮށް އިޞްލާޙްކުރުމުގެ މަގުޗާޓް އިފްތިތާޙްކުރައްވައިފި\nކުޅުދުއްފުށީ މެޖިސްޓްރޭޓް ކޯޓުގެ ޢިމާރާތަށް ޖާގަ އިތުރުކުރުމުގެ އެއްބަސްވުމެއްގައި ސޮއިކޮށްފި


Majileehuge gavaidhu badhalukoh Maseeh aa Moosa ge salaamaiy koffi | Mihaaru\nމަޖިލީހުގެ ރައީސް އަބްދުﷲ މަސީހް މުހައްމަދު. މަޖިލިހުގެ ގަވާއިދަށް އިސްލާހު ގެންނަނީ މަސީހުގެ ގޮނޑި ދިފާއު ކުރެއްވުމަށް ކަމަށް އިދިކޮޅު މެމްބަރުން ވިދާޅުވި. --ފޮޓޯ މަޖިލިސް\nމަޖިލިހުގެ ގަވައިދު ބަދަލުކޮށް، މަސީހާއި މޫސަ ސަލާމަތް ކޮށްފި\n10 އެޕްރީލް 2017 - 14:11 69 comments\nރައްޔިތުންގެ މަޖިލީހުގެ ރައީސާއި ނައިބު ރައީސްގެ އިތުބާރު ނެތް ކަމުގެ މައްސަލައެއް، 42 މެމްބަރުންގެ ސޮޔާއެކުގައި ނޫނީ މަޖިލީހަށް ހުށަނޭޅޭ ގޮތަށް މަޖިލީހުގެ ގަވާއިދު ބަދަލުކޮށް، މަޖިލީހުގެ ރައީސް އަބްދުﷲ މަސީހާއި ނައިބު ރައީސް ރީކޯ މޫސާ މަނިކު، އިތުބާރު ނެތްކަމުގެ ވޯޓުން މިއަދު ސަލާމަތް ކޮށްފި އެވެ.\nމަޖިލިހުގެ ރިޔާސަތު ބަދަލު ކުރަން ހުށަހެޅޭނީ 42 މެމްބަރުންގެ ސޮޔާ އެކު ކަމަށް ގަވައިދަށް ސަރުކާރުގެ މެޖޯރިޓީ އޮންނަ ކޮމިޓީއަކުން އިއްޔެ ކުއްލިއަކަށް ގެނައި އިސްލާހު ފާސްވީ ވޯޓުގައި ބައިވެރިވެވަޑައިގެންނެވި 46 މެމްބަރުންގެ އިއްތިފާގުންނެވެ. މި ވޯޓުގައި އިދިކޮޅު އެއްވެސް މެމްބަރަކު ބައިވެރިވެވަޑައިގެންފައެއް ނުވެ އެވެ.\nގަވާއިދަށް އިސްލާހު ގެނައި އިރު ރީކޯމޫސަގެ މައްސަލަ މާދަމާ އަށް އޮތީ އެޖެންޑާ ކޮށްފަ އެވެ. އަދި މަސީހުގެ އިތުބާރު ނެތްކަމުގެ މައްސަލަ، 31 މެމްބަރެއްގެ ސޮޔާ އެކު، އިއްޔެ އަލުން އޮތީ ހުށަހަޅައިފަ އެވެ. އެކަމަކު ގަވާއިދަށް ގެންނަ އިސްލާހު އޮތީ، އެ އިސްލާހު ފާސްވުމާ އެކު އެ ދެ މަައްސަލަ ވެސް ކެންސަލްވާ ގޮތަށެވެ.\nމި އިސްލާހު ފާސްވުމާ އެކު، މަޖިލިހުގެ ރައީސް މަސީހު ވިދާޅުވީ އިސްލާހަށް މިހާރު އަމަލު ކުރަން ފަށާފައިވާ ކަމަށެވެ. އެހެންވެ ފާސްކުރި އިސްލާހުގެ ދަށުން "ސައްހަ އެއްވެސް މައްސަލައެއް" މަޖިލިހުގައި ނެތް ކަމަށް އޭނާ ވިދާޅުވި އެވެ.\nއެހެންވެ، އިދިކޮޅު ފަރާތްތަކުން ގުޅިގެން މަސީހް އާއި މޫސަ މަގާމުން ވަކިކުރަން މަޖިލީހަށް ހުށަހެޅި މައްސަލަ ބޭރުވީ އެވެ.\nމަޖިލިހުގެ ގަވައިދުގައި ކުރިން އޮންނަ ގޮތުން މަޖިލިހުގެ ރައީސާއި ނައިބު ރައީސް މަގާމުން ވަކިކުރަން ހުށަހެޅޭނީ 15 މެމްބަރުންނަށް ވުރެ މަދު ނޫން އަދަދެއްގެ ސޮޔާ އެކު އެވެ.\nމަޖިލިހުގެ ގަވާއިދަށް ބަދަލު ގެންނަން އާންމު ކޮމެޓީން ނިންމުމާ ގުޅިގެން އިދިކޮޅު މެމްބަރުންގެ ބަހުގެ ހޫނު ހަމަލާތަކެއް މަޖިލީހުގެ ރައީސަށް މިއަދު އަމާޒުވި އެވެ.\nމަޖިލިހުގެ މެމްބަރުންތަކެއް އިދާރާގައި. މަޖިލިހުގެ މަސައްކަތްތައް ހުއްޓުވާފައި އޮތީ އިދިކޮޅު މެމްބަރުން ކަމަށް ސަރުކާރަށް ތާއީދު ކުރައްވާ މެމްބަރުން ވިދާޅުވި. - ފޮޓޯ: ހުސެއިން ވަހީދު/ މިހާރު\nއާންމު ކޮމެޓީގެ ރިޕޯޓަށް ބަހުސް ކުރައްވަމުން އައްޑޫ މީދޫ ދާއިރާގެ އެމްޑީޕީ މެމްބަރު ރޮޒެއިނާ އާދަމް ވިދާޅުވީ މެމްބަރުންގެ ތާއީދު ނެތަސް، ގަދަކަމުން މަޖިލީހުގެ ރައީސް ގޮނޑީގައި އިންނަވަން ކުރާ މަސައްކަތާ މެދު ހައިރާންވެވަޑައިގަންނަވާ ކަމަށެވެ. އަދި މަޖިލީހުގެ ރިޔާސަތު ދިފާއު ކުރެވޭނެ ކަމަށް ޕީޕީއެމް/އެމްޑީއޭ ކޯލިޝަންގެ މެމްބަރުން ވިދާޅުވާ އިރު، ވޯޓަކަށް ވަޑައިގަންނަވަން ނުކެރެނީ ކީއްވެތޯ އޭނާ ސުވާލުކުރެއްވި އެވެ.\nގާނޫނުއަސާސީގައި ރައީސުލްޖުމްހޫރިއްޔާގެ އިތުބާރު ނެތް ކަމުގެ މައްސަލަ ހުށަހަޅަން 29 މެމްބަރުންގެ ސޮއި ބޭނުންވާއިރު، މަޖިލިހުގެ ރިޔާސަތު ބަދަލު ކުރަން ހުށަހަޅަން 42 މެމްބަރުންގެ ސޮއި ހޯދަން ޖެހޭ އެއްވެސް ހަމައެއް ނެތް ކަމަށް ވެސް ރޮޒެއިނާ ވިދާޅުވި އެވެ.\n"ގަދަކަމުން ތި ތަނުގައި އިންނަވާކަށް ނުވާނެ. މިހާރު ދެން މަނިކުފާނަށް ތި ގޮނޑީގައި އިންނެވޭނެ ކަމަށް ފެންނަނީ ޑަންލޮޕް ލައިގެން ތަތްކޮށްގެން،" ރޮޒެއިނާ ވިދާޅުވި އެވެ.\n"މިއީ ޑިމޮކްރެޓިކް ނިޒާމެއްގައި ކަން ކުރެވެން ޖެހޭ ކަމެއް ނޫން. ގާނޫނުއަސާސީގެ ރޫހަށް ބަލާއިރު ސިމްޕަލް މެޖޯރިޓީން ވިން ކުރެވޭނެ ވޯޓެއްގައި 42 ސޮއި ހޯދުން ގަބޫލު ނުކުރެވޭ."\nސަރުކާރުގެ އިސް އެއް މެމްބަރު ވިލިމާލެ ދާއިރާގެ އަހުމަދު ނިހާނު ވަނީ މަޖިލިހުގެ ގަވާއިދަށް ގެންނަން ނިންމި ބަދަލަކީ ވަރަށް މުހިންމު ބަދަލެއް ކަމަށް ވިދާޅުވެފަ އެވެ. މަޖިލިހުގެ މަސައްކަތްތައް ކުރިއަށް ނުދާތާ ގިނަ ދުވަސްތަކެއް ވެފައިވާ އިރު، ރައްޔިތުންނަށް ނިންމަން ޖެހޭ ވަރަށް މުހިންމު ނިންމުންތަކެއް މަޖިލިހުގައި ކުރަން އެބަހުރި ކަމަށް ވެސް އޭނާ ވިދާޅުވި އެވެ.\nމަޖިލީހުގައި މިއަދުގެ ޖަލްސާގައި ބައެއް މެމްބަރުން. --ފޮޓޯ ނިހާން\nގަވާއިދަށް ބަދަލު ގެންނަނީ ހަމައެކަނި ރާއްޖޭން އެކަނި ނޫން ކަމަށާއި ޑިމޮކްރަސީ އޮތް ބޮޑެތި ގައުމުތަކާއި ކުދި ގައުމުތަކުން މަޖިލިހުގެ ގަވާއިދުތަކަށް ބަދަލު ގެންނަ ކަމަށް އޭނާ ވިދާޅުވި އެވެ. މަޖިލިސް ކުރިއަށް ގެންދިޔަ ނުދީ އިދިކޮޅު ފަރާތްތަކުން ހުއްޓުވަނީ އަމިއްލަ ބޭނުންތަކެއްގައި ކަމަށް އޭނާ ވިދާޅުވި އެވެ.\n"ގަވާއިދަށް އިސްލާހު ގެނައުމަކީ ރައްޔިތުންނަށްޓަކައި ލާޒިމް ކަމެއް. މިއީ ފެއްސާއި ރަތާއި ހުދުގެ އިސްލާހެއް. މިއީ އެއްވެސް ކުލައަކަށް އޮތް އިސްލާހެއް ނޫން ކަމުގައި ދަންނަވަން،" ނިހާނު ވިދާޅުވި އެވެ.\nއިދިކޮޅު މެމްބަރެއް ކަމަށްވާ ޖޭޕީގެ މެމްބަރު އަލީ ހުސެން ވިދާޅުވީ 42 މެމްބަރުންގެ ސޮޔާ އެކު މަޖިލިހުގެ ރިޔާސަތު ބަދަލުކުރަން ހުށަހަޅައިފި ނަމަ، އޮޓަމެޓިކުން މަގާމުން ވަކިވާން ޖެހޭނެ ކަމަށެވެ. އަދި އެކަމަށް ވޯޓަށް އަހަން ވެސް ނުޖެހޭނެ ކަމަށް ވިދާޅުވި އެވެ.\n"ތިޔަ ގޮނޑިކޮޅު ދިފާއު ކުރަން ތިޔަ މަސައްކަތް ކުރައްވަނީ އެ ނޫން ގޮތެއް ނެތިގެންތޯ؟ ތާކުންތާކު ނުޖެހޭ، އިންސާނީ ބުއްދި ގަބޫލުނުކުރެވޭ ކަންތައް ކުރިޔަސް މީ ތަންފުކެއް ބޮޑުވަރު،" އަލީ ހުސައިން ވިދާޅުވި އެވެ.\nފޮނަދޫ ދާއިރާގެ ޕީޕީއެމް މެމްބަރު އަބްދުއްރަހީމް އަބްދުﷲ ވިދާޅުވީ އެންމެ ފަހުން މަޖިލިހުގައި ނެގި ވޯޓުގައި 48 މެމްބަރުންގެ އިއްތިފާގުން މަޖިލިހުގެ ރައީސް މަސީހްގެ މައްޗަށް އިތުބާރު އޮތް ކަމަށް ފާސްވި އިރު، ތަރައްގީ ހުއްޓުވަން މަޖިލިހުގައި ސަކަރާތް ޖެހުމަށް ފުރުސަތު ނުދޭނެ ކަމަށެވެ.\n"މިފަދަ އެތައް އިސްލާހެއް މަޖިލިހުގެ ގަވައިދަށް ގެންނަން ޖެހޭ. މިއީ ފެށުން،" އަބްދުއްރަހީމް ވިދާޅުވި އެވެ.\nމަކުނުދޫ ދާއިރާގެ އަދާލަތު ޕާޓީގެ މެމްބަރު އަނާރާ ނައީމް ވިދާޅުވީ އިތުބާރު ނެތްކަމުގެ މައްސަލަތައް ހުށަހަޅާފައިވާ ދަނޑިވަޅުގައި މިފަދަ އިސްލާހެއް ގަވައިދަށް ގެނައުމަކީ ގަބޫލުކުރެވޭނެ ކަމެއް ނޫން ކަމަށެވެ. މަޖިލިހުގެ ގަވައިދަށް ކުރިން ގެނައި އިސްލާހުތަކުގެ ސަބަބުން މެމްބަރުންގެ ހައްގުތައް ގެއްލިފައިވާ އިރު، މިއީ އެފަދަ އިސްލާހެއްގެ ގޮތުގައި އަނާރާ ސިފަކުރެއްވި އެވެ.\nހިތަދޫ ދެކުނު ދާއިރާގެ އެމްޑީޕީ މެމްބަރު އަލީ ނިޒާރު ވިދާޅުވީ ގާނޫނުއަސާސީ އާއި ގަވައިދުތަކާއި ގާނޫނުތައް ހިމާޔަތްކުރަން އުޅޭއިރު ފެންނަނީ ސިކުނޑި ހަމަނުޖެހޭ މޮޔައިން ކަންތައްތައް ކުރަމުން އަންނަ ތަން ކަމަށެވެ. އަދި މަޖިލިހުގެ ގަވައިދުގެ މުޅި ނިޒާމު ކިލަނބު ކުރާ ތަން ފެންނަމުންދާ ކަމަށް އޭނާ ވިދާޅުވި އެވެ.\n"މިއީކީ ޑިމޮކްރަސީގެ އުސޫލުތަކުން ހިނގާ ކަމެއް ނޫން،" ނިޒާރު ވިދާޅުވި އެވެ.\nއިތުރު ލިޔުންތައް އެމްޑީޕީ ރައްޔިތުންގެ މަޖިލިސް އިދިކޮޅު ފަރާތްތައް ޖުމްހޫރީ ޕާޓީ އަބްދުﷲ މަސީހް މުހައްމަދު މެމްބަރު މޫސާ މަނިކު (ރީކޯ)


J-293971 / J-264441\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ޖެނުއަރީ 14 ވާ (ހޯމަ) ދުވަހުގެ 14:00 ގެ ކުރިން، ކަލާފާނު ސްކޫލް އޮފީހަށެވެ.\nއީ-މެއިލް އެޑްރެސް: info@kalaafaanuschool.edu.mv (އީމެއިލް މެދުވެރިކޮށް ފޮނުވާ އެޕްލިކޭޝަން ފޯރމް އޮފީހަށް ލިބުނުތޯ ޔަޤީން ކުރުމަކީ އެޕްލިކޭޝަން ހުށަހަޅާ ފަރާތުގެ ޒިންމާއެކެވެ.)\n(ހ) މި މަޤާމަށް މީހުން ހޮވުމަށް ހަމަޖެހިފައިވަނީ އިންޓަވިޔު ކުރުމަށް ފަހުގައެވެ. އިންޓަވިޔު އޮންނާނީ،15 ޖެނުއަރީ 2019 އާއި 23 ޖެނުއަރީ 2019 އާއި ދެމެދުގެ ވަގުތެއްގެ ތާރީޚެއްގައި ކަލާފާނު ސްކޫލްގައެވެ. އަދި މިމުއްދަތުގެ ތެރޭގައި ކުރިމަތިލާފައިވާ މަޤާމަށް ސްކޫލުން އަންގާ ދުވަހެއްގައި އިންޓަރވިޔު އޮންނާނެއެވެ.\nއިތުރު މަޢުލޫމާތު: މި އިޢުލާނާ ގުޅިގެން އިތުރު މަޢުލޫމާތު ސާފުކުރަން ބޭނުންވާ ފަރާތްތަކުން، ގުޅާނީ 3326607 ނަންބަރު ފޯނާއިއެވެ. އީ މެއިލް ކުރާނީ info@kalaafaanuschool.edu.mv އަށެވެ.\n29 ރަބީޢުލްއާޚިރު 1440\n05 ޖަނަވަރީ 2019\nޕަބްލިޝްކުރި ތާރީޚު: 05 ޖަނަވަރީ 2019\nޕަބްލިޝްކުރި ގަޑި: 1935\nސުންގަޑި: 14 ޖަނަވަރީ 2019 1400


އެޑަމް ރިކޯޑެއް ހަދައިފި, ޔޫޓިއުބްގައި 3.4 މިލިއަން ވިއުސް\nއެންމެ ގިނަ މީހުން ބެލި ދިވެހި ޔޫޓިއުބް ވީޑިއޯގެ ރެކޯޑް އެޑަމްއަށް!\n10 ޖޫން 2021 - 16:08 1\nއެޑަމް: އޭނާގެ ޔޫޓިއުބް ވީޑިއޯއަކަށް 3.4 މިލިއަން ވިއުސް ވަނީ ލިބިފައި\nމީގެ ހައެއްކަ އަހަރު ކުރިން، އާދަމް ހަލީމް (އެޑަމް)، ފޮޓޯ އާއި ވީޑިއޯ އިންސްޓަގްރާމް ކުރަން ފެށީ ފޮޓޯ ނެގުމަށް އޭނާގެ ހިތުގައި އޮތް ހާއްސަ ޝައުގުވެރިކަމެއްގެ ސަބަބުންނެވެ.\nފެންނަ ރީތި މަންޒަރުތަކާއި ގުދުރަތީ ރީތިކަން ދައްކުވައިދޭ ތަންތަނުގެ ފޮޓޯތައް މީހުންގެ ހިތް ދަމައިގަންނަ ފަދަ ގޮތްގޮތަށް ނެގުމަކީ އިންސްޓަގްރާމުގައި ތަކުރާރު ކޮށް އޭނާ ދައްކަމުން އައި ހުނަރެކެވެ. އޭނާގެ މި ފޮޓޯތަކަކާއި ވީޑިއޯތަކެއް ދިވެހި އިންސްޓަގްރާމްގެ ބޯޑަރު ހުރަސްކޮށް، ދުނިޔޭގެ އެންމެ ބޮޑެތި ޕޭޖުތަކުން ޖާގަ ހޯދިއިރު މިހާރު އޭނާ އަކީ އިންސްޓަގްރާމްގައި ވެސް އެންމެ ގިނަ މީހުން ފޮލޯކުރާ އެއް ދިވެހި އެކައުންޓެވެ.\nމި އާޓިކަލް ގައި އެކަމަކު ދައްކަން މި އުޅެނީ އިންސްޓަގްރާމްގައި އެއްލައްކަ ފަސްދޮޅަސް ހާސް މީހުންގެ ފޮލޯބޭސް އެއް އޮތް މި އިންފްލުއެންސާ އަކު މުޅިން އެހެން ރެކޯޑެއް ހަދައިގެން އެ ވާހަކަ އެވެ. އެންމެ ގިނަ ބަޔަކު މިހާތަނަށް ޔޫޓިއުބްގައި ބެލި ދިވެހި ވީޑިއޯގެ ވެރި ފަރާތުގެ ލަގަބު ވެސް މިހާރު އޮތީ އެޑަމްގެ އަތުގަ އެވެ.\nއޭނާ މި ކިޔައިދެނީ އެ ވާހަކަ އެވެ.\nބ އޭދަފުއްޓަށް އުފަން 36 އަހަރުގެ މި ޒުވާނާ، މިދިޔަ ފެބްރުއަރީ މަހުގެ 23 ވަނަ ދުވަހު އޭނާގެ ޔޫޓިއުބް ޗެނަލަށް ރާއްޖޭގެ ރީތިކަމާ ބެހޭ ގޮތުން ދެތިން ފޮޅުވަތުގެ ތައުރީފެއް ހިމަނާފައި ވައްޓާލި ނުވަ ސިކުންތުގެ ކުރު މި ވިޑިއޯއަށް މިދިޔަ ތިން މަސް ދުވަހުގެ ތެރެގައި ވަނީ 3.4 މިލިއަން ވިއުސް ވަނީ ލިބިފަ އެވެ. މީގެ ކުރިން މި ރިކޯޑެއް އޮތީ 1.3 މިލިއަން ވިއުސް އާއެކު ރާޅުގަނޑު ބޮޑުބެރު ގްރޫޕްގެ އަތުގަ އެވެ.\n"މި ފިނޮޅު ވަރަށް ރިތިކޮށް އޮތް ދުވަހެއްގައި ރައްޓެއްސަކު އެވާހަކަ ބުނެގެން ޑްރޯން ހިފައިގެން ގޮސް ނެގި ވިޑިއޯއެއް މިއީ. ހިއެއް ނުކުރަން ރިކޯޑް ވީޑިއޯއަކަށް ވާނެ ކަމަކަށް،" ޓިކްޓޮކްގައި ވެސް އެތައް ލައްކަ މީހުން ބެލި މި ކުރު ވީޑިއޯ އާ ބެހޭ ގޮތުން އެޑަމް ބުންޏެވެ.\nއެޑަމް: އޭނާގެ ވީޑިއޯ އަކަށް ޔޫޓިއުބްގައި 3.4 މިލިއަން ވިއުސް ލިބި އެންމެ ގިނަ މީހުން ބެލި ދިވެހި ވީޑިއޯ ގެ ރެކޯޑް ވަނީ ލިބިފައި\nއޭނާ ބުނީ، އެތައް މިލިއަން ބަޔަކާ ހަމައަށް އޭނާގެ ލެންސުން ދިވެހި ރާއްޖޭގެ ހިތްގައިމު މަންޒަރެއް ފޯރުކޮށްދެވުމަކީ ލިބުނު ބޮޑު ޝަރަފެއް ކަމަށެވެ.\n"އަޅުގަނޑުގެ އިންސްޓަގްރާމް ކުރާ ވީޑިއޯ އަދި ފޮޓޯތައް ފޯބްސް ޓްރެވަލް ގައިޑް ފަދަ ބޮޑެތި ފޭޖްތަކުގައި ވެސް ފީޗާ ކުރޭ. އެހެންވީމަ އިންސްޓަގްރާމްގައި ވަރަށް ބޮޑު ތަރުހީބެއް ލިބޭ. މިހާރު މި ރިކޯޑާއެކު ވަރަށް އުފަލުން މި ހުރީ،" އަމިއްލަ ވިޔަފާރިއެއް ކުރަމުން ވަރުބަލި ކަމެއް ނެތި މީޑިއާ ކޮންޓެންޓް ވެސް ތައްޔާރުކުރަމުން އަންނަ އެޑަމް ބުންޏެވެ.\nއެޑަމްގެ އަމާޒު ހުރީ އަދިވެސް މިފަދަ ރީތި މަންޒަރުތަކެއް އޭނާގެ ހެންޑްލްތައް މެދުވެރިކޮށް ދުނިޔެއަށް ދައްކައިލުމަށެވެ. ޔޫޓިއުބް ވީޑިއޯއަށް ލިބުނު ބޮޑު އެކްޕޯޝާ އާއެކު ޖޯޝުގައި ހުރި އެޑަމްގެ އުންމީދު ހުރީ މިހާރު ކުރިއަށްވުރެ ވެސް އުހުގަ އެވެ.


މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 19 ސެޕްޓެމްބަރ 2019 ވާ ބުރާސްފަތި ދުވަހުގެ 13:00 ގެ ކުރިން، މިނިސްޓްރީ އޮފް ހޯމްއެފެއާޒް އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް hr@homeaffairs.gov.mv މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.


Dhiraagun Iphone 11 Aai Iphone 11 Pro Nerefi - Vaguthu\nދިރާގުން އެ ކުންފުނީގެ ކަސްޓަމަރުންނަށް އެޕަލް ބްރޭންޑުގެ އެންމެ ފަހުގެ އައިފޯން 11 އާއި އައިފޯން 11 ޕްރޯ ރަސްމީކޮށް ނެރެފިއެވެ.\nދިރާގުގެ ފަރާތުން އައިފޯން ރަަސްމީކޮށް ނެރެފައިވަނީ އަމީނީ މަގުގައި ހުންނަ ދިރާގުގެ ހެޑް އޮފީހުގައި، ކައުންޓްޑައުން އަކަށް ފަހު، ރޭ 00:00 ގައެވެ.\nދިރާގުގެ ފަރާތުން ކަސްޓަމަރުންނަށް އައިފޯން ޕްރީ އޯޑަރަށް ހުޅުވާލާފައިވަނީ މި މަހުގެ 10 ވަނަ ދުވަހުގައެވެ. ޕްރީ އޯޑަރަށް ދޫކުރަން ހަމަޖެއްސި ސްޓޮކް 24 ގަޑިއިރުވެސް ނުވަނީސް ހުސްވެފައި ކަމަށް އެ ކުންފުނިން މަޢުލޫމާތު ދީފައިވެއެވެ.\nއެންމެ ފުރަތަމަ ކަސްޓަމަރެއްގެ ގޮތުން ދިރާގުގެ ފަރާތުން އައިފޯން 11 ޕްރޯ ލިބުމުގެ ޝަރަފު ހޯދީ ކިއޫ ގައި އެންމެ ފުރަތަމަ ހުރި ބޭފުޅާ ކަމަށްވާ އަހުމަދު ސަމާހް އިބްރާހީމް އެވެ.\nއައިފޯން 11 ގެ ހުރިހާ މޮޑެލްތަކެއްގެ ފޯނުތައް ދިރާގުން ނެރެން ހަމަޖެހިފައިވާ އިރު، މިފަހަރުގެ އައިފޯން ވެސް ވަރަށް ތަފާތެވެ. އައިފޯން 11 ގެ ފޯނުތަކުގެ ކެމެރާ އަކީ މިފަހަރު އެ ފޯނަށް އެންމެ ބޮޑު ސަމާލުކަމެއް ލިބުނު އެއް ކަމެވެ. ކިތަންމެ އަނދިރި/ ފަނޑު އަލި ހުރި ތަނެއްގައި ނަގާ މަންޒަރަކަށް ވިއަސް، އަދި ދުރު ހިސާބަކަށް ޒޫމް ކޮށްގެން ނަގާ މަންޒަރަކަށް ވިއަސް އެ ފޮޓޯގެ ކޮލިޓީ ވަރަށް މޮޅު ކަމަށް ފޯނުތައް ދިރާސާކުރާ މާހިރުން އެއްބަސްވެއެވެ. އައިފޯން 11 ގެ ޑިސްޕްލޭ އާއި ޕްރޮސެސިންގް ޕަވާ، ބެޓެރީ ހިފަހައްޓާ ވަގުތު ވެސް ކުރީގެ ފޯނުތަކަށް ވުރެ ރަނގަޅެވެ.\nދިވެހިރާއްޖޭގެ މުވާސަލާތީ އެންމެ ބޮޑު، އަދި އެންމެ ގިނަ ކަސްޓަމަރުން ތިބި ކުންފުނި، ދިރާގަކީ އަބަދުވެސް ރައްޔިތުންނަށް ލުއި ފަސޭހަ ގޮތަކަށް، ބައިނަލްއަޤްވާމީ އެންމެ ފަހުގެ ޓެކްނޮލޮޖީ ޙިދުމަތްތައް އެ ކުންފުނީގެ ކަސްޓަމަރުންނަށް ފޯރުކޮށްދޭން އަބަދުވެސް ގިނަގުނަ މަސައްކަތްތަކެއް ކުރަމުންދާ ކުންފުންޏެކެވެ.\nދިރާގާއި ވިމެން އިން ޓެކް މޯލްޑިވްސް ގުޅިގެން "ގަރލްސްޓު ކޯޑު- ތިނަދޫ" ޕްރޮގްރާމް ފަށައިފި\nދިރާގާއި ވިމަން އިން ޓެކް މޯލްޑިވްސްއިން "ގާލްސް ޓު ކޯޑް - ތިނަދޫ" ބާއްވަނީ\nދިރާގުން %100 އިތުރު ޑޭޓާ ލިބޭ ޕްރޮމޯޝަނެއް ފަށައިފި\nއޮކްޓޯބަރ 18, 2019 08:07\nފައިސާއެއް ނުލިބެޔޯ ވަރަށް ނިކަމެއްޗޯ އުޅެނީ ވަރަށް ދަތިހާލުގަޔޯ. މިއޮތީ މިމީހުންގެ އިސްރާފުގެ މިންވަރު. މިހާރުބެލިޔަސް ކޮންމެ މީހެއްގެ އަތުގައި އޮންނާނެ އައިފޯން އެކްސް އެއް. ފުކެއް ބޮޑުވަރު. ހަމަ މިއީސްވެސް އިސްލާމްދީނުގެ އިންގަޑާއި މިންގަޑުގެ ރެތޭންދޯ.\nއޮކްޓޯބަރ 18, 2019 14:54\nދިވެހިން އަނގަޔާ އަތާ ދިމަނުވެޔޯ


Nizaamu badhalukuran mashvaraaeh nukuran: sarukaaru\nނިޒާމު ބަދަލުކުރަން މަޝްވަރާއެއް ނުކުރަން: ސަރުކާރު\nރައީސް މުހައްމަދު ނަޝީދު އަދި ރައީސް އިބްރާހިމް މުހައްމަދު ސޯލިހް: ރައީސް ނަޝީދު ބޭނުންފުޅުވިޔަސް ނިޒާމުގެ މަޝްވަރާ ނުހިނގާ ކަމަށް ވިދާޅުވި -- އަވަސް ފޮޓޯ\nވެރިކަމުގެ ނިޒާމު ބަދަލު ކުރުމާއި ގުޅޭ އެއްވެސް މަޝްވަރާއެއް ސަރުކާރުގެ ތެރޭގައި ހިނގާފައި ނުވާ ކަމަށް ރައީސުލްޖުމްހޫރިއްޔާގެ އޮފީހުން ބުނެފި އެވެ.\nރައީސުލްޖުމްހޫރިއްޔާގެ އޮފީހުގެ މިރޭ އޮތް ނޫސްވެރިންގެ ބައްދަލްވުމެއްގައި ތަރުޖަމާން މަބުރޫކް އަޒީޒު ވިދާޅުވީ ނިޒާމު ބަދަލުކުރުމުގެ ވާހަކައެއް ސަރުކާރުގެ ތެރޭގައި ނެތް ކަމަށާ އެކަހަލަ މަޝްވަރާއެއް ނުހިނގާ ކަމަށެވެ.\nމަބުރޫކް މިރޭވެސް ވިދާޅުވީ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހްގެ "ފޯކަސް" އޮތީ ނިޒާމު ބަދަލު ކުރުމުގެ ބަހުސަށް ނޫން ކަމަށާ ރައީސްގެ "ފޯކަސް" އޮތީ އިގްތިސާދު ރަނގަޅު ކުރުމަށް ކަމަށެވެ. އަދި އެމަނިކުފާނު ވެވަޑައިގެންފައިވާ ވައުދުތައް ފުއްދެވުމަށް ކަމަށެވެ.\nސަރުކާރު އުވާލާ ރާއްޖޭގެ ހިންގުން ބަރުލަމާނީ ނިޒާމަށް ބަދަލުކޮށް ބޮޑުވަޒީރުކަން ބޭނުންފުޅުވާ ކަމަށް ކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވަނީ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހަށް ދަންނަވާފައެވެ. އެކަމަށް ކުރީންވެސް ސަރުކާރުން ވަނީ ޖަވާބު ދެއްވާފައެވެ. މަބުރޫކް ވިދާޅުވީ އެ ޖަވާބުން ސަރުކާރުގެ ވިސްނުން ސާފު ކަމަށެވެ.\n"ރައީސް އެ ވިދާޅުވި ވާހަކައަކީ ރައީސްގެ ފޯކަސް ހުރީ މިކަމަށް ނޫން. ރައީސްގެ ފޯކަސް ހުރީ އިކޮނޮމީ ރިކަވަރީއަށް. ރައީސް ހުންނެވީ ވެވަޑައިގެންނެވި ވައުދުތައް ފުއްދެވުމަށް،" މަބުރޫކް ވިދާޅުވިއެވެ.\nނިޒާމު ބަދަލު ކުރުމާ ގުޅޭގޮތުން ކުރެވުނު އިތުރު ސުވާލުތަކަށް ޖަވާބު ދެއްވަމުން މަބުރޫކް ވިދާޅުވީ ނިޒާމު ބަދަލުކުރަން ޖެހޭ ކަމަށް ރައްޔިތުންނަށް ފެނިއްޖެ ހާލަތެއްގައި އެކަން ކުރަން ސަރުކާރު ފަސް ނުޖެހޭނެ ކަމަށެވެ. އަދި ނިޒާމުގެ ބަހުސް ކުރައްވަން ބޭނުންފުޅުންވާ ލީޑަރުންނާއެކު ރައީސް މަޝްވަރާ ކުރައްވަންވެސް ފަސް ޖެހިވަޑައިނުގަންނަވާނެ ކަމަށެވެ. ނަމަވެސް ރައީސްގެ "ފޯކަސް" އަކީ ނިޒާމު ބަދަލު ކުރުން ނޫން ކަަމަށް ތަކުރާރު ކުރެއްވިއެވެ.\nރައީސް މުހައްމަދު ނަޝީދު ރައީސް އިބްރާހިމް މުހައްމަދު ސޯލިހު ބަރުލަމާނީ ނިޒާމް + މުހައްމަދު މަބްރޫކް އަޒީޒް ވެރިކަމުގެ ނިޒާމް ރިޔާސީ ނިޒާމް


ޗުއްޓީ ހޭދަކުރެއްވުމަށް މެންޗެސްޓަރ އަށް ޝާހިދު ކުރެއްވި ދަތުރުގެ ޓިކެޓު ސަރުކާރުން ގަނެދިން މައްސަލަ އޭސީސީއަށް!\nމަރިޔަމް ލީނާ2ޑިސެމްބަރު 2019 13:39\nޚާރޖީ ވަޒީރު ޝާހިދު\nޚާރޖީވަޒީރު އަބްދުﷲ ޝާހިދު ޗުއްޓީ ހޭދަކުރެއްވުމަށް އިނގިރޭސި ވިލާތުގެ މެންޗެސްޓަރ އަށް ވަޑައިގަންނަވަން ކުރެއްވި ދަތުރުފުޅުގެ ޓިކެޓު ސަރުކާރުން ގަނެދިން މައްސަލަ އެންޓި ކޮރަޕްޝަން ކޮމިޝަނަށް ހުށަހަޅައިފިއެވެ.\nމި މައްސަލަ އޭސީސީއަށް ހުށަހަޅާފައިވަނީ އަމިއްލަ ފަރާތަކުންނެވެ. އެ ފަރާތުން ވަނީ މިކަން "ދިޔަރެސް" އަށް ކަށަވަރު ކޮށްދެއްވާފައެވެ. މައުލޫމަތު ލިބިފައިވާ ގޮތުގައި މި ޓިކެޓު ނަގާފައިވަނީ އެމިރޭޓްސްގެ ފަސްޓް ކްލާހުންނެވެ. އަދި އެއީ ޔޫއޭއީ އިން މެންޗެސްޓަރ އަށް ކުރެއްވި ދަތުރުފުޅެކެވެ.\nއަމިއްލަ ބޭނުމަށް ދައުލަތުގެ ފައިސާ ބޭނުން ކުރުމަކީ ކޮރަޕްޝަން މަނާ ކުރާ ޤާނޫނާއި ހިލާފުކަމެކެވެ. މިހާރު ވެސް މިނިސްޓަރު ޝާހިދުގެ އިތުރު މައްސަލަތަކެއްވެސް އޭސީސީޢަށް ހުށަހެިފައިވާކަން ފާހަގަކުރެވެއެވެ.\nނޯޓް: މި ލިޔުމުގައި ކުރިން މިނިސްޓަރު ޝާހިދު މެންޗެސްޓާ އަށް ވަޑައިގަންނަވަން އުޅުއްވާ ކަމަށް ލިޔެވުނީ މައުލޫމާތުގެ ކުށަކުންނެވެ. މިނިސްޓަރު ފިންލޭންޑަށް ދަތުރުފުޅު ކުރެއްވުމުގެ ކުރިން ވަނީ މެންޗެސްޓަރ އަށް ވަޑައިގެންފައެވެ. އަދި އެ ދަތުރަށް ސަރުކާރުގެ ފައިސާއިން ގަތް ޓިކެޓުގެ އަގު ފަހުން މިނިސްޓަރު ދައްކަވާނެ ކަމަށް މައުލޫމާތުލިބެއެވެ. ނަމަވެސް މިފަދަ ގޮތަކަށް އަމިއްލަ ދަތުރަށް ފަހުން ދައްކާ ގޮތަށް ސަރުކާރުން ހަރަދު ކުރުމަކީ އޮންނަ އުސޫލެއްނޫނެވެ.\nއަބްދުﷲ ޝާހިދު އޭސީސީ ދަތުރު ޚަރަދު ކޮރަޕަޝަން ދަތުރު ކުރުން\nDecember 04, 2019 13:02:05\nދަތުރުތަކުގެ ހަރަދަށް ހަފްތާއެއްގެ ތެރޭގައި ދުވާލަކު7ލައްކަ ރުފިޔާ!\nDecember 25, 2019 11:18:13\nދަތުރުތަކަށް 207 މިލިއަން ރުފިޔާ ހަރަދުކޮށްފި!\nJanuary 30, 2020 19:50:27\nފުރަތަމަ ތިން ހަފްތާގައި ދަތުރުތަކަށް 9.8 މިލިއަން ރުފިޔާ!\nޝާހިދު މިބާވަތުގެ ކަމެއް ކުރެއްވުން އެއީ ހައިރާންވާން ޖެހޭ ކަމެއްނޫން.\nއޭސީސީ އަށް ތިޔަ މައްސަލަ ހުށަހެޅުމަކީ، ދަރިފުޅު މައްމަ ގާތުގައި ބައްޕަގެ ޝަކުވާ ކުރުން ކަހަލަ ކަމެއް. މާނަޔަކީ އޭސީސީ އަކުން ތިޔަ މައްސަލައެއް ނުބަލާނެއޭ، އެކަމަކު ބަލާގޮތް ދައްކާނެއޭ. ވީމާ މިސަރުކާރު ނުވަތަ ރީނދޫ ސަރުކާރެއް އޮތްހާ ހިނދަކު ރީނދޫ ފިކުރުގެ މީހުންގެ މައްސަލައެއް ނުބަލާނެއޭ.


Dhoonidhoo jaluge haalathu Raees ballvaalavvaifi | Mihaaru\nރައީސް އިބްރާހިމް މުހައްމަދު ސޯލިހް، ދޫނިދޫ ޖަލުގެ ހާލަތު ބެއްލެވުމަށް މިއަދު ކުރެއްވި ޒިޔާރަތުގެ ތެރެއިން.---ފޮޓޯ: ރައީސް އޮފީސް\n25 ނޮވެމްބަރ 2018 - 18:30 43 comments\nރައީސް އޮފީހުން ބުނީ، ފުލުހުންގެ ބަންދުގައި ތިބޭ މީހުން ބައިތިއްބާ ދޫނިދޫ ޖަލުގެ ހާލަތު ބެލެއްވުމަށް ރައީސް އިބްރާހިމް މުހައްމަދު ސޯލިހް ކުރެއްވި ޒިޔާރަތުގައި، ސިޔާސީ ބޭފުޅުން ހައްޔަރު ކޮށްފައި ބައިތިއްބާ ގޮޅިތަކާއި ޖަލުގެ އާންމު އެހެން ގޮޅިތައް ބައްލަވައިލެއްވި ކަމަށެވެ.\n"އަދި ޖަލުގެ ހާލަތު އިތުރަށް ރަނގަޅު ކުރުމަށްޓަކައި ކުރަން ހުރި ކަންތައްތަކުގެ މައުލޫމާތު، ރައީސުލްޖުމްހޫރިއްޔާ އޮޅުން ފިލުއްވައި، އެކަންކަމާ ގުޅޭގޮތުން ރައީސުލްޖުމްހޫރިއްޔާ ޑިފެންސް މިނިސްޓަރާއި ހޯމް މިނިސްޓަރާ މަޝްވަރާ ކުރެއްވި އެވެ،" ރައީސް އޮފީހުގެ ވެބްސައިޓުގައި ވެ އެވެ.\nރައީސް އިބްރާހިމް މުހައްމަދު ސޯލިހް، ދޫނިދޫ ޖަލުގެ ހާލަތު ބެއްލެވުމަށް އެ ތަނަށް މިއަދު ވަޑައިގަތުމުން ފުލުހުން މަރުހަބާ ދަންނަވަނީ.---ފޮޓޯ: ރައީސް އޮފީސް\nމި މަހުގެ 17 ވަނަ ދުވަހު ވެރިކަމާ ހަވާލުވެވަޑައިގެންނެވި ރައީސް އިބްރާހިމް މުހައްމަދު ސޯލިހް ދޫނިދޫ ޖަލަށް ކުރެއްވި މި ޒިޔާރަތުގައި ހޯމް މިނިސްޓަރު އިމްރާން އަބްދުﷲ އާއި ޑިފެންސް މިނިސްޓަރު މާރިޔާ އަހުމަދު ދީދީ ވެސް ބައިވެރިވެވަޑައިގަތެވެ.\nދޫނިދޫ ޖަލުގެ ހާލަތު ރައީސް އިބްރާހިމް މުހައްމަދު ސޯލިހް ބެއްލެވިއިރު، އެމަނިކުފާނަކީ ވެސް އެ ޖަލުގެ ތަޖުރިބާ ނުވަ ވަރަކަށް ދުވަސް ވަންދެން ތަޖުރިބާ ކުރައްވާފައިވާ ބޭފުޅެކެވެ. މި އަހަރުގެ މާޗް މަހުގެ ތެރޭގައި އެމަނިކުފާނު ހައްޔަރުކުރީ އޭރުގެ އިދިކޮޅު ޕާޓީތަކުން ބޭއްވި މުޒާހަރާއެއްގައި، އެ ހަރަކާތުގެ ބައިވެރިންނާ އެކު ޖުމްހޫރީ މައިދާން ސަރަހައްދަށް ވަދެވަޑައިގަންނަވަން މަސައްކަތްޕުޅު ކުރެއްވުމުންނެވެ. އެމަނިކުފާނު ހައްޔަރު ކުރީ އޭރުގެ ރައީސް އަބްދުﷲ ޔާމީން އިއުލާން ކުރައްވާފައި އޮތް ކުއްލި ނުރައްކަލުގެ ހާލަތުގެ ދަށުންނެވެ.\nއެމްޑީޕީން އޭރު ބުނެފައި ވަނީ އެމްޑީޕީ ޕާލަމެންޓްރީ ގްރޫޕްގެ ލީޑަރު އަދި ހިންނަވަރު ދާއިރާގެ މެމްބަރު އިބްރާހިމް މުހައްމަދު ސޯލިހް ދޫނިދޫގައި ބަހައްޓާފައި ހުރީ އަވިދޭ ގޮޅިއެއްގައި ކަމަށެވެ.\nއެމްޑީޕީން ބުނެފައި ވަނީ އިބްރާހިމް މުހައްމަދު ސޯލިހަށް ގޮދަޑިއެއް ދިނުމަށް ދޫނިދޫގައި ހުންނަވާ ޑޮކްޓަރު ފުލުހުންނަށް އެންގި ނަމަވެސް ފުލުހުން އެކަން ނުކުރާ ކަމަށެވެ. އާއިލާ އިން އެމަނިކުފާނަށް ފޮނުވި އަންނައުނު ހަވާލުކޮށްފައި ނުވާތީ، ބޭނުންފުޅު ކުރެއްވީ ހައްޔަރު ކުރި އިރު ތުރުކުރައްވައިގެން ހުންނެވި ގަމީހާއި ފަޓުލޫނު ކަމަށް އެމްޑީޕީން ބުނެފައި ވެ އެވެ.\nރައީސް އިބްރާހިމް މުހައްމަދު ސޯލިހް، ދޫނިދޫ ޖަލަށް ވަޑައިގެން ސިފައިންނާއި ފުލުހުންގެ އިސްވެރިންނާ މިއަދު ބައްދަލުކުރައްވަނީ.---ފޮޓޯ: ރައީސް އޮފީސް\nރައީސްގެ އިތުރުން މި ސަރުކާރުގެ ބައެއް އިސް ވެރިންނަކީ ވެސް ދޫނިދޫ ޖަލުގެ އިތުރުން މާފުށީ ޖަލުގެ ތަޖުރިބާ ކުރައްވާފައިވާ އަދި ޖަލުގެ އަނިޔާވެރިކަމާ ދެކޮޅު ބޭފުޅުންނެވެ. އޭގެ ތެރޭގައި ހޯމް މިނިސްޓަރު އިމްރާން ވެސް ހިމެނިވަޑައިގަންނަވަ އެވެ.\nހޯމް މިނިސްޓަރުކަމާ ހަވާލުވެވަޑައިގަތުމަށް ފަހު، އިމްރާން އެންމެ ފުރަތަމަ ވަޑައިގެން ހާލަތު ބެއްލެވި ތަނަކީ ވެސް ދޫނިދޫ ޖަލެވެ.\nއިތުރު ލިޔުންތައް ފުލުހުން ރައީސް އިބްރާހިމް މުހައްމަދު ސޯލިހް ދޫނިދޫ ޖަލުގެ އަނިޔާ ދިވެހި ސަރުކާރު


SunOnline: Manta aai UNICEF gulhigen Apprenticeship Programme eh\nމަންޓާ އާއި ޔުނިސެފް ގުޅިގެން އެޕްރެންޓިސްޝިޕް ޕްރޮގްރާމެއް\nއައިޝަތު ފަރީޙާ 10 Dec 2019, 12:17\nމަންޓާ އެއާ އާއި ޔުނިސެފް ގުޅިގެން އެޕްރެންޓިސްޝިޕް ޕްރޮގްރާމެއް ފެށުން -- ފޮޓޯ: މަންޓާ\nމަންޓާ އެއާ އާއި ޔުނިސެފް ގުޅިގެން އެޕްރެންޓިސްޝިޕް ޕްރޮގްރާމެއް ފަށައިފި އެވެ.\nމަންޓާގެ ފުރަތަމަ އެޕްރެންޓިސްޝިޕް ޕްރޮގްރާމުގައި ތިން އަންހެން ބައިވެރިންނާއި ތިން ފިރިހެން ބައިވެރިން ބައިވެރިވެ އެވެ.\nމިއީ އޭވިއޭޝަން ދާއިރާއަށް ޝައުގުވެރިކަން ހުންނަ ޒުވާނުންނަށް އެ ދާއިރާގައި މަސައްކަތް ކުރުމުގެ ފުރުސަތު ފަހިކޮށްދީ ދާއިރާގެ ތަޖުރިބާ ހޯދުމުގެ ފުރުސަތު ފަހިކޮށްދިނުމަށް ކުރިއަށްގެންދާ ޕްރޮގްރާމެކެވެ.\nއެޕްރެންޓިސްޝިޕް ޕްރޮގްރާމުގެ ބައިވެރިންނަށް ގްރައުންޑް އޮޕަރޭޝަންސް، ސޭފްޓީ، އެއާކްރާފްޓް އިންޖިނިއަރިން އަދި ކޮމާޝަލް އާއި މާކެޓިންގެ ދާއިރާ އިން ތަޖުރިބާ ހޯދުމުގެ ފުރުސަތު ދޭނެއެވެ. މި ޕްރޮގްރާމުގެ ބައިވެރިންނަށް އެންޓޯ ކޮށްދޭނީ މަންޓާގެ ސްޓާފުންނާއި ޔުނިސެފުގެ ފަރާތުންނެވެ.\nތިން މަހުގެ މުއްދަތަށް ކުރިއަށްގެންދާ މި ޕްރޮގްރާމާ ގުޅޭގޮތުން މަންޓާގެ ސީއީއޯ އެޑްވާޑް އޮލްސްފޯޑް ވިދާޅުވީ އޭވިއެޝަން ދާއިރާ އަށް ޝައުގު ހުންނަ ޒުވާނުންނަށް ތަމްރީނުގެ ފުރުސަތު ފަހިކޮށްދީ ދިވެހި ޒުވާނުންނަށް މަސައްކަތުގެ ތަޖުރިބާގެ ފުރުސަތު ފަހިކޮށްދިނުމަކީ އެ އެއާލައިނަށް ލިބޭ އުފަލެއް ކަމަށެވެ.\nސާނަވީ ސްކޫލު ނިންމި ހަ ކުދިންނާއެކު ފެށި މި ޕްރޮގްރާމް އާއި ގުޅޭގޮތުން ޔުނިސެފުން ރާއްޖެއަށް ކަނޑައަޅާފައި ހުންނަވާ މަންދޫބު ޑރ. މުނީރު ސައިފެލްދީން ވިދާޅުވީ މިއީ މުސްތަގުބަލަށް ކުދިން ތައްޔާރުކުރުމަށް އެޅޭ މުހިއްމު ފިޔަވަޅެއް ކަމަށެވެ.\nމިއީ ދިވެހި ޒުވާނުންނަށް ދާއިރާ އިން ފުރުސަތުތައް ހޯދައިދިނުމަށް ޔުނިސެފާއި މަންޓާއިން ވެފައިވާ އެއްބަސްވުމުގެ ދަށުން ފެށި ޕްރޮގްރާމެކެވެ. .\nމީގެ އިތުރުން މަންޓާ އެއާގެ އިންފްލައިޓް މެގަޒިން "ރޭސް" މެދުވެރިކޮށް ކުޑަކުދިންނާއި ޒުވާނުންގެ ހައްގުތަކަށް ހޭލުންތެރިކުރުމަށް މި އެއްބަސްވުމުގެ ދަށުން މަސައްކަތް ކުރާނެއެވެ.\nމަންޓާ އިން މިހާރު ރާއްޖޭގެ ތިން މަންޒިލަކަށް ދަތުރު ކުރެއެވެ. އެއީ ދ. ކުޑަހުވަދޫ، ބ. ދަރަވަންދޫ އަދި ގއ. ކޫއްޑޫ އެވެ. އެ އެއާލައިނުން މިދިޔަ މަހުގެ ތެރޭގައި ސީ ޕްލޭންގެ ހިދުމަތްވެސް ފަށާފައިވާއިރު މަންޓާ އިން މަސައްކަތް ކުރަނީ ފަސިންޖަރުންނަށް ތަފާތު އެކްސްޕީރިއެންސް އެއް ދިނުމަށެވެ.


India Out tshirt nulaan bune hayyaru kuranee verin ge order ah: idhikolhu | ThePress\n"އިންޑިއާ އައުޓް" ޓީޝާޓް ނުލާން ބުނެ ހައްޔަރު ކުރަނީ ވެރިންގެ އޯޑަރަށް: އިދިކޮޅު\n07 January 2022, 16:13\nއިންޑިއާގެ ސިފައިން ރާއްޖެއިން ބޭލުމަށް ގޮވާލައި އިދިކޮޅުން ހިންގަމުން އަންނަ އިހުތިޖާޖުއި "އިންޑިއާ އައުޓް" ނުގޮވޭނެ ކަމަށާއި "އިންޑިއާ އައުޓް" ޖަހާފައިވާ ޓީޝާޓް ނުލެވޭނެ ކަމަށް ބުނެ މީހުން ހައްޔަރު ކުރަނީ ވެރިންގެ އަމުރަށް ކަމަށް އިދިކޮޅު ސިޔާސީ ޕާޓީ ޕީޕީއެމުން ބުނެފިއެވެ.\nއިދިކޮޅު ކޯލިޝަނުން މިހެން ބުނެފައި ވަނީ އިންޑިއާ އައުޓް ނަމުގައި އެ ކޯލިޝަނުން ކުރިއަށް ގެނދާ އިހުތިޖާޖުތަކުގައި ގިނަ ބަޔަކު ހައްޔަރު ކުރާތީއެވެ، އެ ގޮތުން އިއްޔެ ހަތް މީހަކު، އަދި އޭގެ ކުރީ ދުވަހު 11 މީހަކު ފުލުހުން ހައްޔަރު ކުރިއެވެ. މިކަމާ ގުޅިގެން މިއަދު ޕީޕީއެމް އިން ނެރުނު ނޫސްބަޔާނެއްގައި ބުނީ، ހަރަކާތުގެ ބައިވެރިން ހައްޔަރު ކުރަމުން އަންނަނީ އިންޑިއާ އައުޓް ނުގޮވޭނެ ކަމަށާއި އެހެން ޖަހާފައިވާ ޓީޝާޓް ލައިގެން ނޫޅެވޭނެ ކަމަށް ބުނެކަމަށެވެ.\nފުލުހުން ޕީޕީއެމްގެ އެކްޓިވިސްޓެއް ހައްޔަރު ކުރަނީ\nހަމައެއާއެކު ހިޔާލު ފާޅުކުރުމުގެ މިނިވަން ކަމާއި އެއްވެ އުޅުމުގެ މިނިވަން ކަމަކީ ގާނޫނު އަސާސީން ރައްޔިތުންނަށް ކަށަވަރުކޮށްދީފައި ވާ ހައްގުތަކެއް ކަމަށް އިދިކޮޅުން ތަކުރާރުކޮށް ބުނެއެވެ. އެގޮތުން ދިވެހިރާއްޖޭގެ މިނިވަންކަމުގެ ދިފާއުގައި ރައްޔިތުން ނުކުމެ އަޑުއުފުލުމުން އެކަން ނުހުއްޓުވޭނެ ކަމަށް އިދިކޮޅުން ބުނެއެވެ.\n"އިހްތިޖާޖުގެ ތެރެއިން މީހުން ހިފާ ހައްޔަރު ކުރުމުގައި އެއްވެސް ކަހަލަ ހަމައެއް އުސޫލެއް ނެތްކަމާއި ހައްޔަރުކޮށްގެން ގޮސް އެތައް ގަޑިއިރެއް ވަންދެން ފުލުހުންގެ ބަންދުގައި ބައިތިއްބައި މިފަދަ ހުދުމުހުތާރު ގޮތަކަށް އަމަލު ކުރަމުން ދަނީ ސީދާ ސަރުކާރުގެ އިސްވެރިންގެ އޯޑަރަށްކަން ވަރަށް ސާފް. މިކަންކަން ރާއްޖޭގައި ގާއިމްކުރެވިފައިވާ ތަހްގީގީ އިދާރާތަކުން މިނިވަންކަމާއެކު ތަހްގީގް ކުރުމަށް ގޮވާލަން. އަދި މިއަމަލުތައް އެންމެ ހަރުކަށި އިބާރާތުން ކުށްވެރި ކުރަން."\nފުލުހުން އިހުތިޖާޖުތައް ރޫޅުމުގައި ގެންގުޅެމުން ދަނީ ވަރަށް އަނިޔާވެރި ގޮތްތަކެއް ކަމަށް ޕީޕީއެމުން ބުނެއެވެ. އެ ގޮތަށް ފުލުހުން އަމަލު ކުރަނީ މި ސަރުކާރުގެ އިސް ވެރިން އަންގާ ޣައިރު ގާނޫނީ އެންގުންތަކުގެ ސަބަބުން ކަމަށާއި މިކަމުން މި ސަރުކާރުން އިންޑިއާއަށް އަޅުވެތިވެފައިވާ މިންވަރު އެނގިގެން ދާ ކަމަށް ޕީޕީއެމުން ބުނެއެވެ\nމީގެ އިތުރުން އުމުރުން ދުވަސްވީ މީހުންނަށް ވެސް ބެލުމެއް ނެތި ހިފާ ހައްޔަރު ކުރާ ކަމަށާއި ފިރިހެން ފުލުހުން ފޮނުވައިގެން އަންހެނުން ހައްޔަރު ކުރަމުންދާ ކަމަށް ބުނެ ޕީޕީއެމުން އެކަން ވަނީ ހަރުކަށި އިބާރާތުން ކުށްވެރި ކޮށްފައެވެ.\n"އިންޑިއާ އައުޓް" އިނގިރޭސިން ނުޖެހުމަށާއި ދިވެހިން ޖެހުމަށް ފުލުހުން އިއްޔެ އެންގި ކަމަށްވެސް ޕީޕީއެމްގެ ތަރުޖަމާނު ހީނާ ވަލީދު ވަނީ ވިދާޅުވެފައެވެ. އެހެންނަމަވެސް މި ވާހަކަތައް ދޮގުކޮށް ފުލުހުން ބުނީ އެގޮތަށް އެއްވެސް ފަރާތަކަށް އަނގާފައި ނުވާނެ ކަމަށެވެ.\nއިންޑިއާގެ އަސްކަރީ ސިފައިން ރާއްޖޭގައި ތިބޭ ކަމަށް ބުނެ އިދިކޮޅު ކުރި އިހުތިޖާޖެއްގެ ތެރެއިން ---\nއިންޑިއާ ސިފައިން ރާއްޖޭގައި ތިބުމާ ދެކޮޅަށް އިދިކޮޅު ކޯލިޝަނުން މާލޭގައި ސިލްސިލާކޮށް ކުރިއަށް ގެންދާ އިހުތިޖާޖުގައި، މިހާރުން މިހާރަށް އިންޑިއާ ސިފައިން މި ގައުމުން ބޭރު ކުރުމަށް ދަނީ ގޮވަމުންނެވެ. ހަމައެއާއެކު ރާއްޖޭގެ މިނިވަންކަމާއި ސިޔާދަތަށް އުނިކަން ލިބޭ ގޮތަށް މިހާރުގެ ސަރުކާރުން އިންޑިއާ އެކު ހަދަމުންދާ އެއްބަސްވުންތައް ހާމަ ކުރުމަށް ވެސް ގޮވާލައި، އެ އެއްބަސްވުންތައް ބާތިލުކުރުމަށް ވެސް އަންނަނީ ގޮވާލަމުންނެވެ.\n"އިންޑިއާ އައުޓް" ކެމްޕޭނާ ދެކޮޅަށް ސަރުކާރަށް ނިސްބަތްވާ ބައެއް އިސްވެރިންނާއި މަޖިލީހުގެ ބައެއް މެމްބަރުން ވާހަކަ ދައްކަވާފައި ވާއިރު، މި ހަރަކާތް ކުރިއަށް ގެންދަން ސަރުކާރުން ފުރުސަތު ނުދޭނެ ކަމަށް ރައީސް އޮފީހުގެ ޗީފް އޮފް ސްޓާފް އަލީ ޒާހިރުވެސް ވިދާޅުވެފައި ވެއެވެ.\nއިންޑިއާ އައުޓް މުޒާހަރު ސިޔާސީ ޕީޕީއެމް ޕޮލިސް\nޗައިނާގެ ފޮރިން މިނިސްޓަރު ރާއްޖެ ވަޑައިގެންފިނަމަ އެއީ މަމެން އުފާ ކުރާ ކަމެކޭ މަމެން އުއްމީދު ކުރަމޭ ޗައިނާގެ ހިލޭ އެހީގެ ދަށުން ހުޅުމާލޭގެ އިރުން އޮތް ބޮޑު ފަޅު ހިއްކާ އެތަނުގައި 1 ކިލޯ މީޓަރު ދިގު އަދި 1 ކިލޯ މީޓަރު ފުޅާ ތަނެއްގައި 150 ބުރިއަށް ތިން އިމާރާތް ކޮށް އެތަނުން އެއް ތަން މީހުން ދިރިއުޅެން އަނެއް ތަން ސަރުކާރަށް އަނެއް ތަން ވިޔަފާރި ކުންފުނި ތަކަށް ދޭ ގޮތަށް މިފްލެޓްސް ތައް އިމާރާތްކޮށް އަދި ހުޅުމާލޭ އިރުން އޮތް ފަޅު ހިއްކާ ފަންޑް ޗައިނާގެ ދީލަތި އެހީގައި ދޭނެ ކަމަށޭ އެއިރުން ދެން އިންޑިއާ ޖެހޭނީ މަހަށް ދާން އެއިރުން އިންޑިއާ ހޯހޯ ގޮވަމުން އެއާލާތުން ރައްކާވެދާނެއޭ...\nކޮމަންޑޫ ދާއިރާގެ ކުދިންނޭ ރައީސް އިބޫ ކޮމަންޑޫ ދާއިރާ އަށް މިއަދު އެކުރައްވާ ދަތުރަކީ ސަރުކާރުގެ މާލިއްޔާ ގައި ހުރި ހުރިހާ ފައިސާ އެއް ގޮށްމުށް ކަވާ ނަގައިގެން ގޮސް އެމެން އަމިއްލަ ބޭނުމަށް ދެން އެމްޑީޕީގައި ހުރި ބަނޑުއަކިރި އަކު ނަގާ މަޖްލީހަށް ލައިގެން އެމެންގެ ޑަމްބް ބޯއިއެއް ގޮތަށް އޭނާގެ ވޯޓް ބޭނުން ކުރަންވެގެން ކުރާ ކަމެކޭ ކޮމަންޑޫ ދާއިރާގެ ރައްޔިތުންނަށް ލިބޭނެ ފައިދާ އެއް ނޯންނާނެއޭ ހަލާލުފައިސާ ޚަރަދުކުރަނީ ޕީޕީއެމް ފައްތޭއޭ ފައްތޭއޭ ކެންޑިޑޭޓަކީ ފައްތޭ ހޮވާދޭށޭ ފައްތޭ ހޮވާދޭށޭ ފައްތޭ ހޮވާދޭށޭ ފައްތޭ ހޮވާދޭށޭ ފައްތޭ ހޮވާދޭށޭ


މާވަހަރު ޝަރީއަތުގެ ބެލުމުގެ ދަށަށް ގެންދަން އަމުރެއް ނުނެރުނު\n23 މެއި 2012 11:10 23 މެއި 2012\n''ނަސްރު'' ނަމަކަށް ކިޔާ ދޯންޏަކަށް ފެނުނު 20 ކިލޯއަށްވުރެ ބަރު މާވަހަރުގެ މައްސަލާގައި ކުރާ ދައުވާގައި އޮޑިވެރިޔާ އެދިފައިވާ ފަދައިން، މައްސަލަ ނިމެންދެން އެ މާވަހަރު ޝަރީއަތުގެ ބެލުމުގެ ދަށުގައި ބޭއްވުމުގެ އަމުރެއް ނެރެވޭނެ ތަނެއް ނެތް ކަމަށް ސިވިލް ކޯޓުން މިއަދު ކަނޑައަޅައިފި އެވެ.\nއެ މައްސަލައިގަ ދައުވާކުރަނީ ދޯނީގެ އޮޑިވެރިޔާ ގ. ޑްރީމް އޮފް ގާޑެން މުހައްމަދު އަނިލް އެވެ. އޭނާ ދައުވާކުރަނީ އެ ދޯނީގެ ކެޔޮޅު ޅ. ނައިފަރު، ނޫރާނީމާގެ އަބްދުﷲ މުހަންމަދުގެ މައްޗަށެވެ.\nއެ މައްސަލައިގެ ދައުވާކުރަނީ މާވަހަރު ބެހުމުގެ މައްސަލާގައި އޮޑިވެރިޔާ އާއި ކެޔޮޅާ ދެމެދު ދެބަސްވުން އުފެދިގެން ނެވެ.\nސިވިލް ކޯޓުގައި މިއަދު އޮތް އަޑުއެހުމުގައި ގާޒީ އާއިޝާ ޝޫޖޫން މުހައްމަދު ވިދާޅުވީ މާވަހަރު މިހާރު ވަނީ ވަކި ބައެއްގެ ބެލުމުގެ ދަށުގައި ރައްކާކޮށްފައި ކަމަށް ވާއިރު އެއީ ދެ ފަރާތް އެއްބަސްވެގެން ކޮށްފައިވާ ކަމެއްކަން ދެ ފަރާތުގެ ބަހުން ވެސް އެނގޭ ކަމަށެވެ. ނަމަވެސް ޝަރީއަތުގެ ބެލުމުގެ ދަށުގައި މާވަހަރު ބޭއްވުމުގެ އަމުރަކަށް އެދިފައި ވާއިރު އެފަދަ އެއްޗެއް ބެލެހެއްޓޭނެ އުސޫލެއް އަދި ވަސީލަތެއް ކޯޓުގައި ނެތް ކަމަށް ގާޒީ ވިދާޅުވި އެވެ. އެހެންކަމުން އެދިފައިވާ ވަގުތީ އަމުރު ނެރެވެން ނެތް ކަމަށް ގާޒީ ވިދާޅުވި އެވެ.\nގާޒީ އިތުރަށް ވިދާޅުވީ އަބްދުﷲ މުހައްމަދުގެ ބެލުމުގެ ދަށުގައި މާވަހަރު ބާއްވައިފި ނަމަ އަބްދުﷲގެ ފަރާތުން އެއަށް ގެއްލުމެއް ދީފާނެ ކަމަށް އަނިލް ބުނި ނަމަވެސް އެއަށް ގެއްލުމެއް ދީފާނެކަމަށް ބެލެވެނީ ކޮންގޮތަކުން ކަން އަނިލް އަށް ބުނެދެވިފައި ނުވާ ކަމަށެވެ.\nމިއަދުގެ އަޑުއެހުމުގައި ގާޒީވަނީ އަބްދުﷲގެ ފަރާތުން އިއްޔެގެ އަޑުއެހުމުގައި ނެގި ދެ އިޖްރާއީ ނުކުތާއާ މެދުވެސް ގޮތެއް ނިންމަވައިފަ އެވެ. އިއްޔެ ނެގި ފުރަތަމަ އިޖްރާއީ ނުކުތާގައި ވަނީ އެ މާވަހަރު ހޯދާފައިވަނީ އަބްދުﷲގެ އިތުރުން އެހެން 14 ފަޅުވެރިންގެ މަސައްކަތުން ކަމަށާއި އެހެންކަމުން ހަމައެކަނި އަބްދުﷲގެ މައްޗަށް ދައުވާނުކުރެވޭނެ ކަމަށެވެ. ނަމަވެސް ގާޒީ ވިދާޅުވީ އެގޮތަށް އަމަލުކުރުމަކީ ޝަރީއަތުގެ އުސޫލާ ހިލާފް ކަމެއް ކަމަށް އަބްދުﷲގެ ފަރާތުން ބުނެފައިވިޔަސް ހިލާފް ވަނީ ކޮން އުސޫލަކުން ކަމެއް އަބްދުﷲގެ ފަރާތުން ބުނެދީފައިނުވާ ކަމަށެވެ. އެހެންކަމުން މިހާރު ހުށަހަޅާފައިވާ ގޮތަށް މައްސަލަ ކުރިއަށް ގެންދެވޭނެ ކަމަށް ގާޒީ ނިންމެވި އެވެ.\nއަބްދުﷲގެ ފަރާތުން ނެގި ދެ ވަނަ އިޖްރާއީ ނުކުތާގައި ވަނީ އެ މައްސަލައަކީ ކުރިން ވެސް ކުރިއަށް ގެންގޮސްފައިވާ މައްސަލައެއްކަމުން މައްސަލަ ނިމިފައިވާ ހިސާބުން އަލުން ފެށުމެވެ. މި ނުކުތާގައި ގާޒީ ނިންމެވީ ކުރީގެ މައްސަލާގައި ހުރި ލިޔުންތަކުގެ ތެރެއިން މިހާރުގެ މައްސަލައާ ގުޅުންހުރި ލިޔުންތައް ނެގުމަށް ފަހު މިހާރުގެ މައްސަލަ އާ މައްސަލައެއްގެ ގޮތުގައި ކުރިއަށް ގެންދިއުމަށެވެ.\nމި މައްސަލާގައި ކުރިން ކޮށްފައިވާ ދައުވާ ވަނީ އަނބުރާ ގެންގޮސްފަ އެވެ. ކުރީގެ މައްސަލަ ހިނގަމުން ދިޔައިރު އެ މައްސަލަ ނިމެންދެން މާވަހަރު ފިނޭންސްގެ ބެލުމުގެ ދަށުގައި ބޭއްވުމަށް ވަގުތީ އަމުރެއް ނެރެފައިވެ އެވެ. ނަމަވެސް އެ ދައުވާ އަނބުރާ ގެންދިޔައިރު ވެސް، މިހާރު 16 މިލިއަން ރުފިޔާ އަށް އަގު އަރާފައިވާ މާވަހަރު ފިނޭންސާ ހަވާލެއް ނުކުރެ އެވެ.\nއަރުޝީފަށް ނެގީ 23/03/2017 10:46\nއެންމެފަހުން އަޕްޑޭޓްކުރީ 23/03/2017 10:46


SunOnline: Beynun neih kamah bune dhookohli Suarez ge goal'un Barcelona balivejje\nބޭނުން ނެތް ކަމަށް ބުނެ ދޫކޮށްލި ސުއަރޭޒްގެ ގޯލުން ބާސެލޯނާ ބަލިވެއްޖެ\nޢަބްދުﷲ އައިމަން 03 Oct 2021, 14:05\nއެތުލެޓިކޯ މެޑްރިޑްގެ ފޯވާޑް ލުއިސް ސުއަރޭޒް، ބާސެލޯނާ ކޮޅަށް ގޯލު ޖެހުމަށްފަހު --- ފޮޓޯ//ލައިވްސްކޯ\nސްޕެނިޝް ލީގުގައި ރޭ ކުޅުނު މެޗުގައި، ބޭނުން ނެތް ކަމަށް ބުނެ ދޫކޮށްލި ލުއިސް ސުއަރޭޒް ކާމިޔާބުކުރި ލަނޑާއެކު އެންމެ ފަހުގެ ޗެމްޕިއަން އެތުލެޓިކޯ މެޑްރިޑުން ބާސެލޯނާ ބަލިކޮށްފިއެވެ.\nއެތުލެޓިކޯގެ ވަންޑާ މެޓްރޮޕޮލިޓާނޯ ސްޓޭޑިއަމްގައި ރޭ ކުޅުނު މެޗުން ބާސެލޯނާގެ މައްޗަށް އެތުލެޓިކޯ ކުރި ހޯދީ 0-2 ގެ ނަތީޖާއަކުންނެވެ. އެ މެޗުން ހޯދި މޮޅާއެކު އެތުލެޓިކޯ އޮތީ ތާވަލުގެ ދެވަނައިގައި ކުޅުނު އަށް މެޗުން ލިބުނު 17 ޕޮއިންޓާއެކުއެވެ. ތާވަލުގެ އެއްވަނައިގައި އޮތް ރެއާލް މެޑްރިޑަށް ހަތް މެޗުން 17 ޕޮއިންޓް ލިބިފައިވާއިރު، އާދީއްތަ ދުވަހުގެރޭ އެސްޕަންޔޯލް ބަލިކޮށްގެން ރެއާލަށް އެއްވަނައިގައި ތިން ޕޮއިންޓުގެ ލީޑެއް ނެގޭނެއެވެ.\nރޭގެ މެޗުން ބަލިވި ބާސެލޯނާ ތާވަލުގެ ނުވަވަނައިގައި 12 ޕޮއިންޓާއެކުއެވެ. މިއީ ފަހުގެ ތާރީހެއްގައި ބާސެލޯނާ މި ދަރަޖައަށް ވެއްޓުނު ފުރަތަމަ ފަހަރެވެ. އެ ޓީމުން މިހާތަނަށް މި ސީޒަނުގައި ޗެމްޕިއަންސް ލީގުގެ އެއްވެސް މެޗަކުން މޮޅެއް ނުވެއެވެ.\nމިދިޔަ ސީޒަން ފެށުމުގެ ކުރިން ބަސާއާ ހަވާލުވި ރޮނަލްޑް ކޫމަން ވަނީ، އޭނާގެ ޕްލޭންގައި ސުއަރޭޒް ނުހިމެނޭ ކަމަށް ބުނެފައެވެ. އޭރު ސުއަރޭޒް ބުނެފައި ވަނީ ބަދަލު ކުޅުންތެރިޔެއްގެ ގޮތުގައި ވެސް އޭނާ ބާސާ އަށް ކުޅެން ބޭނުންވާ ކަމަށެވެ.\nއެހެން ނަމަވެސް ފުރުސަތު ގެއްލުމާއެކު ސުއަރޭޒްއަށް މަޖުބޫރުވީ ކުލަބު ބަދަލުކުރުމަށެވެ. އެއަށްފަހު ބާސެލޯނާގެ ރައިވަލެއް ކަމަށްވާ އެތުލެޓިކޯއަށް ބަދަލުވެ ސުއަރޭޒް މޮޅު ކުޅުމެއް ދައްކަމުން އަންނަ އިރު ރޭގެ މެޗުގައި ވެސް އޭނާ ވަނީ ހިތްގައިމު ގޯލެއް ޖަހައިފައެވެ.\nސުއަރޭޒް ރޭގެ މެޗުގައި ގޯލަށްފަހު ސެލަބްރޭޓެއް ނުކުރެއެވެ. އެކަމަކު ސުއަރޭޒް ވަނީ ލަނޑު ޖެހުމަށް ފަހު ފަހުން ކަންފަތް ކައިރީގައި އިނގިލިތައް ޖެއްސުމަށް ފަހު އިޝާރާތުން ކޯލެއް ނަގާ މަންޒަރު ދައްކާލައިފައެވެ. އެއީ ކޫމަންއަށް ދިން ރައްދެއް ކަމަށް އޭނާގެ އަމަލުން ދޭހަވެއެވެ.\nސުއަރޭޒްގެ އިތުރުން ރޭގެ މެޗުގައި އެތުލެޓިކޯއަށް ގޯލު ޖަހައިދިނީ ފްރާންސްގެ މިޑްފީލްޑަރު ތޯމަސް ލެމާއެވެ. މި ގޯލަކީ ސުއަރޭޒް ހުސްކޮށްލާފައި އޭނާއަށް ދިން ބޯޅައަކުން ޖެހި ގޯލެކެވެ.


Dhivehi kanduthah, Vagunnah ves suvaruge eh!\nދިވެހި ކަނޑުތައް، ވަގުންނަށް ވެސް ސުވަރުގެއެއް؟\n12 މާރޗް 2021 - 14:10:10\nރާއްޖޭގެ ކަނޑުގެ ސަރަހައްދުގައި ބޭރުގެ މަސްވެރީންނަށް މަސްވެރިކަން ކުރުމަކީ މަނާ ކަމެއް ނަމަވެސް ދޭތެރެއަކުން އެކި ގައުމުތަކުގެ ވަގު ބޯޓުތައް އަތުލައިގަންނަނީ ދިވެހި ކަނޑުގައި ސީދާ މަސް ބޭނުމުގައި އުޅެމުންދަނިކޮށެވެ. މިފަދަ ވަގު ބޯޓުތައް ގިނަ ފަހަރަށް ފެންނަނީވެސް މަސްވެރިކަމުގައި އުޅޭ ކޮންމެވެސް ދިވެހި ބޯޓަކަށެވެ. އެ މަންޒަރު ފެނުމާއެކު އެމްއެންޑީއެފަށް ރިޕޯޓްކުރުމުން ބޯޓު އޮތް ސަރަހައްދަށް ގޮސް، އެ ބުނާ ބަޔަކު ގެންނަނީ މާލެ ސަރަހައްދަށެވެ. އަދި އެއާއެކު ބޯޓާއި އޭގައި ތިބޭ މީހުން ފުލުހުންނާއި ހަވާލުކުރަނީ އެކަމުގެ ތަހުގީގުކުރުމަށެވެ.\nކޮންމެއަަކަސް، ދިވެހި މަސްވެރިންގެ ހައްގުތައް ރައްކާތެރިކުރުމަށް ދިވެހި ކަނޑުގައި އިތުރު ބަޔަކަށް ހުއްދައަކާއި ނުލާއި މަސްބޭނުން މަނާ ކުރެވިފައި އޮތަސް، ދޭތެރެއަކުން މި ބުނާ ގައުމުތަކުގެ މީހުން އައިސް އެކަން ކުރެ އެވެ. އަދި މިގޮތަށް އަތުލައިގެންފައިވާ ބައެއް މީހުން މިހާރު ވަނީ ދޫކޮށްލާފަ އެވެ.\nމިފަހުން ދޫކޮށްލާފައި މިވަނީ ރާއްޖޭގެ ކަނޑުގެ ސަރަހައްދުން މަސްވެރިކަން ކުރަމުންދަނިކޮށް އަތުލައިގަތް އިންޑިއާގެ މަސްބޯޓެކެވެ. އެ ބޯޓުގެ ފަޅުވެރިންނާއެކު އަނބުރާ ގައުމަށް ބޯޓު ފޮނުވާލުމުން މަސްވެރިން ވަނީ ކެކިއަރާފަ އެވެ. އެމީހުންގެ ކަންބޮޑުވުމާއި ޝަކުވާއަކަށްވީ ރާއްޖޭގައި ކިތަންމެ ވަރަކަށް މަސްވެރިކަން ކުރަނިކޮށް ފެނިގެން ރިޕޯޓްކުރިޔަސް ފިޔަވަޅެއް ނާޅާއި ދޫކޮށްލާނަމަ ރިޕޯޓްކުރުމުގެ ބޭނުމަކީ ކޮބާތޯ އެވެ. އޭގެ ބަދަލުގައި އެ ބަޔަކު މަސް ބާނަން އޮތް ތަނެއްގައި މަސް ބާނަން ބާއްވާއި، ހިތްފުރޭ ވަރުވުމުން ގައުމަށް އެނބުރި ދާން ބޭއްވުމަކީ މާ ބުއްދިވެރި ކަމެއް ކަމަށެވެ.\nމަސްވެރިން ފާހަގަކުރާ ގޮތުގައި، ރާއްޖޭގެ ހާއްސަ ކަނޑުގެ ސަރަހައްދުގައި މަސް ބާނަމުން އަންނަ ދޯނި ފަހަރު ފެނުމާއެކު، މަސްވެރިކަން ހުއްޓާލާއި، އެ ދޯންޏަކަށް ފާރަލާން އޮންނަނީ މިކަނޑުގައި ދިވެހި މަސްވެރިންނަށް ބޭއިންސާފުން ކަމެއްވާން އެމީހުންގެ ހިތް ނޭދޭތީ އެވެ. އަނެއް ކޮޅުން އެގޮތަށް ފެންނަ ބޯޓުތަކާއި ކުރިމަތިލުމަކީ ވެސް ބިރުވެރިކަމެކެވެ، އެކަމަކު އެ ނުރައްކަލާ ކުރިމަތިލުމުން ވެސް ދިވެހި މަސްވެރިންނަށް ހަމަ ހައްގު މިންވަރަކީ މިއީތޯ އެމީހުން ސުވާލު އުފައްދަ އެވެ.\nމިގޮތަށް އަތުލައިގަންނަ ބޯޓު ފަހަރަށް ހަމަ އެންމެ ފިޔަވަޅެއް ވެސް ނާޅާއި ދޫކޮށްލާއިރު މިފަހުން އިންޑިއާ ދޯނި ދޫކޮށްލި މައްސަލާގައި ފުލުހުން ބުނެފައި ވަނީ އެ ދޯނި ދޫކޮށްލީ ތަހުގީގަށް ބޭނުންވާ މައުލޫމާތު ނެގުމަށް ފަހު ކަމަށެވެ. އެކަމަކު ބޯޓާއި އޭގައި ތިބި މީހުން ވެސް އެމީހުންގެ ގައުމަށް ގޮސްފައިވާއިރު ދެން ވަކި އެޅެން އޮންނާނެ ފިޔަވަޅެއް އެބަ އޮތް ހެއްޔެވެ.؟\nމަސްވެރިންގެ ކަންބޮޑުވުންތައް ހައްލު ނުވެ، ބޮޑުވެގެންދާއިރު މިފަހުން ވަނީ ރާއްޖޭގެ ކަނޑުގެ ސަރަހައްދުގައި ދާ އަަޅައިގެން މަސްވެރިކަން ކުރާ ބޭރުގެ ބޯޓު ފަހަރު އިތުރުވަމުން އަންނާތީ، ކުއްލި މައްސަލައެއް ވެސް މަޖިލީހަށް ހުށަހަޅާފަ އެވެ. އެކަމަކު އެ މައްސަލަ ވެސް ބޭރުކޮށްލިއިރު ނިޒާމީ ނުކުތާއެއް ނަންގަވާ އެ މައްސަލައާ ގުޅިގެން ހެންވޭރު ދެކުނު ދާއިރާގެ މެމްބަރު ހުސައިން ޝަހީމް (އަނދުން ހުސައިން) ވިދާޅުވީ ރާއްޖޭގެ ކަނޑުގެ ސަރަހައްދަކީ ގޭޓެއް ލާފައި ބަންދުކޮށްފައި އޮތް ތަނެއް ނޫންކަމުން، އޮޔާވެސް ބޯޓެއް އައިސްދާނެ ކަމަށެވެ.\nކޮންމެއަކަސް، މަޖިލީހަށް ވަޑައިގަންނަވާ ބޭފުޅަކަށް ކޮންމެ ދުވަހަކު ދިވެހި ކަނޑުގެ ސަރަހައްދުގައިވަމުންދާ ގޮތެއް ނޭނގިދާނެ އެވެ. ދިވެހި މަސްވެރިންގެ ޖަމްއިއްޔާތަކުން ރާއްޖޭގެ ކަނޑުގެ ސަރަހައްދުގައި ބޭރުގެ ބޯޓުފަހަރުން ލޭނު އަޅައިގެންނާއި ދާ އަޅައިގެން މަސްވެރިކަން ކުރުން އިތުރުވެފައިވާކަން ފާހަގަކުރާނަމަ ހަމަ ހަގީގަތުގައި ވެސް މަސްވެރިންނަށް އެކަން ފާހަގަވާނެ އެވެ.


ޤައުމީ އެއާލައިން މޯލްޑިވިއަން ގެ ޑޮމެސްޓިކް އުދުހުންތައް އަލުން ފަށައިފި – DhiDaily\nޤައުމީ އެއާލައިން މޯލްޑިވިއަން ގެ ޑޮމެސްޓިކް އުދުހުންތައް އަލުން ފަށައިފި\nކޯވިޑް-19ގެ ސަބަބުން ދަތުރުކުރުން މަނާކުރުމާއި ގުޅިގެން މޯލްޑިވިއަންގެ ޝެޑިއުލް ދަތުރުތައް ވަނީ މެދުކަނޑާލާފައެވެ. ނަމަވެސް މިއަދުން ފެށިގެން ރާއްޖޭގެ އެތެރޭގެ އުދުހުންތައް ކުރިޔެކޭ އެއްގޮތަށް ޝެޑިއުލް ދަތުރުތައް ފެށުމަށް ނިންމާފައިވާ ކަމަށް އެއަރލައިނުން ހާމަކުރެއެވެ.\nކޯވިޑް-19އާ ގުޅިގެން އެޗް.ޕީ.އޭއިން އަދި ރަށު ކައުންސިލްތަކުން ހޯދަންޖެހޭ ހުއްދަތަކާއި ލިޔުންތައް ދަތުރުކުރުމުގެ ކުރިން ހޯދުމަށް ސަމާލުކަން ދިނުމަށް މޯލްޑިވިއަނުން އިލްތިމާސްކުރެއެވެ.\nއެގޮތުން މާލެ ސަރަހައްދުން އަތޮޅުތަކަށް ދަތުރުކުރާ ފަރާތްތައް ރަށަށް ދިޔުމަށްފަހު ހޯމް ކަރަންޓީން ފުރިހަމަ ކުރަންޖެހޭ ކަމަށާއި މިކަމަށްޓަކައި ދަތުރުކުރުމުގެ ކުރިން ’ހާލު ބެލުން“ ޕޯޓަލްގައި ރަޖިސްޓްރީވާން އެދިފައިވެއެވެ. އަދި ޓެކްސްޓު މެސެޖެއް މެދުވެރިކޮށް ހޯމް ކަރަންޓީންވާން އެދޭ ފަރާތްތަކުގެ ހުއްދަ ފޮނުވުމަށް ވެސް އެދިފައިވެއެވެ.\nދަތުރުކުރުމުގެ ކުރިން ހުއްދަ ލިބުނުކަން ’ހާލު ބެލުން‘ ޕޯޓަލް މެދުކޮށް ޔަޤީންކުރަންޖެހޭ އިރު އަތޮޅުތެރެއިން މާލެއަށް ދަތުރުކުރާ ފަރާތްތައް އެންއީއޯސީ- ޕޮލިސް ޕޯޓަލް މެދުވެރިކޮށް ދަތުރުކުރުމުގެ ހުއްދަ ނަގަންޖެހެއެވެ


މަޤާމް :އެސިސްޓެންޓް ޑިރެކްޓަރ\n29 މުޙައްރަމް 1442\n17 ސެޕްޓެންބަރު 2020\nއެސިސްޓެންޓް ޑިރެކްޓަރ ގްރޭޑް 1\nއެންޓި-ކޮރަޕްޝަން ކޮމިޝަން / މާލެ\n-/11000 (އެގާރަ ހާސް ރުފިޔާ)\n276/- (ދުއިސައްތަ ހަތްދިހަ ހަ ރުފިޔާ)\nސީނިއަރ އެޑްމިނިސްޓްރޭޓިވް އޮފިސަރ ގްރޭޑް 02 ގެ މަޤާމުގައި3އަހަރު ދުވަހު އުޅެ މަސައްކަތުގެ ތަޖްރިބާ ލިބިފައިވުމާއެކު މަސައްކަތުގެ ފެންވަރު ބެލުމުގެ ނިޒާމުން ފާއިތުވި3އަހަރުގެ އެވްރެޖް 80 އިންސައްތަ އަށްވުރެ މަތިން ޕޮއިންޓް ލިބިފައިވުމާއެކު މަސައްކަތުގެ ފެންވަރު ބެލުމުގެ ނިޒާމުން ފާއިތުވި އަހަރު 80 އިންސައްތައަށްވުރެ މަތިން ޕޮއިންޓް ލިބިފައިވުން. ނުވަތަ\nމަޤާމުގެ މަސައްކަތާ ގުޅޭ ދާއިރާއަކުން ޤައުމީ ސަނަދުތަކުގެ އޮނިގަނޑުގެ ލެވަލް 09 ގެ ސަނަދެއް ހާސިލުކޮށްފައި އޮތުމާއެކު މަޤާމުގެ މަސައްކަތާ ގުޅޭ ދާއިރާއެއްގައި 03 އަހަރު ދުވަހުގެ މަސައްކަތުގެ ތަޖްރިބާ ލިބިފައިވުން. ނުވަތަ މަޤާމުގެ މަސައްކަތާގުޅޭ ދާއިރާއަކުން ޤައުމީ ސަނަދުތަކުގެ އޮނިގަނޑުގެ ލެވަލް 07 ގެ ފެންވަރު ސަނަދެއް ހާސިލުކޮށްފައި އޮތުމާއެކު މަޤާމުގެ މަސައްކަތާގުޅޭ ދާއިރާއެއްގައި 04 އަހަރު ދުވަހު މަސައްކަތްކޮށް ތަޖުރިބާ ލިބިފައިވުން.\nއުމުރުން 55 އަހަރު ވެފައިނުވުން.\nސިޔާސީ ޕާޓީއެއްގެ މެމްބަރަކަށް ނުވުން (ސިޔާސީ ޕާޓީއެއްގެ ރަޖިސްޓްރީގައި އެމީހެއްގެ ނަން ހިމެނިފައިވާނަމަ، މަސައްކަތަށް ނުކުތުމުގެ ކުރިން ޕާޓީއިން ވަކިވުން)\nއެޑްމިން އެންޑް ޕްރޮކިޔުމަންޓް ޔުނިޓްގެ މަސައްކަތްތައް ރާވައި ހިންގާ ބެލެހެއްޓުން.\nމަޤާމަށް ކުރިމަތިލާ ފަރާތްތަކަށް ޕޮއިންޓްދޭނެ މިންގަނޑު\nތަޢުލީމާއި ތަމްރީނު ( ކަނޑަ އެޅިފައިވާ އިން ސައްތަ %25 )\nމަސައްކަތުގެ ތަޖުރިބާ ( ކަނޑަ އެޅިފައިވާ އިން ސައްތަ )\nއިމްތިހާނު ނުވަތަ ހުށަހަޅާ ޕްރެޒެންޓޭޝަނަށް ( ކަނޑަ އެޅިފައިވާ އިންސައްތަ %20 )\nއިންޓަވިއު ( ކަނޑަ އެޅިފައިވާ އިންސައްތަ %40 )\n27 ސެޕްޓެންބަރު 2020 ވާ އާދިއްތަ ދުވަހުގެ 13:00 ގެ ކުރިންނެވެ.\nވަޒީފާއަށް އެދި ހުށަހަހަޅަންޖެހޭ ތަކެތި\nފުރިހަމަކޮށްފައިވާ، އެންޓި-ކޮރަޕްޝަން ކޮމިޝަނުގެ ވަޒީފާއަށް އެދޭ ފޯމް. ( އެންޓި-ކޮރަޕްޝަން ކޮމިޝަނުގެ ވަޒީފާއަށް އެދޭ ފޯމް ކޮމިޝަނުގެ ކައުންޓަރުން ލިބެން ހުންނާނެއެވެ. އަދި މި ކޮމިޝަންގެ ވެބްސައިޓް www.acc.gov.mv އިން ޑައުންލޯޑު ކުރެވޭނެއެވެ).\nދިވެހި ރައްޔިތެއްކަން އަންގައިދޭ ކާޑުގެ ދެފުށުގެ ކޮޕީ. ( ލިޔެފައިވާ ލިޔުންތައް ކިޔަން އެނގޭ ގޮތަށް).\nމަޤާމަށް އެދޭފަރާތުގެ ވަނަވަރު (ސީވީ). ( ގުޅޭނެ ނަންބަރާއި އީމެއިލް އެޑްރެސް ހިމެނޭގޮތަށް)\nލިބިފައިވާ ތައުލީމީ ސެޓްފިކެޓުތަކުގެ ކޮޕީ. ( މޯލްޑިވްސް ކޮލިފިކޭޝަން އޮތޯރިޓީން ޤަބޫލުކުރާ ތަޢުލީމީ ސަނަދުގެ ކޮޕީ އާއި ޓްރާންސްކްރިޕްޓް ހުށަހަޅަން ވާނެއެވެ. ތަޢުލީމީ ސެޓްފިކެޓް ވަޒީފާއަށް ކުރިމަތިލާއިރު ލިބިފައި ނުވާނަމަ، ކޯހުގެ ހުރިހާ މާއްދާއަކުން ފާސްވެފައިވާކަން އެނގޭނެ ޓްރާންސްކްރިޕްޓާއި އެމީހަކު ކޯސް ފުރިހަމަކުރި، ތަޢުލީމުދޭ މަރުކަޒުން ކޯސް ފުރިހަމަކުރިކަމަށް ދީފައިވާ ލިއުންހުށަހެޅަން ވާނެއެވެ. ރާއްޖެއިން ބޭރުގެ ޔުނިވަރސިޓީއަކުން ފުރިހަމަކޮށްފައިވާ ކޯހެއްނަމަ އެކޯހަކީ މޯލްޑިވްސް ކޮލިފިކޭޝަން އޮތޯރިޓީން އެކްރެޑިޓް ކޮށްފައިވާ ކޯހެއްކަން އެނގޭނެ ލިއުން ހުށަހަޅަންވާނެއެވެ. އަދި ރާއްޖެއިން ބޭރުގެ ޔުނިވަރސިޓީއަކުން ފުރިހަމަ ކޮށްފައިވާ ކޯހެއްގެ ސެޓްފިކެޓް ހުށަހަޅާނަމަ އެ ސެޓްފިކެޓުގެ ކޮޕީގައި މޯލްޑިވްސް ކޮލިފިކޭޝަން އޮތޯރިޓީއިން އެކްރެޑިޓް ކޮށްފައިވާކަމުގެ ތައްގަނޑު ޖަހާފައި އޮންނަންވާނެއެވެ. އަދި ސެޓްފިކެޓްތަކުގެ ކޮޕީއާއި ޓްރާންސްކްރިޕްޓްގެ ކޮޕީ ހުށަހަޅާއިރު ދައުލަތުގެ އިދާރާއަކުން ނުވަތަ ޤާނޫނީ ވަކީލެއްގެ ފަރާތުން އަސްލާ އެއްގޮތްކަން އެގޭނެ ތައްގަނޑު ޖަހާ ސޮއިކޮށްފައި އޮންނަންވާނެއެވެ. އަދި އަސްލާއެއްގޮތްކަން އެނގޭނެ ތައްގަނޑު ޖަހާފައިނުވާނަމަ ޝޯޓްލިސްޓް ކުރެވޭ ފަރާތްތަކުގެ ސެޓްފިކެޓުތަކުގެ އޮރިޖިނަލް ކޮމިޝަނަށް ހުށަހަޅާ ވެރިފައި ކުރަންވާނެއެވެ.)\nލިބިފައިވާ ތަޖުރިބާ ދަލީލުކޮށްދޭ ލިޔުންތަކުގެ ކޮޕީ: ( ތަޖުރިބާ ލިބިފައިވާކަން ދަލީލުކޮށްދޭ ލިއުމުގައި އެމީހަކު އެތަނެއްގައި އަދާކުރި މަޤާމާއި، އެމީހަކު ކުރި މައިގަނޑު މަސައްކަތާއި، އެތަނެއްގައި ވަޒީފާ އަދާކުރި މުއްދަތާއި، އެތަނުގެ އެޑްރެހާއި، އެތަނެއްގެ އިސްވެރިއެއްގެ ސޮޔާއި، ތައްގަނޑު އޮންނަންވާނެއެވެ).\nލިބިފައިވާ ކާމިޔާބީތަކާއި އެހެނިހެން ސެޓްފިކެޓްތަކުގެ ކޮޕީ. ( މަސައްކަތާ ގުޅުންހުރި ދާއިރާތަކުން ލިބިފައިވާ ކާމިޔާބީތައް ދަލީލުކޮށްދޭ ލިޔުންތަކާއި އަދި ފުރިހަމަކޮށްފައިވާ ކުރުމުއްދަތުގެ ޓްރެއިނިންގ/ވޯކްޝޮޕް ތަކުން ލިބިފައިވާ ސެޓްފިކެޓް ތަކުގެ ކޮޕީ )\nކޮމިޝަންގެ ވަޒީފާއަށް އެދޭފޯމާއި ކަމާބެހޭ ލިއުންތައް ހުށަހަޅާނީ ހުރަވީ ބިލްޑިންގގެ ދެވަނަ ފަންގިފިލާގައި ހުންނަ މިކޮމިޝަންގެ ކައުންޓަރަށެވެ. އަދި އީމެއިލް މެދުވެރިކޮށް ވަޒީފާއަށް އެދޭފޯމާއި ލިއުންތައް ހުށަހަޅަން ބޭނުންވާ ފަރާތްތަކަށް ކޮމިޝަންގެ ރަސްމީ އީ މެއިލް އެޑްރެސްއަށް ([email protected]) އީމެއިލް މެދުވެރިކޮށް ކަނޑައެޅިފައިވާ ސުންގަޑީގެ ކުރިން ފޮނުވިދާނެއެވެ.\nވަޒީފާއަށް އެދި ހުށަހަޅާ ކޮންމެ އެޕްލިކޭޝަން ފޯމަކަށް ފޯމު ލިބުނު ކަމުގެ ތަރުތީބު ނަންބަރެއް ޖަހާފައިވާ ސްލިޕެއް ދޫކުރެވޭނެއެވެ. އަދި އީމެއިލްއިން ހުށަހަޅާ އެޕްލިކޭޝަންތަކަށް ވެސް ތަރުތީބު ނަންބަރު ޖަހާފައިވާ ސްލިޕް އީމެއިލް ކުރެވޭނެއެވެ.\nއިޢުލާނުގެ މުއްދަތު ހަމަވާ ތާރީޚުން ފެށިގެން ގިނަވެގެން ރަސްމީ 10 ދުވަހުގެ ތެރޭގައި ތަޢުލީމާއި ތަޖުރިބާޔަށް ބަލާ ވަޒީފަޔަށް ކުރިމަތިލީ ފަރާތްތަކަށް ދޫކޮށްފައިވާ ރެފަރެންސް ނަންބަރު ހިމަނައިގެން ޝޯޓްލިސްޓްކުރެވޭ ފަރާތްތަކުގެ ލިސްޓު ކޮމިޝަންގެ ވެބްސައިޓުގައި ޝާއިޢު ކުރެވޭނެއެވެ.\nމިވަޒީފާއަށް މީހަކު ނެގުމުގައި ޢަމަލުކުރެވޭނީ ކޮމިޝަންގެ ވަޒީފާތަކަށް މީހުން ހޯދުމާއި ވަޒީފާ ދިނުމުގައި ޢަމަލުކުރާނެގޮތުގެ އުސޫލާ އެއްގޮތަށެވެ. މި އުސޫލު ކޮމިޝަންގެ ވެބްސައިޓުގައި ޢާއްމުކޮށް ޝާއިޢު ކުރެވިފައިވާނެއެވެ.\nފޯނު ނަންބަރު: 3015217 / 3015200\nފެކްސް ނަންބަރު: 3317182\nޕަބްލިޝްކުރި ތާރީޚު: 17 ސެޕްޓެންބަރު 2020\nސުންގަޑި: 27 ސެޕްޓެންބަރު 2020 1300\n- އެސިސްޓެންޓް ޑިރެކްޓަރ


Vote laan registry koffaivaivaa goiy Mihaaru Majlis website in | Mihaaru\nވޯޓުލާން ރަޖިސްޓަރީ ކޮށްފައިވާ ގޮތް "މިހާރު" މަޖިލިސް ވެބްސައިޓުން\n01 އެޕްރީލް 2019 - 12:403comments\nއިންތިހާބުގައި ވާދަކުރައްވާ ކެންޑިޑޭޓުންގެ މައުލޫމާތާއި ވަނަވަރު އެނގޭ ގޮތަށް ހަދާފައިވާ ވެބްސައިޓުން އިންތިހާބީ ކޮންމެ ދާއިރާއެއްގެ މައުލޫމާތު ވެސް މިހާރު ވަކިން ފެންނަން ހުންނާނެ އެވެ. އެގޮތުން، އެ ދާއިރާއެއްގައި ތިބި އަލަށް ވޯޓުލާ މީހުންގެ އަދަދާއި އެކި އުމުރުފުރާތަކުގެ މީހުންގެ އަދަދު ވެސް އެނގޭނެ އެވެ. އަދި ވޯޓުލާ އާބާދީގައި ތިބި އަންހެނުންނާއި ފިރިހެނުންގެ އަދަދާއި ޕަސެންޓޭޖް ވެސް ވަކިން ފެންނާނެ އެވެ.\nވޯޓު ލާ މީހުންގެ އުމުރުފުރާތައް ބެހިފައިވާ ގޮތް\nދާއިރާގެ ވޯޓުލާ އާބާދީގެ ތެރެއިން، ދާއިރާ އިން ބޭރުގައި ހުރި ފޮށިތަކަށް ވޯޓުލާން ރަޖިސްޓަރީކޮށްފައިވާ އަދަދު ވެސް ވެބްސައިޓުގައި ވަކިން ފެންނާނެ އެވެ. އެގޮތުން، ދާއިރާގެ މީހުންގެ ތެރެއިން މާލެ، ރިސޯޓްތައް، އެހެނިހެން ރަށްތައް، ރާއްޖޭން ބޭރު އަދި އެހެނިހެން ތަންތަނަށް ރަޖިސްޓަރީކުރި އަދަދާއި ޕަސެންޓޭޖް ވެސް ވަކިން، ފަސޭހައިން ފެންނާނެ އެވެ.\nވޯޓު ލާ މީހުންގެ އާބާދީގައި އަންހެނުންނާއި ފިރިހެނުންގެ ނިސްބަތް\nމައުލޫމާތުން ދައްކާ ގޮތުން، ނިސްބަތްވާ ދާއިރާގައި ވޯޓުލާން ރަޖިސްޓަރީކޮށްފައި ވަނީ 182،842 މީހުންނެވެ. ރާއްޖޭން ބޭރުގައި 5،697 މީހަކު ވޯޓުލާނެ އެވެ. މާލޭގައި ބަހައްޓާފައިވާ ފޮށިތަކަށް އެހެން ރަށްރަށުގެ 47،767 މީހަކު ވޯޓުލާން ރަޖިސްޓަރީކޮށްފައިވެ އެވެ. މީގެ އިތުރުން ރިސޯޓްތަކުގައި ވޯޓުލާން 4،276 މީހަކު ރަޖިސްޓްރީކޮށްފައިވެ އެވެ. ސިނާއީ މަސައްކަތްކުރާ ރަށްތަކާއި ޖަލު ފަދަ ތަންތަނުގައި ބަހައްޓާ ފޮށިތަކަސް ވޯޓު ލާން ރަޖިސްޓްރީކޮށްފައި ވަނީ 8,993 މީހެކެވެ. އަދި އެމީހަކު ނިސްބަތްވާ ދާއިރާ ފިޔަވައި މީހުން ދިރިއުޅޭ ރާއްޖޭގެ އެހެން ރަށެއްގައި ވޯޓުލާން 14867 މީހުން ރަޖީސްޓްރީ ކޮށްފައިވެ އެވެ.\n"މިހާރު" ގެ މަޖިލިސް ވެބްސައިޓް ލޯންޗްކުރި އިރު ވެސް ކޮންމެ ދާއިރާއެއް އަދި ރަށެއް ވަކިން، އެ ރަށެއްގެ ވޯޓުލާ މީހުންގެ އަދަދު އެނގޭނެ ގޮތް ވަނީ ހަދައިފަ އެވެ.\nMajlis Election 2019 Coverage\nމި އިންތިހާބުގައި ވޯޓުލުމުގެ ހައްގު ލިބިފައިވާ މީހުންގެ އަދަދަކީ 264،442 އެވެ. މަޖިލީހުގެ 87 ދާއިރާ އަށް 386 ކެންޑިޑޭޓަކު ވާދަކުރާއިރު ވޯޓުލުމަށް 501 ފޮށި، ރާއްޖެ އާއި ރާއްޖޭން ބޭރުގައި ބަހައްޓަން ވަނީ ނިންމައިފަ އެވެ.\nއިތުރު ލިޔުންތައް ވޯޓުލާ މީހުންގެ ރެޖިސްޓަރީ މިހާރު ރައްޔިތުންގެ މަޖިލީހުގެ އިންތިޚާބު 2019 އިލެކްޝަންސް ކޮމިޝަން


ހާއްސަ މެޗަކަށް ޔަންކޭޒް އެނބުރި ރާއްޖެ އަންނަނީ\nދިވެހިރާއްޖެ އަށް ފުޓްބޯޅައިން އެންމެ ބޮޑު އެއް ކާމިޔާބީ ހޯދައިދިން ކޯޗު ޖޯސެފް ޔަންކޭޒް އެނބުރި ގައުމީ ޓީމަށް އަންނަން ނިންމައިފި އެވެ؛ އެކަމަކު މި ފަހަރު ދައްކާލުމުގެ މެޗަކަށެވެ. ޔަންކޭޒްގެ ކޯޗުކަމުގެ ދަށުން 2008 ވަނަ އަހަރުގެ ސާފް ޗެމްޕިއަންޝިޕް ކާމިޔާބުކުރި ޓީމާއި މިހާރުގެ ގައުމީ ޓީމާ ދެކޮޅަށް ކުޅޭ ހާއްސަ މެޗެއްގައި ރަމްޒީ...\n"ޕްރެޝަރަކީ މައްސަލައެއް ނޫން، އަޒުމް ވަރުގަދަ"\nޕްރެޝަރު އޮތުމަކީ މައްސަލައެއް ނޫން ކަމަށާއި އަދި ވަރުގަދަ އަޒުމެއް އޮތުމުން އުނދަގޫތަކާ އެކު ވެސް ރަނގަޅަށް މަސައްކަތްކުރެވޭނެ ކަމަށް ގައުމީ ފުޓްބޯޅަ ޓީމުގެ އާ ކޯޗު އޮސްޓްރޭލިއާގެ ޑަރެން ސްޓެވާޓް ބުނެފި އެވެ.\nގައުމީ ފުޓްބޯޅަ ޓީމަށް އޮސްޓްރޭލިއާ ކޯޗެއް\nގައުމީ ފުޓްބޯޅަ ޓީމުގެ ކޯޗަކަށް އޮސްޓްރޭލިއާ ގައުމީ ޓީމުގެ ކުރީގެ ޑިފެންޑަރު ޑަރެން ސްޓެވާޓް ހަމަޖައްސައިފި އެވެ.


Priyanka kaivenyah thayyaru vaan fashaifi\nޕްރިޔަންކާ ކައިވެންޏަށް ތައްޔާރުވާން ފަށައިފި\nޕްރިޔަންކާ ވަނީ އޭނާގެ އިންސްޓަގްރާމްގައި ފޮޓޯތަކާއި ވީޑިއޯތައް ހިއްސާކޮށްފައި\nކ. މާލެ 31 އޮކްޓޯބަރ 2018 | ބުދަ 08:24 1,995\nމަޝްހޫރު ފިލްމީތަރި ޕްރިޔަންކާ ޗޯޕްޅާ - ގޫގުލް\nޕްރިޔަންކާ ޗޯޕްޅާ އާއި ނިކް ޖޯނަސްގެ ކައިވެނި އަންނަ ޑިސެމްބަރު މަހު2ގައި ކުރުމަށް ހަމަޖެހިފައިވާ ކަމަށް ރިޕޯޓްތައް ބުނެފައި ވަނިކޮށް ޕްރިޔަންކާގެ އާއިލާ އާއި ރަހުމަތްތެރިން މިވަނީ ނިއުޔޯކްގައި އޭނާގެ ބްރައިޑަލް ޝަވަރ ފާހަގަ ކޮށްފައެވެ.\nޕްރިޔަންކާ ވަނީ އޭނާގެ އިންސްޓަގްރާމުގައި ބްރައިޑަލް ޝަވަރ ފާހަގަކުރި ކުރި އިރު ނަގާފައިވާ ފޮޓޯތަކާއި ވީޑިއޯތައް ހިއްސާ ކޮށްފައެވެ.\nޕްރިޔަންކާގެ ބްރައިޑަލް ޝަވަރއަށް ދިޔަ ގާތް އެކުވެރިންގެ ތެރޭގައި ލުޕިޓާ ނަޔޯންގޯ އަދި ކެލީ ރިޕާގެ އިތުރުން ވެސް ގިނަ ރައްޓެހިން ހިމެނެއެވެ.\nފިލްމް މޭކަރ މުބީނާ ރެޓޯންސޭ އާއި އޭނާގެ އަންޖުލާ އަޗާރިއާއަށް ޕްރިޔަންކާ ވަނީ އެހާ ފުރިހަމަ ބްރައިޑަލް ޝަވަރއެއް ބާއްވަދީނީތީ ޝުކުރު އަދާކޮށްފައެވެ.\nޕްރިޔަންކާ ހިއްސާ ކޮށްފައިވާ ވީޑިއޯގައި އޭނާގެ މަންމަ މަދޫ ޗޯޕްޅާ އާއި ނިކްގެ މަންމަ އެޑެނީސް ރިޗާޑް އަދި އޭނާގެ އެކުވެރިންނާ އެކު ނަޝާ ވީޑިއޯއެއް ހިއްސާ ކޮށްފައެވެ. އޭގެ ތެރޭގައި ޕްރިޔަންކާގެ އެކުވެރި ހޮލީވުޑް ތަރި ލުޕިޓާ ނަޔޯންގޯ އަދި ކެލީ ރިޕާ ހިމެނެއެވެ.\nޕްރިޔަންކާގެ ބަރައިޑަލް ޝަވާގައި އޭނާ ލާފައި ހުރީ ގައުން އެކެވެ. އަދި ކަރުގައި ވަނީ ހިމަ ޑައިމަންޑް ނެކްލޭސްއެއް އަޅާފައެވެ.\nއެންމެ ފަހުގެ ރިޕޯޓްތައް ބުނާ ގޮތުން ޕްރިޔަންކާ އާއި ނިކް ވަނީ އެ މީހުންގެ ކައިވެނީގެ ހަފްލާ ޖޯދްޕޫރުގައި ބާއްވަން ފައިނަލްކޮށްފައެވެ. ޕްރިޔަންކާ އާއި ނިކް ކައިވެނި ކުރުމަށް ހަމަޖެހިފައި ވަނީ މެހްރަންގަތު ފޯޓްގައި ކަމަށް ރިޕޯޓްތައް ބުނެއެވެ. ޕްރިޔަންކާ އާއި ނިކް އެންގޭޖް ކޮށްފައި ވަނީ މި އަހަރުގެ އޮގަސްޓް މަހުގެ 18 ގައެވެ. އެ ދެ މީހުންގެ އެންގޭޖްމެންޓް ހަފްލާ ބާއްވާފައި ވަނީ އިންޑިއާގެ ސަގާފަތާ އެއްގޮތަށް މުމްބާއީގައެވެ.


250,000 Dollar invest kuraa bidheyseenah visa libeygothah gaanoonu islaahukohfi – Iru\nރާއްޖޭގެ ސަރުކާރުން ކަނޑައަޅާ ރިއަލް އެސްޓޭޓް ނުވަތަ އެނޫން ވިޔަފާރިއަކަށް 250،000 ޑޮލަރު އިންވެސްޓް ކުރާ ފަރާތްތަކަށް ކޯޕަރޭޓް ރެޒިޑެންޓް ވީޒާ ދޭގޮތަށް އިސްލާހު ގެނެސް އިމިގްރޭޝަންގެ ބިލު ފާސްކޮށްފި އެވެ.\nމިހާރު އޮންނަ ގޮތުން ކޯޕަރޭޓް ރެސިޑެންޓް ވިސާ ދެނީ، މަދުވެގެން 50 މިލިއަން ޑޮލަރު އިންވެސް ކުރާ ފަރާތްތަކަށެވެ.\nއިމިގްރޭޝަން ގާނޫނަށް އިސްލާހު ގެނުއުމުގެ ބިލު މަޖިލީހުން މިއަދު ފާސް ކުރީ 53 ވޯޓުންނެވެ. ވަކި ގޮތަކަށް ވޯޓު ނުދެއްވާ ތިން މެމްބަރުން ތިއްބެވި އެވެ.\nހޯމަ ދުވަހުގެ ޖަލްސާގައި މި ބިލު ދިރާސާކޮށް، ރައްޔިތުންގެ މަޖިލީހުގެ ގައުމީ ސަލާމަތާއި ހާރިޖީ ގުޅުންތަކުގެ ކޮމިޓީން އެކުލަވާލި ރިޕޯޓަށް ބަހުސްކޮށްފައިވާއިރު، ކޮމިޓީން ވަނީ އިމިގްރޭޝަންގެ ގާނޫނަށް މުހިއްމު އިސްލާހުތަކެއް ގެނައުމަށް ނިންމާފަ އެވެ.\nއެގޮތުން މީޓިންގ ވީޒާ އަދި ކޯޕަރޭޓް ރެޒިޑެންޓް ވީޒާ ދޫކުރުމަށް ވަނީ ނިންމާފަ އެވެ. މީޓިންގް ވީޒާ އަކީ ކުރިން ރާއްޖޭގައި ދޫކުރެވެމުން އައި ވީޒާއެއް ނޫނެވެ. އެހެންކަމުން މިފަދަ ވީޒާއެއް ތައާރަފްކުރުމަށް ކޮމިޓީގައި ފުޅާ ދާއިރާއެއްގަ މަޝްވަރާކުރެވުނެވެ. މީޓިންގް ވީޒާގެ ދަށުން އާދެވޭނީ ކޮންފަރެންސްތަކާ މީޓިންތަކުގެ އިތުރުން ސަރުކާރުން ހުއްދަދީގެން އަންނަ އިވެންޓުތަކަށެވެ.\nމީގެއިތުރުން ކޯޕަރޭޓް ރެޒިޑެންޓް ވީޒާގެ ދެބާވަތެއް ދޫކުރުމަށް ކޮމިޓީގެ ރިޕޯޓުގައިވެ އެވެ. ކޮމިޓީ ރިޕޯޓުގައިވަނީ ރާއްޖޭގެ ބޭންކެއްގައި 250،000 ޑޮލަރު ފަސް އަހަރުގެ މުއްދަތަކަށް ބަހައްޓާފައިވާ ފަރާތްތަކަށް އެ ބަހައްޓާފައިވާ މުއްދަތަށް ވީޒާ ދޫކުރުމަށް ހުށައަޅާފަ އެވެ. އަދި ރާއްޖޭގެ ސަރުކާރުން ކަނޑައަޅާ ރިއަލް އެސްޓޭޓް ނުވަތަ އެނޫން ވިޔަފާރިއަކަށް 250،000 ޑޮލަރު އިންވެސްޓް ކުރާ ފަރާތްތަކަށް ފަސް އަހަރުން ފަސް އަހަރުން އެ އިންވެސްޓްމެންޓްގެ މުއްދަތުގައި ވީޒާ ދޫކުރުމަށް ވަނީ އިސްލާހު ހުށައެޅިފަ އެވެ.\nއިންވެސްޓް ކުރަންވާނީ، ސަރުކާރުން ކަނޑައަޅާ އުސޫލެއްގެ މަތިން ސަރުކާރުން ކަނޑައަޅާ ވިޔަފާރިތަކަށް ކަމަށްވެސް ކޮމިޓީން ފާސްކޮށްފައިވާ އިސްލާހުތަކުގައި ބުނެފަ އެވެ.\nމީގެއިތުރުން ދިވެއްސަކާ ކައިވެނިކޮށްގެން އުޅޭ ބިދޭސީންގެ ތެރެއިން، ކައިވެނީގެ މުއްދަތުގައި ރާއްޖޭގައި ހުރުމަށް އެދޭ ބިދޭސީންނާއި، އެ ކައިވެނިން ދަރިއެއް ލިބިފައިވާ ބިދޭސީންގެ ތެރެއިން، ވަރިވެފައިވާ ޙާލަތުގައި ނުވަތަ އޭނާ ކައިވެނިކޮށްގެން އުޅުނު މީހާ ނިޔާވެފައިވާ ޙާލަތުގައި، އޭނާގެ ދަރިންނާއެކު ރާއްޖޭގައި ހުރުމަށް އެދޭ ބިދޭސީންނަށް ރެޒިޑެންޓް ވީޒާ ދޫކުރުމަށް ވަނީ ނިންމާފަ އެވެ. މި ހާލަތްތައް ނިމުމަކަށް އައުމުން ވީޒާ ބާތިލުވެގެންދާނެ ކަމަށް ރިޕޯޓުގައިވެ އެވެ.\nއޭގެ އިތުރުން އެ ހާލަތްތައް ދެމިއޮތްނަމަ، އެފަރާތަކަށް ދޫކުރާ ކޯޕަރޭޓް ރެސިޑެޓް ވިސާ ކޮންމެ ފަސް އަހަރަކުން އާ ކުރަން ޖެހޭނެ ކަމަށް ކޮމިޓީން ވަނީ ފާސްކޮށްފަ އެވެ. ފުރަތަމަ ހުށަހަޅާއިރު، ލިބޭނީ އެއް އަހަރު ދުވަހުގެ މުއްދަތަކަށެވެ.


އެކަނި ކުދިން ބަލަހައްޓާ މަންމައިންނާއި ބަފައިންނަށް ދިހަހާސް ރުފިޔާ ދޭން ނިންމަވައިފި\nއެކަނި ކުދިން ބަލަހައްޓާ މަންމައިންނާއި ބައްޕައިންނަށް ދޭ މާލީ އެހީގެ ޕްރޮގްރާމް އިޞްލާޙުކޮށް އެކަނި ކުދިން ބަލަހައްޓާ މަންމައިންނާއި ބަފައިންނަށް ދިހަހާސް ރުފިޔާ ދޭން ވަޒީރުންގެ މަޖިލީހުގެ ލަފާފުޅާއެކު ރައީސުލްޖުމްހޫރިއްޔާ އިބްރާހިމް މުޙައްމަދު ޞާލިޙް ނިންމަވައިފިއެވެ.\nރައީސުލްޖުމްހޫރިއްޔާ މިގޮތަށް ނިންމަވާފައި ވަނީ މިއަދު ބޭއްވެވި ވަޒީރުންގެ މަޖިލީހުގެ ޖަލްސާގައި މިނިސްޓްރީ އޮފް ޖެންޑަރ، ފެމެލީ އެންޑް ސޯޝަލް ސަރވިސަސް އިން ހުށަހެޅުއްވި ކަރުދާހަށް ވަޒީރުންގެ މަޖިލީހުގައި މަޝްވަރާ ކުރެއްވުމަށްފަހުގައެވެ.\nނޭޝަނަލް ސޯޝަލް ޕްރޮޓެކްޝަން އެޖެންސީގެ ފަރާތުން މިނިސްޓްރީ އޮފް ޖެންޑަރ، ފެމެލީ އެންޑް ސޯޝަލް ސަރވިސަސް އިން މި ކަރުދާސް ހުށަހަޅުއްވާފައި ވަނީ، އެކަނި ކުދިން ބަލަހައްޓާ މަންމައިން އަދި ބައްޕައިންނަށް ދޭ މާލީ އެހީގެ ޕްރޮގްރާމް މިހާރު ހިނގަމުންދާގޮތުން އެހީ ޙައްޤުވާ ބައެއް ފަރާތްތައް އިސްތިސްނާ ވަމުންދާތީ އެކަން އިޞްލާހުކޮށް މުރާޖަޢާކުރުމާމެދު ވަޒީރުންގެ މަޖިލީހުގެ ލަފާފުޅެއް ހޯއްދެވުމުގެ ގޮތުންނެވެ. 2016 ވަނަ އަހަރު މި އެހީ ދެވޭ އުސޫލަށް ގެނެވުނު ބަދަލުތަކާ ގުޅިގެން ވަރަށް ގިނަ ފަރާތްތައް މި އެހީން ވަނީ މަޙްރޫމްވެފައެވެ. އެހެންކަމުން މި ގެނެވޭ އިސްލާޙްތަކާއެކު މިހާރު އެހީ ޙައްޤުވާ ފަރާތްތަކަށް ކުރިމަތިވާ ގޮންޖެހުންތަކަށް ޙައްލު ލިބިގެންދާނެއެވެ.\nމިގޮތުން މިއަދު ވަޒީރުންގެ މަޖުލީހުގައި މަޝްވަރާކުރެއްވުމަށްފަހު ގެންނަވަން ނިންމެވި ބަދަލުތަކުގެ ތެރޭގައި، ފަގީރުކަމުގެ ޙާލަތު ކަނޑައެޅުމުގައި މިހާރު ބޭނުންކުރާ މިނިމަމް ޔުނިޓަކީ، "ގޭބިސީ" (އެއްތަނެއްގައި ކައްކައި ކައިބޮއި ނިދައި އުޅޭ އެންމެން) ކަމަށް ބެލުމުގެ ބަދަލުގައި، ފަގީރުކަމުގެ ޙާލަތު ކަނޑައެޅުމުގައި ބަލާ މިނިމަމް ޔުނިޓަކީ، އެކަނި ކުދިން ބަލަހައްޓާ މަންމަ ނުވަތަ ބައްޕަގެ ޢާއިލާ ކަމުގައި ކަނޑައެޅުމަށް ނިންމެވުން ހިމެނެއެވެ. މީގެކުރިން އެހީގެ މިންވަރު ކަނޑައަޅާފައި ވަނީ ކުދިންގެ މައްޗަށް ބިނާކޮށް، ކޮންމެ ކުއްޖަކަށް 1000 ރުފިޔާ ހިސާބު ކުރުމަށްފަހު މަހެއްގެ މައްޗަށް ޢާއިލާއަކަށް އެންމެ ގިނަވެގެން 3000 ރުފިޔާ ލިބޭގޮތަށެވެ. ނަމަވެސް މިއަދު ގެންނެވި ބަދަލުގައި މަހެއްގެ މައްޗަށް ޢާއިލާއަކަށް އެންމެ ގިނަވެގެން ދެވޭ ޢަދަދު 10،000 ރުފިޔާއަށް އިތުރުކުރުމަށް ވެސް ވަޒީރުންގެ މަޖިލީހުން ނިންމެވިއެވެ. މީގެ އިތުރުން މިހާރުގެ ޙާލަތަށް ބައްލަވައި "އިންކަމް ތްރެޝްހޯލްޑް" ކަނޑައަޅުއްވާނީ މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސް އިންކަމުގައި ވެސް މިއަދުގެ ވަޒީރުންގެ މަޖިލީހުން ވަނީ ނިންމަވާފައެވެ. މީގެ އިތުރުން ނުކުޅެދުންތެރިކަން ހުންނަ ފަރާތްތަކަށް ދެވޭ މާލީ އެހީ، އެކަނި ކުދިން ބަލަހައްޓާ މަންމައިންނާއި ބައްޕައިންނަށް ލިބެމުން ދިޔަނަމަވެސް އެކަނި ކުދިން ބަލަހައްޓާ މަންމައިންނާއި ބައްޕައިނަށް ދެވޭ އެލަވަންސްވެސް އެފަދަ މަންމައިންނާއި ބައްޕައިންނަށް ލިބޭގޮތަށް ހަމަޖެއްސެވުން ވެސް މި ނިންމުންތަކުގެ ތެރޭގައި ހިމެނެއެވެ.


Resort thakun kandah kuni alhaathee Nasheed ves kanboduve vadaigenfi\nރިސޯޓުތަކުން ކަނޑަށް ކުނި އަޅާތީ ނަޝީދު ވެސް ކަންބޮޑުވެވަޑައިގެންފި\n19 ޖެނުއަރީ 2021 - 13:49:13\nރިސޯޓުތަކުގައި އުފެދޭ ކުނި ކަނޑަށް އަޅާ މައްސަލާގައި ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު ވެސް ކަންބޮޑުވުން ފާޅުކުރައްވައިފި އެވެ.\nމި ވާހަކަ މި ދުވަސްވަރު ބޮޑަށް ދެކެވެމުން ދަނީ ޓޫރިޒަމް ދާއިރާއަށް ހާއްސަކޮށް އެންވަޔަރްމެންޓް މިނިސްޓްރީން މާ ކުރިން ހަދާފައިވާ ގަވާއިދަކަށް ބަލައި ރިސޯޓުތަކުން އުފެދޭ ކުނި ކަނޑަށް އަޅަމުން އަންނަ މައްސަލައަށް ހައްލެއް ހޯދަން މަޖިލީހުގެ އެންވާރަމަންޓް ކޮމިޓީން މަސައްކަތް ފަށާފައި ވާތީ އެވެ.\nމަޖިލީހުގެ ހޯރަފުށި ދާއިރާގެ މެމްބަރު އަހްމަދު ސަލީމް (ސައްލެ) ވަނީ ރިސޯޓެއްގެ ދޯންޏަކުން ކަނޑަށް ކުނި އަޅާ މަންޒަރު ފެންނަ ވީޑިއޯއެއް ސޯޝަލް މީޑިއާއަށް ދޫކޮށްލައްވާފަ އެވެ.\n"ރާއްޖޭގެ ރިސޯޓުތަކުން ދުވާލެއްގެ މައްޗަށް 389 ޓަނުގެ ކުނި އުފައްދާ ކަމަށް ލަފާ ކުރެވޭއިރު، އޭގެ ތެރެއިން 233 ޓަނަކީ ކާބޯތަކެތީގެ ނުވަތަ އޯގެނިކް ކުނި. ގަވާއިދުގެ ދަށުން މިފަދަ ކުނިތައް ކަނޑަށް އެޅުމުގެ ހުއްދަ ރިސޯޓުތަކަށް ލިބިފައިވޭ. މި ވަރަށް ކުނި އަޅަމުން ދާ ނަމަ ގުދުރަތީ ގޮތުން މެނޭޖު ކުރެވޭ ވަރަށް އިތުރުވެދާނެ. އަޅުގަނޑުމެން ގަވާއިދު ބަދަލު ކުރަން ޖެހޭ،" ސައްލެ ވިދާޅުވި އެވެ.\nއެ ވީޑިއޯ ފެނި އެތައް ބަޔަކު ކަންބޮޑުވުން ފާޅުކުރަމުން ދާއިރު، އޭގެ ތެރޭގައި ނަޝީދު ވެސް ހިމެނިވަޑައިގަންނަވަ އެވެ. އެމަނިކުފާނު ވިދާޅުވީ ކުނި ނައްތާލުމަށް މޫދަށް ކުނި އެޅުމަށް ވުރެ މާ ރަނގަޅު ގޮތްތައް ހުންނާނެ ކަމަށެވެ.\n"މިއީ ބޮޑު މައްސަލައެއް އަދި ރިސޯޓުތަކުގެ އަދަދު އިތުރުވާ ވަރަކަށް މައްސަލައިގެ ބޮޑުކަން އިތުރުވާނެ. ޔަގީނުން ވެސް މިކަމަށް މާ ރަނގަޅު ހައްލުތައް އެބަހުރި، ކޮމްޕޯސްޓު ހެދުން ނުވަތަ ކާބޯތަކެތީގެ ކުނިން ބަޔޯގޭސް އުފެއްދުން؟ މީހުން ރާއްޖޭގައި ޗުއްޓީ ހޭދަކުރަނީ ރާއްޖޭގެ ގުދުރަތީ ރީތި މާހައުލުގެ ސަބަބުން. އަޅުގަނޑުމެން އެ ރީތިކަން ހަލާކު ކުރަމުން ދާއިރު، އޭގެ ގެއްލުން ވާނީ ވެސް ހަމަ އަޅުގަނޑުމެންނަށް،" ނަޝީދު ވިދާޅުވި އެވެ.\nއިއްޔެ މި މައްސަލާގައި މޯލްޑިވްސް އެސޯސިއޭޝަން ފޯ ޓޫރިޒަމް އިންޑަސްޓްރީޒް (މަޓީ) ގެ ވެރިން ވަނީ ކޮމިޓީއަށް ހާޒިރުކޮށްފަ އެވެ. އެ ފަރާތްތަކުން ބުނީ ކުއްލިއަކަށް ގަވާއިދު ބަދަލުކޮށްފި ނަމަ ވިޔަފާރިތައް ބަނގުރޫޓުވެދާނެ ކަމަށެވެ.\nއެކަމާ ގުޅިގެން ކޮމިޓީގެ މަސައްކަތުގައި އިސްކޮށް އުޅުއްވާ މާފަންނު އުތުރު ދާއިރާގެ މެމްބަރު އިބްރާހީމް ރަޝީދު (ބޮންޑޭ) ވިދާޅުވީ ފަޅު ރަށްތަކުގައި ރިސޯޓު ހަދަން ދޫކުރީ ކުއްލިއަަކަށް ނޫން ކަމަށާއި ކުނި މެނޭޖް ކުރުމާއި ކުނި ނައްތާލާނެ ދުނިޔޭގައި ލެއްވިހާ ވަސީލަތެއް ބޭނުން ކުރާނެ ކަމަށް ރިސޯޓު ހޯދުމަށް ބިޑްކުރާ ލިޔެކިޔުންތަކުގައި ހުންނާނެ ކަމަށެވެ.


Dhiraagun Raajjeygai 5G tha'aaraf koffi\nމި ސަރަޙައްދުތަކުގައި 5ޖީ ސަޕޯޓްކުރާ ޑިވައިސް ގެންގުޅުއްވާ ކަސްޓަމަރުންނަށް އެއްވެސް އިތުރު ޑޭޓާ ޗާރޖަކާ ނުލައި އަދި މިހާރު ގެންގުޅުއްވާ ސިމް މެދުވެރިކޮށް މި ޚިދުމަތް ބޭނުންކުރެވޭނެއެވެ.\nދުނިޔޭގައި މިވަގުތު 5ޖީ ސަޕޯޓްކުރާ ޑިވައިސްތައް ވަރަށް މަދެވެ. ދިރާގުން ދަނީ ދުނިޔޭގެ ފޯނު އުފައްދާ ބޮޑު ކުންފުނިތަކާ ގުޅިގެން ރާއްޖޭގެ މާރކެޓަށް އެންމެ ފަހުގެ 5ޖީ ސަޕޯޓްކުރާ ފޯނުތަކާއި ޑިވައިސްތައް ގެނައުމުގެ މަސައްކަތް ކުރަމުންނެވެ. ރާއްޖޭގައި އެންމެ އަވަހަށް ތައާރަފުކުރެވިގެން ދާނެ 5ޖީ ޑިވައިސް އަކީ މީގެ2ދުވަސް ކުރިން މާރކެޓަށް ނެރުނު ހުއާވޭ މޭޓް × ފޯނެވެ.\nދިރާގުން ވަނީ މިއަހަރު “ޑިޖިޓަލް ރާއްޖެ” ނަމުގައި މުޅި ރާއްޖެ ޓެކްނޮލޮޖީގެ އައު ހަރުފަތަކަށް ގެނެސްދިނުމަށް ކެމްޕެއިނެއް ފަށާފައިއެވެ. މި ކެމްޕެއިންގެ ދަށުން ދިރާގުން ވަނީ މި އަހަރު އެޕްރީލް މަހު ހައިސްޕީޑް ފައިބަރ އިންޓަނެޓް ރާއްޖޭގެ އާބާދީގެ 75% އަށް ފޯރުކޮށްދީފައިއެވެ. އަދި ހަމަ އެހެންމެ، ރާއްޖޭގައި ފުރަތަމަ ފަހަރަށް ގިގަބިޓް ސްޕީޑުގައި 1 ޖީ.ބީ.ޕީ.އެސް އާ ހަމައަށް ދެވޭ އިންޓަނެޓްގެ ޚިދުމަތް ރާއްޖޭގެ ގޭބިސީތަކަށް ވަނީ މި އަހަރު ޖޫން މަހު ތަޢާރަފުކޮށްފިއެވެ.\nދިރާގު5ޖީ


Raajjey Ge Fandiyaarun India Gai Thamreen Kuranee - Vaguthu\nކޮވިޑް-19: ރާއްޖޭގެ ހާލަތު ބިރުވެރި ކަމެއްގައި އޮވެ، ކުރިއަށް -2މިނެޓް ކުރިން\nރާއްޖޭގެ ފަނޑިޔާރުން އިންޑިއާގައި ތަމްރީން ކުރަން ނިންމައިފި\n9 މަސް ކުރިން ( ނޮވެމްބަރު 7, 2019 )\nރާއްޖޭގެ ކޯޓުތަކުގައި މިހާރު ތިއްބެވި ފަނޑިޔާރުންނާއި ޝަރުޢީ ދާއިރާގެ އެހެން މުވައްޒަފުންނަށް އިންޑިއާގައި ހާއްސަ ތަމްރީންތަކެއް ދޭން ނިންމައިފިއެވެ.\nއިންޑިއާ އިން ރާއްޖޭގެ ޝަރުޢީ ދާއިރާގެ މުވައްޒަފުން ތަމްރީން ކުރުމަށް ދެގައުމުގެ ދެމެދުގައި އެމްއޯޔޫއެއްގައި ސޮއި ކުރަން މިހާރު ގެންދަނީ ތައްޔާރުވަމުންނެވެ. އެ އެމްއޯޔޫގައި ސޮއި ކުރުމުގެ ހުއްދަ އިއްޔެ އޮތް އިންޑިއާގެ ކެބިނެޓް ބައްދަލުވުމުގައި ވަނީ އެގައުމުގެ ސަރުކާރަށް ދީފައެވެ. ނަމަވެސް އެމްއޯޔޫގައި ސޮއި ކުރާނެ ސީދާ ތާރީޚެއް އަދި އެއްވެސް ފަރާތަކުން އިއުލާނެއް ނުކުރެއެވެ.\nއިންޑިއާ އިން ރާއްޖޭގެ ޝަރުޢީ ދާއިރާގެ މުވައްޒަފުން ތަމްރީން ކުރުމަށް ތައްޔާރުވަމުން ދާއިރު ޝަރުޢީ ދާއިރާ އިސްލާހް ކުރުމަކީ ވެރިކަންކުރާ އެމްޑީޕީގެ ވަރަށް މުހިއްމު ވައުދެކެވެ. އެވައުދުގެ ތެރޭގައި ފަނޑިޔާރުންނާއި ޝަރުޢީ ދާއިރާގެ މުވައްޒަފުން އިތުރަށް ތަމްރީން ކުރުން ވެސް ހިމެނެއެވެ.\nރާއްޖޭގެ ފަނޑިޔާރުންގެ ފެންވަރު މަތިކުރުމަށް އިތުރު ތަމްރީން ދިނުމަށް އިންޑިއާ އާއި އެކު ސޮއި ކުރަން ތައްޔާރުވަމުން ދާއިރު ފަނޑިޔާރުންގެ ފެންވަރު ވަޒަން ކުރުމަށް ޤާނޫނުގައި އޮތް މުއްދަތު ފަހަނައަޅައިގެން ގޮސްފައި ވާއިރު ވެސް އެކަން އޮތީ ނުކުރެވިއެވެ.\nރާއްޖޭގެ ހުރިހާ ފަނޑިޔާރުންގެ ގާބިލްކަން ވަޒަންކޮށް އެއްވެސް ފަނޑިޔާރެއް އިސްތިސްނާ ކުރުމެއްނެތި ހުރިހާ ފަނޑިޔާރުންގެ ފެންވަރު ބެލުމަށް މިޑިޔަ ޖޫން މަހު ވެސް ޖުޑީޝަލް ސާވިސް ކޮމިޝަން (ޖޭއެސްސީ) އިން ނިންމިއެވެ. ފަނޑިޔާރުންގެ ފެންވަރު ބެލުމަށް ބޭރުގެ ކޮންސަލްޓަންޓެއްގެ އެހީ ހޯދާނެ ކަމަށް ޖޫން މަހު ޖޭއެސްސީ އިން ވިދާޅުވި ނަމަވެސް އޭގެ ފަހުން ފަނޑިޔާރުންގެ ފެންވަރު ބެލުމާއި ބެހޭ ގޮތުން ޖޭއެސްސީ އިން އެއްވެސް ވާހަކައެއް ނުދައްކައެވެ.\nސަރުކާރު ބަންދުކުރި ނަމަވެސް ޝަރީޢަތްތައް ކުރިއަށް ގެންދަން ޖޭއެސްސީން އަންގައިފި\nނޮވެމްބަރު 7, 2019 09:49\nއިސްލާމީ ޝަރީޢަތް އެންމެ މޮޅަށް ދަންނަނީ މޯދީ އުތަ؟\nނޮވެމްބަރު 7, 2019 09:52\nތިމިގައުމް މިހާރައްވުރެވެސް ބޮޑައް ހަލާކްވީ އިންޑިޔާ އަކީ މިދުނިއޭގަ އޮތް އެއްމެ ކޮރަޕްޓް ގައުމް. ތީ ކެނެރީ ދާއްބަގެ ދުރުވިސްނުންދޯ ނަސީދުގެބަލާ ބޮޑުވާނެ މިއުޅޭ ހާހެއްހާ ޅަމީދަލައްވުރެން މިނަސީދުގެ ކިބައިން\nﷲ މިގައުމް ސަޅާމަތް ކުރައްވާށިއެވެ އާމީން\nނޮވެމްބަރު 7, 2019 09:54\nތިޔައުޅުއްވަނީ ރިސްވަތުދީގެން ކަނަކަންނިންމަން ތީ ދުނިޔޭގަވެސް އެންމެ ބޮޑު ރިސްވަތުދޭ އަދި ހިފާ ގައުމު މި ރާއްޖޭގެ ދުވަސް ތިދިޔައީ ތިމީހުންގެ އަތްދަށުވެއްޖިއްޔްޔާ ކޮބާތަ ގާސިމާ މައުމޫނު ތާހިރުވެއްޖެ ތި ވަނީ ދެ ގައްދާރުންނައް ތިދެމީހުން މި ދައުމު ތިޔާ ފަސާދަކުރަން ޖާގަދިނީ ....\nނޮވެމްބަރު 7, 2019 10:00\nޢއިނގިރޭސި ވިލާތް ރަނގަޅުވާނީ އޭގެތެރޭ އަންނިވެސް ދާންޖެހޭނެ..\nނޮވެމްބަރު 7, 2019 10:01\nތީ ކޮއްމެހެން ކުރަންޖެހޭ ކަމެއް އޭރުން ގެރި ކަތުލުމަކީ މަރުގެ އަދަބު ތަންފީޒު ކުރަން ޖެހޭ\nކަމެއް ކަން ތަމްރީން ހެދި ހުރިހާ ގާޒީން ނަށް ދަސްވާނެ.\nނޮވެމްބަރު 7, 2019 10:12\nހިނދޫން ގެ ކާފަރު ދީންނުގެ ޝަރީއަތް ކިޔަވަންތަ\nނޮވެމްބަރު 7, 2019 10:13\nތި ނޫން ގައުމެއް ނުލިބުނީ ތަ؟\nނޮވެމްބަރު 7, 2019 10:38\nރާއްޖެ ލާދީނީކުރަނީ ، ދިވެޙިން ހަނު.\nދިވެހިންގެ ޒަމާން ތިޔަ ދިޔައީ!\nނޮވެމްބަރު 7, 2019 11:14\nލާދީނީ ފިކުރު އިސްލާމީ ސަރީއާ މަނާކުރާ ބަޔަކާއެކީ ތަމްރީނު ހަދަނީ ކޮންކަމެއް ހާސިލްކުރަން. ދިވެހިންނޭ. ދިވެހިންނޭ. ހޭލާކަށް ނުވޭތަ\nނޮވެމްބަރު 7, 2019 11:35\nއިސްލާމީ ޝާރިޢަތް ކިޔަވަން އެންމެ ރަނގަޅު ވާނީ އިންޑިޔާ އާއި އިޒްރޭލް!!!\nނޮވެމްބަރު 7, 2019 11:59\nޢިސްލާމީގައުމެއްގެ ފަޑިޔާރުން ތަމުރީނު ކުރަން އެއްމެ ރަގަޅު ގައުމުތީ ވަރައް އަވަހައް ގެރިއަށް ހުކުމް ކުރަން ދަސްވާނެ\nނޮވެމްބަރު 7, 2019 12:56\nމިހާރުވެސް އިންޑިޔާ ފަނޑިޔާރުން ފުލުހުންނަށް ދުއްޕާންކޮށް ހަޅުތާލުކުރަނީ...\nބަގާވާތެއް ސާބިތެއް ނުވާނެދޯ\nނޮވެމްބަރު 7, 2019 14:03\nއެންމެ ކޮރަޓް ގައުމުގަ ކުރީމަ ރަގަޅުވާނީ\nނޮވެމްބަރު 7, 2019 14:31\nވ.ރަނގަޅުވާނެ..ދެންއިވޭނީ އިންޑިޔާ އިން ދިވެހިންނަށް ހިލޭ ބިންދޫ ކުރާ ވާހަ ކަ...ނި ކަންހެގޮވާނެ... ހަހަހަހަހަ\nނޮވެމްބަރު 7, 2019 14:51\nވަރަށް ގިނަ ފަނޑިޔާރުން ތިކަމުގައި ދެކޮލުވާނެކަން ޔަޤީން. ސަބަބަކީ ގިނަ ފަނޑިޔާރުންނަކީ އިގިރޭސި ބަހުން ދެ ލަފްޒެއް ބުނެލަން އަދި ލިއެ ލަން ވެސް ނޭގޭނެހާ ފެންވަރު ދަށް ފަނޑިޔާރުން ކަމުގައި ދެކޭވާހަކަ ދަންނަވަން. މިކަމުގެ ސަބަބުން ސަރުކާރަށް ވަރަށް ބޮޑު ގޮންޖެހުމަކާއި ކުރިމަތި ވާނޭކަން ޔަޤީން.\nޔާﷲ މިޤައުމުގެ ފަނޑިޔާރުންނަށް އިބަ އިލާހު ހަތް އުޑުމަތިން ބާވާލެއްވި ފޮތުގައިވާ ގޮތަށް ޢަދުލަށް ޙުކުމް ކުރުމުގެ ހެޔޮ ތައުފީޤު ދެއްވާނދޭވެ. އާމީން ޣައިރު މުސްލިމުންގެ އަވާގައި ޖެހި އިސްލާމްދީނުގައި ﷲ ސުބްޙާނަހޫ ވަތަޢާލާ ލައްވާފައިވާ ޢަދުލުގެ ނިޒާމް ފުޑާނުލައްވާ. މުސްލިމުންނަށް ވުރެ އެމީހުން ގެ ކުރިމަތީ ގެރިވެސް މާ ހުރުމަތްތެރި އެއްޗަކަށް ހަދައިގެން އުޅޭބައެއް އެއީ. ކީރިތި ޤުރުއާނާއި ޙަދީޘަށް ވުރެ ރަނގަޅު މަގެއް ވާކަމަށް މުސްލިމުން ޤަބޫލުކޮށްގެން ނުވާނެ. ފަޑިޔާރުން\nﷲ ގެ ފޮތަށް ޢަމަލު ކުރަން ފަސްނުޖެހޭ.މިއީ މިނިވަން މުސްތަޤިއްލު އިސްލާމީ ދައުލަތެއް\nނޮވެމްބަރު 7, 2019 15:27\nގެރި ތަކަށް ހުރި ބޮޑު އުފަލެށް\nނޮވެމްބަރު 7, 2019 15:28\nނޮވެމްބަރު 7, 2019 21:50\nމާތް ކަލާކޯ؟ މުޅި ދުނިޔޭގައިވެސް އޮތް އެންމެ ކޮރަޕްޓް ގައުމު ތީ\nނޮވެމްބަރު 9, 2019 07:42\nއިންޑިޔާ އަކީ އެމީހުންގެ ޤާނޫނާއި އެއްގޮތަށް ޝަރީޢަތް ކުރުމުގައި ލާމަސީލު ގައުމެއް. ޢެއީ ވަޟަޢީ ޤާނޫން. ދިވެހި ރާއްޖޭގައިވެސް އޮތީ އިސްލާމީ އަދި ޥަޟަޢީ މަސްހުނި ކުރުމެއް. މީގަ ޤަބޫލު ކުރަން ޖެހެނީ ތަޖުރިބާ އިންޑިޔާ އިންވެސް ހޯދޭނެކަން. ކަންކުރާ އުޞޫލު ދަސްކުރެވޭނެކަން. ކުރިއެރުން ލިބޭނެކަމަށް ޤަބޫލު ކުރަން ޖެހޭ.


Maamendhoo Council Raees Dhaandhoo Anhen Beyfulhunnah Huthuru Basthah Kiyaafaivaathee Ekan Kuveri Kuran - Dhaandhoo Council މާމެންދޫ ކައުންސިލްގެ ރައީސް އަންހެން ބޭފުޅުންނަށް ހުތުރު ބަސްތައް ކިޔާފައިވާތީ އެކަން ކުށްވެރިކުރަން – ދާންދޫ ކައުންސިލް – Huvadhoo News Maamendhoo Council Raees Dhaandhoo Anhen Beyfulhunnah Huthuru Basthah Kiyaafaivaathee Ekan Kuveri Kuran - Dhaandhoo Council Huvadhoo News\nގއ ދާންދޫ ކައުންސިލް ރައީސް އަދި މެމްބަރުން، ދާންދޫ ދާއިރާގެ މެމްބަރާއި އެކު - ފޮޓޯ: ދާންދޫ ކައުންސިލް\nގއ މާމެންދޫ ކައުންސިލް ރައީސް އަޙްމަދު ޢަަޒީޒު، ގއ ދާންދޫ އަންހެން ބޭފުޅުންނަށް މަތިކޮށް ހުތުރު ބަސްތަކެއް ކިޔާފާއިވާތީ އެކަން ދާންދޫ ކައުންސިލުން ކުށްވެރިކޮށް ބަޔާނެއް ނެރެފިއެވެ.\nދާންދޫ ކައުންސިލުން ނެރުނު ބަޔާނުގައި ބުނެފައިވަނީ، ދާންދޫ އަންހެން ބޭފުޅުންނަށް މަތިކޮށް މާމެންދޫ ކައުންސިލްގެ އޮފިޝަލް ވައިބަރ ގްރޫޕެއްގައި މާމެންދޫ ކައުންސިލްގެ ރައީސް އަހުމަދު އަޒީޒް ހުތުރު ބަސްތައް ކިޔާފައިވާތީ އެފަދަ ކަންކަން ކުރުން ހުއްޓާލުމަށް އަންގާކަމަށެވެ.\nދާންދޫ ކައުންސިލުން ހިންގާ ހަރަކާތްތަކާއި ޕްރޮގްރާމްތަކުގެ ތެރެއިން ނެރޭ މަންޒަރުތަކާއި ފޮޓޯތަކާއި ހަބަރުތަކަކީ އެކައުންސިލުގެ ފިކުރީ ތަކެތި ކަމާއި އެރަށުގެ އެންމެހާ ރައްޔިތުންނަކީ އެކައުންސިލް، އެމީހުންގެ މައްޗަށް ބާރުވެރިވާ ރައްޔިތެއްކަމާއި، އެރަށުގެ ކޮންމެ ރައްޔިތެއްގެ ކާރާމާތާއި އަގު ނެގެހެއްޓުމަކީ އެކައުންސިލްގެ މައްޗަށް ލާޒިމްކަމެއްކަމަށާއި، އެއިން އެއްވެސް އަންހެން ބޭފުޅަކަށް ވިޔަސް އަދި ފިރިހެން ބޭފުޅަކަށް ވިޔަސް އެއިން އެއްވެސް ރައްޔިތެއްގެ އަބުރަށް ހުތުރުވާގޮތަށް އެއްވެސް ފަރާތަކުން ބަސްމަގު ބޭނުންކުރުމަކީ މިކައުންސިލުން އެދޭކަމެއް ނޫންކަމުގައި ދަންނަވާ ކަމަށްވެސް އެކައުންސިލުން ނެރުނު ބަޔާނުގައި ބުނެފައިވެއެވެ.\nއެގޮތުން އެކައުންސިލުން ކުރިއަށް ގެންދިޔަ ހަރަކާތްތަކެއްގެ ފޮޓޯތަކުގެ ތެރެއިން ކައުންސިލްގެ ރައީސް މުހައްމަދު އާޞިފުގެ އަމިއްލަ ފޭސްބުކް އެކައުންޓުގައި ހިއްސާކޮށްފައިވާ ފޮޓޯއެއް މާމެންދޫ ކައުންސިލްގެ ވައިބަރ ގްރޫޕަކަށް ހިއްސާކޮށް މާމެންދޫ ކައުންސިލްގެ ރައީސް ބޭނުންކުރީ އައިބުވެތި ބަސްމަގެއް ކަމަށް އެކައުންސިލުން ދެކޭ ކަމަށްވެސް އެބަޔާނުގައި ބުނެފައިވެއެވެ.\nކައުންސިލް ރައީސް މުހައްމަދު އާޞިފްގެ އަމިއްލަ ފޭސްބުކަށްލާފައިވާ ދާންދޫ ދޮށީ އުމުރުގެ އަންހެން ބޭފުޅެއްގެ ފޮޓޯއެއް ޝެއަރކޮށް ގއ މާމެންދޫ ކައުންސިލްގެ ރައީސް، “އާސިފު އުޅުއްވަނީ އިއްދައިން ކެނޑިފައި ތިބި މީހުންނާއެކު ކައުންސިލް ހިންގަން”، މިފަދައިން ބަސްމަގު ބޭނުންކުރި ކުރުމަކީ ކައުންސިލްގެ ރައީސެއްގެ ހައިޘިއްޔަތުން އެފަދަ މަގާމެއްގައި ހުރެ ބޭނުންކުރި އައިބުވެތި ބަސްމަގެއް. އަދި އެކަން ދާންދޫ ކައުންސިލުން ނުހަނު ބޮޑަށް ކުށްވެރިކުރަން – ދާންދޫ ކައުންސިލުން ނެރުނު ބަޔާނުގައި ބުނެފައިވެއެވެ.\nއަދި އެކަމަކީ އެފަދަ މަގާމެއްގައި ހުރިމީހަކު އަމުދުން ކޮށްގެންވާނެ ކަމެއް ނޫންކަމަށާއި، އަންހެން ބޭފުޅުންނަށް ނިސްބަތްކޮށް އެބޭފުޅުންގެ ކަރާމާތަށް ހުތުރުބަސްތައް މާމެންދޫ ކައުންސިލްގެ ރައީސް އަހުމަދު އަޒީޒު ބޭނުންކުރި މިމައްސަލަ ކަމާއިބެހޭ އިދާރާތަކުން ބައްލަވައި ފިޔަވަޅު އަޅުއްވައި ދެއްވުމަށް ގޮވާލާކަމަށްވެސް އެބަޔާނުގައި ބުނެފައިވެއެވެ. އަދި އެފަދަ ކަންކަން ތަކުރާރު ނުކޮށް ހުއްޓާލުމަށް މާމެންދޫ ކައުންސިލްގެ ރައީސަށް އަންގަވާކަމަށްވެސް އެބަޔާނުގައި ބުނެފައިވެއެވެ.


"Adheeb Tug Boat Ah Eree Beys Faruvaa Ah Dhanee Kamah Bune" - Vaguthu\n"އަދީބު ޓަގް ބޯޓަށް އެރީ ބޭސް ފަރުވާއަށް ދަނީ ކަމަށް ބުނެ"\nރާއްޖޭގެ ކުރީގެ ނައިބު ރައީސް އަހުމަދު އަދީބުގެ ޕާސްޕޯޓް ހިފަހައްޓާފައިވަނިކޮށް، ވަގަށް އިންޑިއާއަށް އެތެރެވާން އުޅެނިކޮށް، މިއަދު ވަނީ އިންޑިއާއިން ހިފަހައްޓާފައެވެ. އެގައުމުގެ ޓަމިލް ނާޑޫގެ ތޫތުކުޑީ ބަނދަރުން އަދީބު އަތުލައިގެންފައިވާއިރު، އޭނާ ހުރިހީ އިމިގްރޭޝަންސްގެ ބެލުމުގެ ދަށުގައި ކަމަށް އިންޑިއާގެ ނޫސްތަކުން ބުނެއެވެ.\nއަދީބު ފިލާފައިވާއިރު، އެމްއެމްޕީއާރުސީގެ ތަހުގީގުގައި ސުވާލު ކުރުމަށް އިއްޔެ މެންދުރު 2:00 އަށް ފުލުހަށް ހާޒިރުވާން އޮތީ އޭނާއަށް އަންގައިފައެވެ. އޭނާ އެދުވަހު ވަޑައިގަންނަވާނެ ކަމަށް ފުލުހުންނަށް އެންގި ކަމަށް ވެސްވެއެވެ. އަދީބު ފުލުހުންނަށް އަންގާފައި އޮތީ އޭނާ ހަފްތާ ބަންދުގައި އާއިލާއާއެކު ރިސޯޓަކަށް ވަޑައިގަންނަވަނީ ކަމަށާއި މާލޭގައި ނޫޅުއްވާނެ ކަމަށެވެ.\nއިންޑިއާގެ ނޫސްތަކުން ބުނާ ގޮތުގައި އަދީބް ހައްޔަރުކުރަން ފުލުހުން ހާއްސަ އޮޕަރޭޝަނެއް ހިންގާފައިވަނީ ޓަގް ބޯޓުގައި ހުރި ފަޅުވެރިއެއްގެ މައުލޫމާތަށެވެ. "ވާގޯ 9" ނަމަކަށް ކިޔާ ކަނޑު ބޯޓަކީ އާންމުކޮށް ނުވަ ފަޅުވެރިން އުޅޭ ބޯޓެކެވެ. އަދި ރަޖިސްޓްރީ ކޮށްފައި ވަނީވެސް ނުވަ ފަޅުވެރިންނެވެ. އެހެން ނަމަވެސް އަދީބު ދިޔަ ދަތުރުގައި 10 ފަޅުވެރިން އޭގައި ތިބުމުން، އޭގައި ދިޔަ އިންޑިއާގެ ފަޅުވެރިޔާ އެކަން ރިޕޯޓް ކުރި ކަމަށްވެއެވެ.\nއާންމުކޮށް ވަކި ބަނދަރުތަކަކުން، ސައްހަ ލިޔެކިޔުންތަކާއެކު މީހުންނަން އިންޑިއާއަށް އެތެރެވެވޭ ނަމަވެސް، އަދީބު ދިޔައީ އެއްވެސް ސައްހަ ލިޔުމެއް ނެތި ކަމަށް އެގައުމުގެ އެކްޓާނަލް އެފެއާޒްއިން ވަނީ ބުނެފައެވެ. ބޯޓުގައި އިންޑޮނޭޝިއާގެ އަށް ފަޅުވެރިންނާއި، އިންޑިއާއެކު އެކަކު މަސައްކަތް ކުރާއިރު، އަދީބުގެ މައުލޫމާތު ރިޕޯޓް ކުރީ އިންޑިއާގެ މީހާ ކަމަށް ރިޕޯޓްތައް ބުނެއެވެ.\nއިންޑިއާގެ ނޫސްތަކުން ބުނާ ގޮތުގައި އަދީބު ބޯޓަށް އެރީ ބޭސް ފަރުވާއަށް އިންޑިއާއަށް ދާ މީހެއްގެ ގޮތުގައެވެ. އަދި ބައެއް ކްރޫ މެމްބަރުން ގާތު އެހެން ބުނި ކަމަށްވެސް ވެއެވެ. އަދީބު އިންޑިއާއަށް ވަގަށް އެތެރެވާން އުޅުމުގެ ހަބަރު ވެގެންދިޔައީ އެގައުމުގެ އެކްޓާނަލް އެފެއާޒްއަށްވެސް ހައިރާން ކުރުވަނި ހަބަރެއްގެ ގޮތުގައެވެ. އެއީ އަދީބު ބޭސް ފަރުވާ ކުރުމަށްފަހު އެގައުމު ދޫކޮށް ދިޔައީ ދާދި ފަހުން ކަމަށްވާތީއެވެ.\nއަދީބު އިންޑިއާއަށް އެތެރެވާން އުޅުނު ޓަގް ބޯޓަކީ ބޮޑު ހިލަޔާ، ހިލަވެލި އުފުލާ ބޯޓެކެވެ. އަދީބު އޭގެން ދަތުރުކުރީ ފަޅުވެރިއެއް ގޮތުގައެވެ. ފަޅުވެރިއެއްގެ ޔުނީފޯމްގައެވެ.\nއޮގަސްޓް 1, 2019 20:19\nއަޖައިބެއް މީހަކު ނުވާނެ؟ ބޭސްފަރުވާއަށް ދަނީ ޓަގުބޯޓަށް އަރައިގެންތަ؟ ތީ ރާއްޖެ ދެކެ ލޯބިވާތީ އަހަރުންދެކެ ލޯބިވާތީ ނުފިލާނަމޭ ކިޔާ ޓުވީޓު ކުރި މީހާ. މިހާރު ކޮންތާކު މިޖެހުނީ. ލަދުން ބޯހަލާކު.\nއޮގަސްޓް 1, 2019 23:18\nޕިސްޕިސް ދައްކާވާހަކަ މަތިން ނުފޮނުވީމަ ދެން ދެވެން އޮތްގޮތަކަށްދޯ ދާނީ މަނަމަވެސް ތީނަނަމަވެސް ދާތާ..ތިވާހަކަ ދައްކަބަލަ ސަންގު އަންނިޔާދިމާ އެމީހާ އަދި އަދީބަށްވުރެ ލަދުހަޔާތްކުޑައްނު އަދީބު ހެދީތެދުތާ އޭނަހުސް ދޮގުހަދާހަދާފަ މައިބަދައޭ އިސްތައްޓޭ ދަމަމުން ދިޔަދޯ؟؟ ހަނދާންނެތުނީ މުސްކުޅިކަމުން ދައިތަމެން\nއޮގަސްޓް 1, 2019 20:35\nއާމްދަނީ ހޯދަން މަސައްކަތް ކުރަންޖެހޭނެ އެހެންވެ ބޯޓްގަ ދަތުރުކުރަން ދިޔަކަމަށްވާނީ\nއޮގަސްޓް 1, 2019 20:36\nލަދުން ބޯހަލާކު ބުރޯ " އަދީބު އޭގެއިން ދަތުރުކުރީ ފަޅުވެރިއެއްގެ ގޮތުގައި އަދި ފަޅުވެރިއެއްގެ ޔުނީފޯމުގައި " ޕިސް ޕިސް ަ\nއޮގަސްޓް 1, 2019 20:47\nބޭސްފަރުވާއަށް ދާމީހަކު ކުރޫ ޔުނީފޯރމްގަ؟ ދެން ދިވެހިން ގަޅިހެދިފަ ތިބޭ! އަދިވެސް ކިޔަންވީ މިކަލޭގެމީ ހުދުކާފޫރުކޮޅެކޭބާ؟\nއޮގަސްޓް 1, 2019 22:12\nއަދިވެސް ޕާރޓީއެއް ހަދާއިރަށް ސޮއި ކުރަން ދުވޭ. އެ ޕާރޓީގެ މުގުލުގައި ހުރީ މުޖުރިމެއްކަން އިނގޭއިރުގަވެސް. މީ ކޮންކަހަލަ ދިވެހިންނެއްބާ. ހާދަހާއޭ ގަމާރީ\nއޮގަސްޓް 1, 2019 21:57\nލަންކާގަ ފިލުވީ ލުތުފީ... އިންޑިޔާގަ ބުރޯ... އަަވައްޓެރި ގައުމު ތަކަށް ވެސް އެޖެންޑާ 19 މިވަނީ މުސީބާތަކަށް ނޫންތޯ؟ ބޮޑުކަމުގޮސް ދަނޑިން ތެޅިޔަސް މި އެޖެންޑާ19 ހިންގަން ފެށިފަހުން މިވާ ބަދުނާމަށްވުރެ ތާހިރުވާނެ.... މިހާރު މޯދީ އެއުޅެނީ އާސަންދަ ފެޅި ހިސާބުން ކަނޑާލައިގެން... ދެން ޔެލޯސް އަތްޖަހަމާ....\nއޮގަސްޓް 1, 2019 22:30\nލަންކާގަ ފިލުވީ ލުތުފީ... އިންޑިޔާގަ ބުރޯ... އަަވައްޓެރި ގައުމު ތަކަށް ވެސް އެޖެންޑާ 19 މިވަނީ މުސީބާތަކަށް ނޫންތޯ؟ ބޮޑުކަމުގޮސް ދަނޑިން ތެޅިޔަސް މި އެޖެންޑާ19 ހިންގަން ފެށިފަހުން މިވާ ބަދުނާމަށްވުރެ ތާހިރުވާނެ... މިހާރު މޯދީ އެއުޅެނީ އާސަންދަ ފެޅި ހިސާބުން ކަނޑާލައިގެން... ދެން ޔެލޯސް އަތްޖަހަމާ..\nއޮގަސްޓް 1, 2019 22:51\nއިންޑިޔާ އާއި ރާއްޖެ އާއި ދެމެދު ފެރީ ދަތުރު ކުރީގެ ނައިބުރައީސް ފައްޓަވައިދެއްވައިފި\nއޮގަސްޓް 1, 2019 23:21\nޓްޓިކޮރިން އަށްދިވެހިން ކިޔަނީ (ސޫތުކުޅި)\nއޮގަސްޓް 2, 2019 00:07\nކާކުގެ ބޯއްޓެއް؟ ވެރިފަރާތް ބަލާފަ ބޭރު މީހެއްގެ އެއްޗެއް ވިއްޔާ މިރާއްޖޭ ކޮންބަޔަކާތޯ އެމީހުންނާއި ގުޅުން އޮތީ..އަދީބު ދުވަހަކުވެސް މިރާއްޖޭ ރައްޔިތުން ބަލައި ނުގަންނާނެ..ބެލެވޭ ގޮތުން ރިލުވާން ކޭސް އަށް ފިލަން..\nއޮގަސްޓް 2, 2019 00:50\nފިލިޖެއްތަ ފެޓޭ ކަލެއްއަށް ؟ އެއްމެ ބޮޑު ވަގު\nއޮގަސްޓް 2, 2019 00:58\nރާއްޖެއިން ބޮޑުހިލަ ބޭރުކުރަން ފަށައިފި. ފެށުމުގެގޮތުން ފުރަތަމަ ފޮނުވީ އެއް ހިލަ.\nއޮގަސްޓް 2, 2019 01:08\nގަބޫލެއްނުކުރަން. ޓަގުބޯޓަކަށް މީހަކު އަރާފަ ބޭސްފަރުވާއަކަށް ތިމަންނާ ޓުޓިކޮރިންއަށް ގެންގޮސްދޭށޭބުނީމަ ގެންގޮސްދޭވަރުގެ ގަމާރު ކެޕްޓަނުންނެއް މިހާރަކު ނުތިބޭނެ. ޚަބަރުގެ ސުރުޚީ ބަދަލުކުރަން ޖެހޭ.


ޑައިރެކްޓަރުން ތިއްބަވާ މާލޭ މުނިސިޕަލްޓީ ގެ ސަމާލުކަމަށް – Maldivian Democratic Party\n15 ޖެނުއަރީ 2009\nޑައިރެކްޓަރުން ތިއްބަވާ މާލޭ މުނިސިޕަލްޓީ ގެ ސަމާލުކަމަށް\nރައީސުލްޖުމުހުރިއްޔާ މުނިސިޕަލްޓީއަށް ރައީސަކު ހަމަޖައްސެވީ އެމުއައްސަސާއިން ރައްޔިތުންނަށް ދެއްވާ ހިދުމަތްތަކާއި އެ މުއައްސަސާގެ ވެރިން އިހްމާލްވެ، ކޮރަޕްޝަނާއި ފަސާދައިގެ މައްސަލަތައް ފެންމަތިވެ ރައްޔިތުންގެ ޝަކުވާތައް އިންތިހާއަށް ދިއުމުންކަމުގައި ބެލެވިދާނެވެ.\nކަންމިހެން އޮތްކަމުގައިވިޔަސް، އަލަށް އައްޔަން ކުރެވުނު ރައީސްހަށް އަދި އެމުއައްސަސާގެ ތެރެއިން އެއްބާރުލުން ލިބޭނެގޮތެއް ނުވާކަމަށް މައުލޫމާތު ލިބިފައިވެއެވެ. މިމަހުގެ6ވަނަ ދުވަހުވެސް އެމުއައްސަސާއަށް ކުރީގެ ރައީސް ވައްދާފައިތިބި 11 ޑައިރެކްޓަރުންގެ ތެރެއިން އޮފީހަށް ހާޒިރުވެވަޑައިގަތީ އެންމެ2ޑައިރެކްޓަރުންނެވެ. މާލޭ މުނިސިޕަލްޓީން މިހާރު ކަންތައްތައް ކުރަން ނުވަތަ ހިދުމަތްތައް ހޯދަން މިޖެހެނީ ވަރަށް އުނދަގުލުންނެވެ. މާލޭގެ އެތަން މިތަނަށް ބައެއް ފަރާތްތަކުން ކުނި އަޅަމުންދާތީ އެކަން ހައްލުކުރުމަށްޓަކައި ޢާއްމު ރައްޔިތުން މުނިސިޕަލްޓީއާއި ގުޅުމުން އެއްވެސް ކަހަލަ ހިތްހަމަޖެހޭ ޖަވާބެއްނުލިބޭ ކަހަލަ ޝަކުވާތައްވެސް ލިބެމުންދާކަން ފާހަގަކުރެވެއެވެ. މާލޭ ބާޒާރުމަތީގައި ހުންނަ ޢާންމު ފާހާނާބަރިއަކީ އެސަރަޙައްދުގައި މަސައްކަތްކުރާ އެތައްހާސް މީހުން ފާހާނާކުރަން ސަރުކާރުން ހައްދަވާފައިވާ ނުހަނު ބޭނުންތެރި އަދި އެޚިދުމަތް މެދުކެނޑިއެއްޖެނަމަ ވަރަށް ގިނަގުނަ ދަތިތައް ކުރިމަތިވާނެ ތަނެކެވެ.\nމިއީ އެންމެ ހަތްސަތޭކަރުފިޔާގެ މޯޓަރެއްގަނެ3ގަޑިއެއްހާއިރުގެ ތެރޭގައި ޙައްލު ކުރެވެންހުރި ކަމެކެވެ. ނަމަވެސް ކުރިން ދެންނެވިފަދަ ޑައިރެކްޓަރުން މިމަސައްކަތަށް ފަރުވާކުޑަކޮށް ސަރުކާރާއިމެދު ރައްޔިތުންގެ ހިތްތަކުގައި ނަފްރަތު އުފެއްދުމުގެ ރޫހުގައި ރައްޔިތުންނަށް އެފާޚާނާބަރިން ލިބެންވާ ޚިދުމަތް އެވަނީ ހުއްޓާލާފައި ކަމުގައި ބެލެވެއެވެ. މާލޭ މުނިސިޕަލްޓީއަށް ސަރުކާރުން ވެރިއަކު ލެއްވީމާ އެވެރިމީހާއަށް ކަންކަން އޮޅުވާލާފާ ސިއްރުކުރަން އުޅޭބަޔަކު ޢާއްމުންނާއި ދޭތެރޭ ޢަމަލު ކުރާނެގޮތް އަޅުގަނޑު ދަންނަވާކަށް ނެތީމެވެ. މިހެން މިދެންނެވީ ރައްޔިތުންނަށް ޚިދުމަތްކުރަން ރައްޔިތުން މުސާރަ ދީފައި ތިބި ބަޔަކު ރައްޔިތުން ރުޅިއަރުވައިގެން ވަކި ޕާޓީއަކަށް ސަޕޯޓުކުރުވަން އުޅުއްވާކަމަށް ފެންނާތީއެވެ. މިއީ ރައްޔިތުން ރުހިގެން އުޅޭނެ ގޮތްގޮތެއް ނޫނެވެ.\nމިގޮތުން މިނިސްޓްރީ އޮފް އެޑިއުކޭޝަނާއި މިނިސްޓްރީ އޮފް ހެލްތާއި، މިނިސްޓްރީ އޮފް ފިނޭސް އެންޑް ޓްރެޒަރީއަށް އަޅުގަޑު ބޯދިއްކޮށްލީމެވެ. މިތިން މިނިސްޓްރީގެ މުއައްޒިފުން ރައްޔިތުންނަށް ޚިދުމަތް ދެއްވާގޮތްވެސް އަޅުގަޑު ކުޑަކޮށް ބަލާލީމެވެ. އަދި އައި.ޖީ.އެމް.އެޗް ހަސްފަތާލުގެ ހާލުހުރީވެސް ވަރަށް ދަށު ދަރަޖައެއްގައެވެ. ރައްޔިތުންނަށް މުހިއްމު ހިދުމަތްތައް ދޭ ކައުންޓަރުތައް ގިނަވަގުތު ހުންނަނީ ހުހަށެވެ. ބައެއް ކައުންޓަރުތަކުގައި ފޯނުކޮށްގެން މަޖާނަގަމުން ދާއިރުވެސް ކަސްޓަމަރުން ދައްކާ ވާހަކައަށް ބީރުކަންފަތެއް ދީ ކަސްޓަމަރު ރުޅިއަރުވަމުން ދިޔަތަން އެޑިއުކޭޝަން މިނިސްޓްރީގެ ސްކޫލްތަކުގައި ޖާގަ ހަމަޖެއްސުމާއި ބޭހޭ ބައިން ފެނިގެންދިޔައެވެ. ހެލްތު މިނިސްޓްރީގެ ވެލްފެއަރާބެހޭ ބަޔަށް ވަދެލުމުން އަޅުގަޑު މޮޔަނުވީ ކިރިޔާއެވެ. އެތާގައި ތިބޭ މުއައްޒިފުންނަށް އެގަހުކޭލެއް މިގަހުކޭލެއް ވައްކެތްނުވެއެވެ. އެހީއަށް އެދިގެން ދާ ބަލިމީހުންނަކީ މާ ހޭލުންތެރި ބައެއްނޫންކަން އެތާގައި ތިއްބަވާ މުއައްޒިފުންނަށް ނޭންގެނީ ބާއެވެ؟ ބައެއް މީހުން ރުޅިގަދަވެ ތަނުގައި އަދުގަދަ ކުރަމުން ދެއެވެ. ޚިދުމަތްދޭން އިންނަ ކުއްޖާވެސް ޕްރެޝަރަށްއަރާފައި ނުސީދާގޮތަށް އެއްޗެހިގޮވާ މަންޒަރު ފެނުނެވެ. އެއްވެސް ސިއްޓަމެއްނެތެވެ. ހެޔޮވެރިކަމެއް ކުރުމަށްޓަކާ ރައީސުލްޖުމުހުރިއްޔާ އެމިނިސްޓްރީއާއި ހަވާލުކުރައްވާފައިވާ މިނިސްޓަރު ކޮބައިބާއެވެ؟ އަމިއްލަފުޅަށް ކޮޓަރިކޮޅުން ނިކުމެވަޑައިގެން އޮފީސްތެރެއިން ރައްޔިތުންނަށް ޚިދުމަތްދެނީ ކޮންގޮތަކުން ކިހިނެތްތޯ ނުބައްލަވާނަމަ ހެޔޮވެރިކަން ބަދަލުވެގެންދާނީ އަނިޔާވެރިކަމަކަށެވެ. މިކަންކަން ރަގަޅުކުރުމަށާއި މިދިމާވި ނުވަތަ މިފެނުނު މަންޒަރުތައް މިނިސްޓަރަށް ސިފަކޮށްދިނުމަށްޓަކާ ގުޅާގުޅާ ވަރުބަލިވިއިރުވެސް ފޯނެއްނުނަންގަވައެވެ. ހޮސްޕިޓަލްގައި ބަލިމީހުންނަށް ޚިދުމަތްލިބުމުގައި ވަރަށްގިނަގުނަ ހިތްދަތި އިހްސާސްތައް ރައްޔިތުންނަށް ކުރަމުންދާތަން ފެންނަމުން އެބަދެއެވެ. ރަށްރަށުން މާލެއައިސް ހަސްފަތާލުން ފަރުވާ ލިބިގަތުމަށްޓަކައި ދިއުމުން ކޮންމެވެސް ބޭރުބަހަކުން އެމީހާއި މުޙާތަބުކުރުމުގެ ސަބަބުން އެބުނާ އެއްޗެއް ބަލިމީހާއަށް ނޭނގި ހުރިހާ ކައުންޓަރުތަކަށް ހިނގި މަންޒަރު އަޅުގަޑު ވަރަށް ގާތުން ބެލީމެވެ. މިފަދަ މީހުން ހޮސްޕިޓަލު ތެރޭގައި އާވާރާވެގެން ވާނުވާ ނޭނގި ތިބޭތަން ފެނުމުން މައުމޫން ހޮސްޕިޓަލްގެ ވަޒީފާއަށް ފޮނުވާފައި އެޕާޓީގެ މެމްބަރުން ކަންކުރާނެ ގޮތްކަން އަޅުގަޑަށް އެނގޭތީ އެކަމާ ކަންބޮޑެއް ނުވެއެވެ. ވަރަށް މުސްކުޅި އަންހެނަކާއި ދިމާލަށް ލެބޯރަޓަރީގައި އިން ކުއްޖަކު ހަޅޭއްލަވައިގަތް އަޑަށް އަޅުގަނޑު އެބުރި ބަލާލީމެވެ. އެދައިތަ ގާތު އަޅުގަޑު އެހީމެވެ. ކިހިނެތްވީ ތޯއެވެ؟ އެދައިތަ ބުނީ އޭނާ އެއްޗެއް ނޭނގިގެން ދެފަހަރު ސުވާލު ކުރީމާ ހަޅޭއްލަވައިގަތީ ކަމުގައެވެ. ކަންކަން މިހެން ހުންނާތީ ބައެއް ރައްޔިތުން ކިޔަނީ އަދިވެސް މައުމޫނުގެ ވެރިކަން މިގައުމުން ފޮހެވޭނެ ހެނެއް ހިޔެއްނުވެއެވެ. މިކަމަށް އޮތް ހައްލަކީ ކޮބައިބާއެވެ؟


Japan in 0.01 percent interest rate gai raajje ah 732 million Rufiyaage loan eh | Mihaaru\nޖަޕާނު ސަރުކާރާއި އެކު މިއަދު ސޮއިކުރި އެކްސްޗޭންޖް އޮފް ނޯޓްސް، ފޮރިން މިނިސްޓަރު އަބްދުﷲ ޝާހިދު (ކ) އާއި ޖަޕާނު ސަފީރު ކެއިކޯ ޔަނާއި ދައްކާލަނީ -- ފޮޓޯ: ފޮރިން މިނިސްޓްރީ\nޖަޕާނުން 0.01 ޕަސެންޓް އިންޓަރެސްޓް ރޭޓުގައި ރާއްޖެއަށް 732 މިލިއަން ރުފިޔާގެ ލޯނެއް\n28 ސެޕްޓެމްބަރ 2020 - 15:19 67 comments\nކޮވިޑް-19 ގެ ސަބަބުން ރާއްޖެ އަށް ދިމާފައިވާ އިގްތިސާދީ ދަތިކަމުން އަރައިގަތުމުގައި އެހީވުމަށް ޖަޕާނުން ރާއްޖެ އަށް ދޭ ފަސް ބިލިއަން ޔެން (732 މިލިއަން ރުފިޔާ) ގެ އެކްސްޖޭންޖް އޮފް ނޯޓްސްގައި ސޮއިކޮށްފި އެވެ.\nފޮރިން މިނިސްޓްރީގައި ބޭއްވި ރަސްމިއްޔާތުގައި، މި ލޯނުގެ އެކްސްޗޭންޖު އޮފް ނޯޓްސްގައި ރާއްޖޭގެ ފަރާތުން ސޮއިކުރެއްވީ ފޮރިން މިނިސްޓަރު އަބްދުﷲ ޝާހިދެވެ. ޖަޕާނު ސަރުކާރުގެ ފަރާތުން ސޮއިކުރެއްވީ އެ ގައުމުން ރާއްޖެ އަށް ކަނޑައަޅާފައި ހުންނަވާ ސަފީރު ކެއިކޯ ޔަނާއީ އެވެ.\nއެކްސްޖޭންޖް އޮފް ނޯޓްސް އަކީ ރަސްމީ އެއްބަސްވުމުގައި ސޮއިކުރުމުގެ ކުރިން ވެވޭ އެއްބަސްވުމެކެވެ. ރަސްމީ އެއްބަސްވުމުގައި ސޮއިކުރައްވާނީ އަންނަ ބުދަ ދުވަހު ކަމަށް ފޮރިން މިނިސްޓްރީން ބުންޏެވެ.\nPress Release:https://t.co/UUqhCgtnw2 pic.twitter.com/gEv0w4Aqfg\n— Ministry of Foreign Affairs 🇲🇻 (@MoFAmv) September 28, 2020\nމިއީ ޖަޕާނު ސަރުކާރުން ރާއްޖެ އަށް މިހާތަނަށް ދީފައިވާ ލޯނުގެ އެންމެ ބޮޑު އެހީ އެވެ. މި ލޯނު އަނބުރާ ދައްކަން ޖެހޭނީ 0.01 ޕަސެންޓްގެ އިންޓްރެސްޓް ރޭޓުގަ އެވެ. ހަތަރު އަހަރު ފަހުން ދައްކަން ފަށަން ޖެހޭ ލޯނު ހަލާސްކުރަން ޖެހޭނީ 15 އަހަރުންނެވެ.\nމި ރަސްމިއްޔާތުގައި ފޮރިން މިނިސްޓަރު ވިދާޅުވީ، މި ފައިސާ ރާއްޖެ އަށް ލިބެނީ ލޯނެއްގެ ގޮތުގައި ނަމަވެސް އެއީ ޖަޕާނު ސަރުކާރުން ރާއްޖެއަށް ދޭ ދީލަތި އެހީއެއް ކަމަށެވެ. އަދި އެކަމަށް ޖަޕާނު ސަރުކާރަށާއި އެ ގައުމުގެ ރައްޔިތުންނަށް ޝާހިދު ޝުކުރުއަދާކުރެއްވި އެވެ.\n"ހިސާބު ޖައްސަވާ ބޭފުޅުންނަށް އެނގިވަޑައިގަންނަވާނެ 0.01 ޕަސެންޓުގެ [އިންޓްރެސްޓް ރޭޓަކާ އެކު] ލޯނެއް ދިނީމައި، ފައިސާގެ ގޮތުން ބަލައިފިއްޔާ، 15 އަހަރު ދުވަހުން ހިސާބު ޖަހާލީމައި އެއީ އެހީއެއްކަން،" މިނިސްޓަރު ވިދާޅުވި އެވެ.\nމިއީ ކޮވިޑް-19 އާ ދެކޮޅަށް ސަރުކާރުން ކުރަމުން އަންނަ މަސައްކަތަށް އެއްބާރުލުން ދިނުމުގެ ގޮތުން ޖަޕާނު ސަރުކާރުން ދިން ލޯނެކެވެ.\nJapan in dhey scholarship thakuge ehbasuvumugai soikoffi\nކޮވިޑް-19 ގެ ސަބަބުން ކުރިމަތިވެފައިވާ ދަތިކަމާ ގުޅިގެން، ޔުނިސެފު މެދުވެރިކޮށް 356،400 ޑޮލަރުގެ އެހީއަކާއި ރެޑް ކްރެސެންޓް މެދުވެރިކޮށް 185،000 ޑޮލަރުގެ އެހީއެއް އަދި ޔޫއެންޑީޕީ މެދުވެރިކޮށް 1.4 މިލިއަން ޑޮލަރުގެ އެހީއެއް ވެސް ޖަޕާނުން ވަނީ މީގެ ކުރިން ރާއްޖެއަށް ދީފަ އެވެ. އަދި އަންނަ އަހަރުން ފެށިގެން ކޮންމެ އަހަރަކު، މަތީ ތައުލީމު ހާސިލްކުރަން ހަ ދިވެހި ދަރިވަރުން ޖަޕާނަށް ފޮނުވަން ވެސް އެ ގައުމުން ވަނީ މި މަހު ކުރީކޮޅު އެއްބަސްވެފަ އެވެ. އެގޮތުން، ކުރިއަށް އޮތް ހަތަރު އަހަރު ތެރޭގައި 24 ކުއްޖަކަށް މި ފުރުސަތު ދޭނެ އެވެ.\nއިތުރު ލިޔުންތައް ޖަޕާން އަބްދުﷲ ޝާހިދު، ފޮރިން މިނިސްޓަރު ރާއްޖެ-ޖަޕާން ބޭރުގެ އެހީ


މިނިސްޓަރ ޝިދާތާ ރަސްމީ ދަތުރުފުޅެއްގައި ނޯވޭއަށް ފުރާވަޑައިގަންނަވައިފި – މިނިސްޓްރީ އޮފް ޖެންޑަރ, ފެމިލީ އެންޑް ސޯޝަލް ސަރވިސަސް\nމިނިސްޓަރ ޝިދާތާ ރަސްމީ ދަތުރުފުޅެއްގައި ނޯވޭއަށް ފުރާވަޑައިގަންނަވައިފި\nނޯވޭގެ ވެރިރަށް އޮސްލޯގައި ކުރިއަށް ދާ “އެންޑިންގ ސެކްޝުއަލް އެންޑް ޖެންޑަރ-ބޭސްޑް ވަޔަލެންސް އިން ހިއުމެނިޓޭރިއަން ކްރައިސިސް” ކޮންފަރެންސްގައި ބައިވެރިވެވަޑައިގަތުމުގެ ގޮތުން ނޯވޭ ސަރުކާރުގެ ދައުވަތަކަށް މިނިސްޓަރ އޮފް ޖެންޑަރ، ފެމިލީ އެންޑް ސޯޝަލް ސަރވިސަސް އަލްފާޟިލާ ޝިދާތާ ޝަރީފް މިރޭ ފުރާވަޑައިގަންނަވައިފިއެވެ.\nމި މަހުގެ 23ން 24ށް ކުރިއަށް ކުރިއަށް ގެންދިއުމަށް ހަމަޖެހިފައިވާ މި ކޮންފަރެންސްގެ ހައި-ލެވެލް ސެގްމެންޓްގައާއި ސައިޑް އިވެންޓްތަކުގައި މިނިސްޓަރ ޝިދާތާ ބައިވެރިވެވަޑައިގެންނެވުމަށް ވަނީ ހަމަޖެހިފައެވެ. ނޯވޭ ސަރުކާރާއި، ޔުނައިޓެޑް ނޭޝަންސް ޕޮޕިއުލޭޝަން ފަންޑް (ޔޫ.އެން.އެފް.ޕީ.އޭ) އަދި އިންޓަރނޭޝަނަލް ކޮމިޓީ އޮފް ދަ ރެޑް ކްރޮސް (އައި.ސީ.އާރް.ސީ) އިންތިޒާމުކޮށްގެން ބާއްވާ މި ކޮންފަރެންސްގެ އަމާޒަކީ އަނިޔާގެ ޝިކާރައަކަށް ވެގެންދާ ފަރާތް ވަކި ޖިންސަކަށް ނިސްބަތްވީތީ އޭނާއަށް އިންސާނީ އެހީތެރިކަން ފޯރުކޮށްދިނުމުގައި ގެންގުޅޭ ތަފާތުކުރުން ނައްތައިލުމާއެކު، ހަމަނުޖެހުމުގެ ޙާލަތްތަކުގައި ޖިންސީ ތަފާތުއެކި އަނިޔާތަކުގެ ޝިކާރައަކަށް ވެގެންދާ ފަރާތްތަކަށް އެހީތެރިކަން ފޯރުކޮށްދިނުމުގައި އޮންނަ ފަރަގު ނައްތައިލުމާ ގުޅޭ ގޮތުން މަޝްވަރާކުރުމެވެ.\nމި ކޮންފަރެންސްގައި، ނުރައްކަލަށް ހުށަހެޅޭ މީހުންނަށް ރައްކައުތެރިކަން ފޯރުކޮށްދިނުމުގައި ސިޔާސީ ގޮތުން ކުރެވޭ މަސައްކަތްތައް ހަރުދަނާކުރުމާއި، ޖިންސީ އަދި ވަކި ޖިންސަކަށްވީތީ ކުރާ އަނިޔާގެ ޝިކާރައަށްވާ ފަރާތްތަކަށް އެހީތެރިވުމާއި، އިންސާނީ ކާރިސާތަކުގައި މި ބާވަތުގެ އަނިޔާއަށް ހުށަހެޅޭ ފަރާތްތަކަށް އެހީތެރިކަން ފޯރުކޮށްދިނުމުގައި ޢަމަލުކުރަންވީ ގޮތާއި، އިތުރު މާލީ ވަސީލަތްތައް ކަނޑައެޅުމާ ގުޅޭ ގޮތުން މަޝްވަރާކުރުމަށް ހަމަޖެހިފައިވެއެވެ.\nއެކި ޤައުމުތަކުގެ ވަޒީރުންނާއި ސަފީރުންނާއި ޤައުމުތަކުގެ މަތީ ފެންވަރުގެ މަންދޫބުންގެ އިތުރުން ބައިނަލްއަޤުވާމީ އޭޖެންސީތަކާއި، މަދަނީ ޖަމަޢާތްތަކުގެ ވެރިން މި ކޮންފަރެންސްގައި ބައިވެރިވެވަޑައިގެންނެވުމަށް ވަނީ ހަމަޖެހިފައެވެ.\nއެޕްރީލް 2019ގައި މިނިސްޓްރީއަށް ރިޕޯޓުކޮށް އެޓެންޑްކޮށްފައިވާ މައްސަލަތައް →\n← އިންސާނީ ކާރިސާތަކުގައި ޖިންސީ ގޮތުންނާއި ވަކި ޖިންސަކަށްވީތީ ކުރިމަތިވާ އަނިޔާ ނިމުމަކަށް ގެނައުމަށް ޓަކައި ބޭނުންވާ ސިޔާސަތުތައް ނެގެހެއްޓުމުގައި ދިވެހިރާއްޖޭން ދެމިއޮންނާނެ – މިނިސްޓަރ ޝިދާތާ


މިވަގުތަށް ބޭނުންވާވަރަށް ފައިސާ އެބަހުރި، ހާސްވާކަށް ނުޖެހޭ: ފިނޭންސް – Dhen.mv\nމިވަގުތަށް ބޭނުންވާވަރަށް ފައިސާ އެބަހުރި، ހާސްވާކަށް ނުޖެހޭ: ފިނޭންސް\nMay 16, 2020 - 5:43 pm\nދައުލަތުގެ ކަންކަން މިވަގުތަށް ރޭވިފައި ހުރީ ރަނގަޅަށް ކަމަށާއި އަދި ހާސްވާންޖެހޭ ހާލަތަކަށް ނުދާ ކަމަށް ފިނޭންސް މިނިސްޓްރީގެ ޗީފް ފައިނޭންޝަލް ބަޖެޓް އެގްޒެކެޓިވް، އަހުމަދު ސަރުވަޝް އާދަމް ވިދާޅުވެއްޖެއެވެ.\nމިއަދު ބޭއްވި ނޫސްވެރިންގެ ބައްދަލުވުމުގައި ސަރުވަޝް ވިދާޅުވި މިވަގުތުން ވަގުތަށް ކުރަން ޖެހޭ ހަރަދުތައް ކުރުމަށް ފައިސާ އެބަހުރި ކަމަށާއި ހާސްވާ ހިސާބަށް ކަންކަން ނުދާ ކަމަށެވެ.\nސަރުވަޝް ވިދާޅުވީ މާލީ އިދާރާތަކުން ލޯނާއި ހިލޭ އެހީގެ ގޮތުގައި 200 ވަރަކަށް މިލިއަން ޑޮލަރު ހޯދުމަށް މަސައްކަތް ކުރަމުންދާ ކަމަށާއި އަދި އެ އިދާރާތަކުން އިތުރު ފައިނޭންސިން ފެސިލިޓީސްތައް ވެސް ތައާރަފްކުރަމުންދާއިރު، އެ ފެސިލިޓީސްތަކުގެ ތެރެއިން ވެސް އެހީތައް ހޯދުމަށް ރާއްޖެއިން މަސައްކަތް ކުރާނެ ކަމަށެވެ.\n"ފައިނޭންސިން ހޯދުމުގެ މަސައްކަތް ފިނޭންސް މިނިސްޓްރީން އަންނަނީ ކުރަމުން. އެހެން ގޮތްގޮތް ވެސް އެބަހުރި ފައިނޭންސިން ހޯދަން. ފައިނޭންސިން އަކީ ކޮންމެހެން މިއަދަކު އެއްފަހަރާ ބޭނުންވާނެ އެއްޗެއް ނޫން" ސަރުވަޝް ވިދާޅުވިއެވެ.\nމިހާރުން މިހާރަށް ކޮންމެހެން ދައްކަންޖެހޭ ބިލްތަކަށް ބޭނުންވާ ވަރަށް ދައުލަތުގައި ފައިސާ ހުރިކަމަށް ސަރުވަޝް ވިދާޅުވިއެވެ. އަދި އިތުރަށް ހަރަދުތައް ކުރެވޭނީ ފައިސާ ލިބޭ މިންވަރަކުން ކަމަށާއި އަދި ދަތިވާ މިންވަރަކުން ހަރަދުތައް ކުޑަކުރަން ވެސް ޖެހޭނެ ކަމަށް އޭނާ ވިދާޅުވެފައެވެ.\n"ފައިސާ ނެތިގެނެއް ނޫން މިއުޅެނީ. ފައިސާ ހޯދަންޖެހޭކަން މި ފާހަގަކުރަނީ. ދައުލަތުގެ ކަންކަން އަދި ރޭވިފައި ހުރީ ރަނގަޅަށް. އަދި މާބޮޑަށް ހާސްވާ ހިސާބަކަށް ދާކަށް ނުޖެހޭ. އެކަމަކު ވަރަށް ބާރަށް މަސައްކަތްކޮށްގެން ފައިސާ ހޯދަންޖެހޭކަން އެއީ ފެންނަން އޮތް ހަގީގަތެއް" ސަރުވަޝް ވިދާޅުވިއެވެ.\nކޮވިޑް-19 އަށް ކުރަން ޖެހޭ ހަރަދުތަކަށް ބޭނުންވާ ފައިސާ ހޯދުމަށްތަކައި ބޭރުގެ މާލީ އިދާރާތަކުން 290 މިލިއަން ރުފިޔާ ހޯދުމުގެ މަސައްކަތް މިހާރު ވެސް އަންނަނީ ކުރަމުންނެވެ.


Boduvazeerukan libunuthaa 1 dhuvas therey isthiufaa | Mihaaru\nދުނިޔެ / ސްވިޑެން\nބޮޑުވަޒީރުކަން ލިބުނުތާ އެއްދުވަސްތެރޭ އިސްތިއުފާ\nސޯޝަލް ޑިމޮކްރެޓިކް ޕާޓީގެ ލީޑަރު އެންޑަސަން. --ފޮޓޯ:އޭޕީ\n25 ނޮވެމްބަރ 2021 - 11:21\nސްޓޮކްހޯމް (ނޮވެމްބަރު 25) - ސްވިޑަންގެ ބޮޑުވަޒީރުގެ މަގާމަށް މަގްޑަލެނާ އެންޑަސަން އެ ގައުމުގެ ޕާލަމެންޓުން އައްޔަންކުރިތާ އެއް ދުވަސް ވެސް ނުވަނީސް އިސްތިއުފާ ދެއްވައިފި އެވެ.\nސްވިޑަންގެ ފުރަތަމަ އަންހެން ބޮޑުވަޒީރުގެ މަގާމަށް އައްޔަން ކުރި އެންޑަސަން އިސްތިއުފާ ދެއްވީ އެކަމަނާ ޕާލަމެންޓަށް ހުށަހެޅުއްވި ބަޖެޓް ފާސްނުވުމާއި ކޯލިޝަން ސަރުކާރުގައި ހިމެނޭ ބައިވެރިއެއް ކަމަށްވާ ގްރީންސް ޕާޓީ ވަކިވުމުންނެވެ.\n"ގާނޫނުއަސާސީއާ އެއްގޮތަށް ޕްރެކްޓިސް ކުރަމުން އަންނަ ކަމެއް އެއީ ކޯލިޝަން ސަރުކާރުގައި ހިމެނޭ ޕާޓީއެއް ވަކިވެއްޖެ ނަމަ ސަރުކާރު އިސްތިއުފާ ދިނުން،" ނޫސްވެރިންނާ ވާހަކަ ދައްކަވަމުން ސޯޝަލް ޑިމޮކްރެޓިކް ޕާޓީގެ ލީޑަރު އެންޑަސަން ވިދާޅުވި އެވެ. "ގާނޫނީ ގޮތުން ސުވާލު އުފެދޭ ފަދަ ސަރުކާރެއް ހިންގަން ހުންނަން އަޅުގަނޑު ބޭނުމެއް ނުވޭ."\nއެންޑަސަން ވިދާޅުވީ ސޯޝަލް ޑިމޮކްރެޓުންނާ އެކު މައިނޮރިޓީ ސަރުކާރެއް އުފެއްދިދާނެ ކަމުގެ އުއްމީދު ބޮޑު ކަމަށެވެ. އަދި އަލުން ބޮޑުވަޒީރުގެ މަގާމަށް އުއްމީދު ކުރައްވާ ކަމަށް ވިދާޅުވި އެވެ.\nސްވިޑަންގެ ބޮޑުވަޒީރުގެ މަގާމަށް އެންޑަސަން އައްޔަން ކޮށްފައި ވަނީ ލެފްޓް ޕާޓީއާ އެކު އެންމެ ފަހު ވަގުތު ގާއިމްކުރި އެއްބަސްވުމެއްގެ ދަށުންނެވެ. އެ ޕާޓީން ކޯލިޝަނުގައި ބައިވެރިވާން އެއްބަސްވީ ޕެންޝަން ބޮޑުކުރުމަށް ޝަރުތުކޮށްފަ އެވެ. ނަމަވެސް ލެފްޓް ޕާޓީއާ އެކުވި އެއްބަސްވުމާ މެދު ހިތްހަމަނުޖެހިގެން ސެންޓަ ޕާޓީން ވަނީ އެންޑަސަންގެ ބަޖެޓަށް އޮތް ތާއީދު އަނބުރާ ގެންގޮސްފަ އެވެ. ނަތީޖާއެއްގެ ގޮތުން އެކަމަނާގެ ބަޖެޓް ފާސްކުރަން ބޭނުންވާ އަދަދަށް ވޯޓެއް ހަމައެއް ނުކުރެވުނެވެ. އޭގެ ބަދަލުގައި ޕާލަމެންޓުން ފާސްވީ އިދިކޮޅު ޕާޓީތަކުން ހުށަހެޅި ބަޖެޓެވެ.\nއުމުރުން 54 އަހަރުގެ އިކޮނޮމިސްޓް، އެންޑަސަން ވަނީ ސްވިޑަންގެ ފިނޭންސް މިނިސްޓަރުގެ މަގާމު ވޭތުވެދިޔަ ހަތް އަހަރު އަދާކުރައްވައިފަ އެވެ.\nމިކޮޅުގަ މިކަމާ އުޅެނީ އިސްތިއުފާ ދޭން ނިކަން ފަރިތަ މީހެއް. އޭނަ އުޅުނު ދުވަސްވަރު ކެބިނެޓް އެއްކޮއްވެސް އިސްތިއުފާ ދިން\nބަރުލަމާނީ ނިޒާމުގައި މި މަންޒަރު ގިނަގިނައިން ފެންނާނެ. މިރާއްޖެއަށް މިފަދަ ނިޒާމެއް ހަމަ ބޭނުންބާ؟\nޑިމޮކްރަސީގެ ރީތި މިސާލު. މިރާއްޖޭގައި ރައްޔިތުން ނޫނެކޭ ބުންޏަސް ހަމަ ގަދަ ހަދާފަ މަގާމުގަ ހުންނާނެ. މިހާރު އެއުޅެނީ ވަޒީރަކުގެ ކޮރަޕްޝަން މައްސަލައެއް ކޯޓަށް ހުށަހަޅާގެން އެކަމަކުވެސްް ވަޒީރު އިސްތިއުފާ ނުދޭން ފައިވިއްދާފަ.\nބަރުލަމާނީ އަކީ މިކަހަލަ ހިތި އެއްޗެއް. ދެން ސަރުކާރެއް ނުއުފެއްދިގެން އެތައް ދުވަހަކު ތިބެންޖެހިދާނެ. ރާއްޖޭގައި ނަމަ ދެން ދޭނީ ރިޝްވަތު. ދެން ޖެހޭނީ އަނެއް އިިންތިޚާބު ބާއްވަން އެތަކެްް މިލިއަން ޚަރަދުކުރަން. ބަރުލަމާނީއަށް ސަލާމް.\nމީ މިބުނާ ބަރުލަމާނީއަކީ...\nމިމީސްމީހުންގެ ފަރާތުން އިބޫމެން މަހޭމެން މިސާލުނަގާނެނަމައޭ ހިތަށްއަރާ.\nމިސަކަރާތް ނުޖެހިގެން ބަޔަކު ރާއްޖެގައިވެސް އެތެޅެނީ.\nބަރުލަމާނީގެ ފޮނިކަން. ލޮލް